
MARIO MICOSSI 


L'acquarel publicát in cuviartine e a pagjne 42, al é stát fat 
di Mario Micossi di Artigne, mestri di aghefuarte e aghetin- 
te, colaboradór dal setemanál “The New Yorker” e presint 
tes grandis colezions publichis in Europe e in Americhe. 

A] studie il paesaz furlan di plui di quarante ains in cà, ma 
dome l'an passát al à scuviart che Versuta al é un pont fra 1 
miür par capi e preseá la poesie dal nestri pizzul mont. 

L'opare, intitulade “A Versuta di Casarsa nelle Alpi Car- 
niche” a' é stade regalade dal artist ae nestre Societát, che 
profite dal “Strolic” par un public ringraziament. 


G.F.E. 

1993 


1994 
Societat Filologjche Furlane 





Lis riproduzions a cjáf dai més, rancuradis di Bianca Bor- 
satti e di Manlio Michelutti, ‘a provegnin dal «Museo Casa 
Clautana» di Claut. 

Lis marionetis 'a provegnin de calezion Ciceri (dutis di len e 
cjarte pestadizze, altis 80 cm., 'a forin regaladis dal atór di 
«Chei de lum» Armando Miani a L. Ciceri). 


Il servizi pes fotografiis dal Strolic al é di Riccardo Viola. 





1995 


de vignude di Crist 


IL 1995 AL RISPUINT: 

- al 6708 dal Circul Julian; 

- al 2748 de fondazion di Rome; 

- al 5755 dai Ebreos; 

- al 1373 dai Maometans: 

- al 2176 de fondazion di Aquilèe. 


FIESTIS VARIABILIS: 

- la Cinise (1 di marz) 

- Pasche (16 di avrîl); 

- la Sense (28 di maj); 

- Pentecostis (4 di jugn); 

- Santissime Trinitàt (11 di jugn); 
- Corpus Domini (18 di jugn). 
FIESTIS DI PRECET: 

- dutis lis doméniis; 

- il prin dal an; 

- la Pifanie; 

- |a Madone di avost (15 di avost); 
- Fieste dai Sanz (1 di novembar); 
- la Madone di dicembar (8 di dicembar); 
- Nadál (25 di dicembar). 


FIESTIS NAZIONALS: 


- La Liberazion (25 di avrîl); 
- Fieste dal Lavòr (1 di maj). 


























PREAMBUL 


Par solit tal preambul al vignive presentát un 
alc a ricuart dal Strolic, ma pal '95 tocje fevelá 
ancje dai stroliganz che pe prime volte 'a sono in 
doi al puest di un, e duncje lis previsions di chest 
an ‘a saran veris adindopli. 

Dopo di Meni, mestre di satare, e di Michelut, 
mesiri di pene e peraule, cheste volte il Strolic alé 
stat taját, imbastit e cusit di doi stroleganz gnis di 
scrée, de province di Pordenon, cussi 'a podaran 
tignisi in bon duc' i furlans di là da l'Aghe e, po- 
dint fà ståt sul bon pro di dute la Furlanie, i gnûs 
condutórs a' podaressin profetá fin dopo dal 
Doimil, e cheste 'e je za une prime prevision. 

Sul cont dal Strolic no covente stà a cinquantä- 
le, miór fevelá póc e in curt. Juste par dí che chest 
an 'e füs une buine jentrade la Scuele di Furlan 
cun tun cuatri contutis scritis dai scueldrs. Fé int 
gnove ch'e scrif par furlan, al fás ben sperá pal 
avigni de nestre lenghe. Anzit, stant che la Filio- 
logiche `e à inmaneát cetanc' Cors tune vore di 
païs, in curt ‘o varin putròs "scritórs " in marilen- 





ghe, e cheste seconde prevision e va cuintri di 
chei ch'a profétin il contrari. 

La tiarze prevision, magaricussino, 'e je che 
stant il sproposetát debit public, là che apene nas- 
süt un al à trente milions di vé di dá, ai furlans no 
ur vanzaran palanchis pe ostarie, che di simpri e 
je stade il tinel furlan, dula che si podeve fevelá di 
afárs o di pulitiche, sbrocási par un alc ch'al buli- 
ve tal stomi opúr fá fieste par une gjonde bevint un 
got in companie. 

Duncje, si scugnara fá di mancul des ostariis. 
Miór, plui salút. Pero Dino al veve reson cuan- 
ch'al diseve che un got, un cjant, une ridade, ‘a fà- 
sin biele la zornade. Buine sorte a duc”. 


IL PROLIC 

5. SEVERIN 

S. Paulin di Aquilée 

S. Modest 

5. MAUR ABA r 


s. Marcel pape 

5. Antoni dal desert 
5. Prische 

S. Merenziane 
5. Francese di Sales 


Conversion di S. Pauli 


Ss. Tito e Timoteu 
5. Anzule Merici 
5. Tomás di Aquin 
S. COSTANT 

S. Martine 

5. Zuan Bosco 

Une sorte di mulignel (cagnassa) ch al scjasse la 
mazzeforade (tarnathón) te pigne. 











Si úl di che il furlan al è di pocjs peraulis, pocjs 
e che si tócjn. Eco, che si tócjn! Ancje tal fevela, il 
furlan al à une so concretezze che si pant dispes, 
une vore dispes, puartant paragons cussi clárs e 
floriz ch'al somée di tócjá cu lis mans e di viodi 
ali, sot 1 vói, il pinsir materializát o la peraule 
astrate deventade “cjosse”, apont cun tun biel pa- 
ragon. 

Chest al ül di vé un estro vif, une fantasie che no 
ven de scuele ma ch'e auris tun grant spirit di os- 
servazion di chel mont, dut furlan, ch'o vivin den- 
tri. Ben, chest paragon al è simpri introdusût di un 
“come”, famós e carateristic tal nestri mùt di fe- 
velâ. Esempli a 'nd' è a geis: . 

"o provin a strucjantin un ... tes pagjnis dal Stro- 
lic. 

Curiós come la lune. 

Scür come in bocje. 

Clár come aghe risultive. 

Slis come cûl di frut. 

Cjòc come la justizie. 

Blanc come un dint di cjan 
Blanc come un pezzot/un linzál. 
Neri come il cjarbon/il cjalin. 
Ros come une bore di füc. 

Zàl come une muse tombadizze. 
Bon come il pan. 

Trist come Cain. 

Fuart come un taur/un Carnera. 
Gras come un ledamár. 

Crot come apene nassút. 

Mol come une panze sclagne. 
Dùr come il clap. 

Amár come il tuessin. 

Dolz come la mil. 

Invidiós come la mari di San Pieri. 
Bocjate come un laip. 

Glotidór come un seglár. 

Là denant-daür come un zarlatan. 
Malinconic come une vacje. 
Furbo come la bolp. 

Svelt come il gnogno dal pais. 
Scrofàt come une 'zave. 

Di glesie come un spali te sachete. 
Lunc come il Passio. 

Lungje come la Quaresime. 

Malapaját come ùn ch'al à apene pescját une 
peule di cjan. 

Biele come il soreli. 

Brute come la súr di Orendo. 

Brut come d pecját mortal. 

Siôr come la salút. 

Paur come la mari de miserie. 

Pezzotùs come un cercandul. 

Pleát come un venc. 

Plet come sot un jóf. 

Gobo come un ch'al à apene paját la prediál. 

Ruan come une muse di cjochele. 

Lizér come une pavèe. 

Pesant come une piere. 

Stonát come une cjampane scleandare. 

Sigúr come di muri. 

Taront come il mont. 

Passüt come un siór. 

Content come une Pasche. 

Rabiós come une bestie. 

Vivarós come un cjaval morbit. 

Intrigát come un pluz te stope. 

Bagnát come un cuain. 

Sveltis come sclopetadis. 

Saurit come cicin tal tocjo. 

Póc come un neri d'ongle. 

Vosarili come in di di marcjât. 

Atór di gnot come lis putanis. 

Golós come un frut. 

Ingort come un vecjo. 

Plen come un scus/un gút. 

Intrigant come un fazzendin. 
Radigon come un cunfinant. 

Cjalt come un lóf. 

Bevi come une pirie. 

Butá come une fontane. 

Blestemá come un turc (in Friül). 
Fumá come un cjamin. 

Malfidant come un diretór di bancje. 
A spice come i dinc' di avocat. 
Saltá come un cjavret. 

Di rive-jú come lis disgràziis. 
Maladete come une gambiál protestade. 
Schifós come un lacai di seglár. 
Saltá-sú come une bilite. 

Stupit come la miarde di carabinir. 
Just come il Vanzeli. 

Derelite come une uàrfine e po’ vedue di un pe- 
doglós. 

Benvignút come il di dal Perdon. 

Fastidiós come un moscjin tun voli. 

Vajòt come un frut di scune. 

Pietós come Crist in Crós. 

Fals come la monede di Buje. 

Di dós musis come l'as di cope. 

Ledrós come tal spieli. 

Di gust come une prese di tabac. 

Graziós come un frutin ch'al rit. 

In fin di vite come un purcit a Sant Andrée. 

Dutün come cül e cjamese. 

Indurmidit come la buere. 

Lavorá come un sassin. 

Sutil come un sfueüt di lunari. 

Fin come i sparcs di montagne. 

Precis come un orloi. 

Bruntulá come une pignate di fasui sul füc. 

Zóndar come la crepe in man al sant. 

Fresc come un ff. 

Plui fresc... come un úf ch'al cuche (für dal cúl 
de gjaline). 

Türbit come i pinsirs di un mat. 

Fevelá difizzil al è come invidà in tun labirinto. 

Biel-cét come une statue. 

“... di ogni vento” come l'agnul dal cjscjel. 

Di capadocje come un dotór di Padue. 

Suturno come une muse di brée. 

A disconz come clerics in vacanze. 

Simpri indevant come il cjaval dal mai. 
No le mande a di come Bete lenghe sclete. 
Simpri parsore come il vueli. 

A] jentre come Pilato tal Credo. 

Rár come la virtàt. 

Seneós come un nuviz (di une volte). 

Penz come la miserie. 

Torzeon come il purcit di Sant Antoni. 

A' son amis come vacjs. 

J vegnin-sü lis cjartis come i pedoi ai puars. 
Spirtáz come fruz di scuele a ricreazion. 
Judási un cu l'altri come i cops dal cuviert. 
Ronfá come seá breons. 

Metisi in mostre come i cojons dal cjan. 
Cjchis partiare come in cil lis stelis. 

...E cui che plui a nd à, a 'n' meti! 


ALBERTO PICOTTI 

IL 'ZINAR CUC 


Gjelmo al veve tre fiis che lu judavin a fá lis vo- 
ris in campagne. Quanche dós si maridárin al dise: 
— No sai cemút parami di tant lavór ch'o ài, sperin 
che l’ultime mi puarti dongje un cuc. 

E cun Gjosué al rivà dongje il "zinar cuc. 

Chest benedet Gjosué nol veve un moment di 
padin: ará, spandi, molzi, regolá lis bestiis, viodi 
dai purciz, lá cul tratór, cuinzà lis viz, fà fen e vie 
indenant, simpri sot di un scûr a chelaltri. 

Une matine in cjase a'vevin di copá il purcit e 
Gjosue, che di solit al jere il prin a jevási, nol si fa- 
seve viodi. 

Gjelmo sacraboltant al scomenze a businá, a fà 
rumór messedant gnatis, talpinant cu lis zuculis sü 
pes scjalis; nuje ce fà, Gjosué nol vignive jú, alore 
al va sú te cjamare invelegnát berlant: — Ven jú 
poltronat che vué *o vin di copà il purcit e a’ son 
tantis voris di fà! —. 

Gjosué al viarz un voli e sossedant j rispunt: 
— Nol covente che lu copais, mandailu cuc! —. 

SERGIO VISENTIN 

Il babio Fracanapa. 


(Colezion Ciceri). 


19 





BARBA BORTUL DI MANIA 


Al veva cjatát, "na di, siô compari Nano Fúfigna. 
E, a] à dit meraveat: 

"Orpo, Nano, Ti jôt disdàt e trascurát. Tu chi ti 
sos üs e tigniti sempri in ponta di siet. Cemont, 
po ?” 

“Tas, Bortul — a" à rispundüt, Nano, cun aria da 
dafadiz —. Dopo ch al mi è "züt-via il fantat, 1 ai un 
tál trái-e-dái in cjasa chi no ài nencja timp da tirá il 
flat. Jöt chi — al à cuntinuát, impiransi i déic` di "na 
man ta la sássara da la cadópa —; no ài nencja timp 
da "zi a fami scurtà i cjaviéi...!” 

“Póssio judati? — al à rebatüt barba Bortul —. Si 
ti mi das i bés, 1 pos "zi jô dal barbeir a fami tosá 
par te...!” 


Col é muart Gjldo, il fradi pi vecju di barba Bor- 
tul, qualchidun al veva spanduda pal paeis la di- 
ciaria ch'al era muart barba Bortul. 

A lui, ché nova no'j era smecada propit. 

Qualchi di dopo, al era “zòt di persona, a comprà 
da nudri la pipa, tal tabachin di Gigi Sbrudissèta. 

Ui dentri al à cjatat Cjéncju Sivilin chi, col à vidút, 
cun meravèis, a’) à dit: 

"Ben po, Bortul. I vevi sintüt a disi chi ti eris 
muart...'" 

E, lui, sustát, a") à rispundit: 

“Si, si. I sòi sejampát un moment fa dal simitèri 


p 
n 


par vigni a tóli il tabac, e ades i torni là... 


(Furlan di Manià) 
ALDO TOMÉ 

A STUDIA TODESC 


Duc” vualtris di sigür che Lelo agn indaúr al à 
vüt puartát squasi dute la schirie dai siei amis a im- 
pará Todesc in Austrie, a Mairhoffer. 

Chel an nus tocjave a nó: a mi e al gno omp. 

Tal periodo di ... "convinciment" ogni volte 
che si cjatavin Lelo al cirive di puartá il discors là 
che j comodave a lui. Al tacave disinnus che in di 
di vué al é di grande necessitát savé plui di une 
lenghe, che nó 'o sin cussi dongje da l'Austrie e 
ch'al sarés propit un pecját no profità, che par là- 
atór pal mont bisugne savé rangjási cui lengaz, 
che te vite no si sà mai ce ch'al po tocjá,... e vie 
dilunc. 

Lui, ch'al veve vùt stát une vore di voltis, nus 
diseve ch'al sarés stát ben rivá tal Forest savint 'za 
mastiá alc dal lengaz e che dopo, une volte lassü, 
"o varessin vit di dismenteási di fevelà Furlan, 
senó no varessin mai imparát nuje. 

Par ben quindis dis, dopo cene, il gno omp mi 
compagnave li di Lelo a cjapà lezions. Lui, intant 
che Lelo mi insegnave, al lejeve il giornál: lui alc 

di Todesc lu veve imparát a scuele e po la robe plui 
di tant no lu interessave. Quant ch'o levin atór, für 
da l'Italie, lui nol fevelave mai par no fà brute fi- 
gure. Lui al faseve il sofér e vonde! 

Ogni sere Lelo mi interogave sul verps. Jo 'o ta- 
cavi: — [sch bin, du bist —. E lui al scaturive: — Fer- 
me, ferme! Nó cussi, l'ich al à di jéssi natural, si à 
di sinti... e no sinti... l'aca — 

E m'al faseve ripeti tantis di chés voltis... E do- 
po i der, i das, e die, e altri: tant ch'o tornavi a cja- 
se cul cjaf che mi cisave. 

Par fámi fà biele figure, al mi veve preparát, ben 
s'intint par Todesc, dut 1l discors, domandis e ri- 
spuestis, ch'o varessin vit di fà jo e l'impiegát de 
scuele, une volte riváz lassù. 

E jo stüdie, stüdie e stüdie, par no sfigurá sore- 
dut cun Lelo dopo dutis chés vitis ch'al veve fatis. 

Quant ch'o sin riváz, tal dopodimisdi, l’ufizi al 
jere siarát e l'impiegát al jere lat a spas, e cussi jo 
no ài fevelàt. 

La prime di di scuele 'o vin fate amicizie cun 
Dreate, un furlan stabilit a Spinea, bande Vignesie. 

Voléiso savé cemüt ch'e je lade? 

Par vinc’ dis, dute la durade dal cors, ‘à vin duc” 
i quatri “sprecát” dome Furlan. `Ô soi lade sù che 

di gno 'o savevi di “gutenmorghen” (bondi), e o 
soi tornade-jü ch'o vevi imparát a di ancje “gute- 
nacht" (buinegnot). 

EVELINE RIGO 


Si diseve une volte 
(pinsir pe Nature) 


"Il grant frét di zendr al insiore il granár! ` 

I pinsirs de vecjae 


… € intant, tant 
timp al é passát 
| a di di fâ 
eno di fat. 
Par chel póc 
che mi è restát 
ce puedio fi? 
Bramá di fá 
e no podé. 


FOSCA EVELINA ZILL] 

MÚZ DI DÍ 


Cumò nol è tant di mode il cjolisi vie, il cjoli pal 
cül. Il campanilismo, par dile par talian, al va 
scomparint, ma timp indaür fra pais, fra borcs ogni 
altre di a jerin questions, barufis ch a lávin ancje a 
finile mál. 'O savin che ogni pais dal Friül al à il so 
sorenon; mi visi che une volte lassú in Cjargne un 
furlan de Basse, par scherz, al veve dite: — Cjar- 
gnei senze Diu —, no lu vessial mai dite! "Eiere su- 
cedude une barufe che dome cu la buine volontat 
dai plui savis e il rispiet pal predi presint, la int si 
jere cujetade. 

Ma di dulà ise vignude für cheste detule? 

La liende 'e conte che a1 timps di Aquilée, quan- 
che la religjon cristiane 'e scomenzave a fási co- 
enossi, la Cjargne `e jere une zone salvadie, plene 
di pascui, di priz e di boscs. I siei abitanz a vive- 
vin di cjazze, a coltivavin la tiare, lis casopis a? je- 
rin fatis di pieris e di len e 1 cuviarz di balz di uar- 
di. 

Dai popui li dongje i cjargnei a' vignirin a save 
di une gnove religjon e di un gnüf Dio e lór, che no 

vevin mai vüt un Dio dut par lôr, a? decidérin di 
compránt un e di metilu te glesie ch'a varessin fat 
su in miez dal pais. 

La int di lassù `e furni tre *zovins cun tre cossis 
plenis di scuete, spongje e formadi e ju mandárin 
ju pe Basse par comprà il Dio. Passát il Tiliment e 
rivàz a Venzon 1 tre 'zovins a domandavin di com- 
prä chest Dio, ma duc’ ju cjolevin vie, j ridevin 
daür e cussi ancje a Ospedalet. 

Finalmentri a Glemone une femine, sore di une 
scuete, ur disé che a Buje a” varessin podút cjatà 
un galantomp che ju veres contentáz. 

Riváz a Buje i tre "zovin a' làrin là di cheste per- 
sone che ] presentà une scjatule siarade disint che 
dentri al jere il Dio che lór a' olevin. I 'zovins pri- 
me di tratà a' olevin viodi cemüt ch'al jere fat che- 
st Dio, ma il venditór garlant j disé che chel Dio al 
veve di jessi liberát dome te glesie fate su par lui e 
ch'a vevin di dedica) un altár indulà che lui al si 
fos pojat. 

I tre 'zovins a olevin pajálu dome cun tune 
scuete, ma chel furbant si fasé dà duc 1 tre "zeis di 
scuete, di formadi e di spongje, podopo clamát il 
plui fuart j consegná la scjatule misteriose disintj 
ch'al veve di viarzile dome che in glesie. 

I "zovins a’tornàrin in país dulà che j faserin tan- 
tis fiestis; e cun daür duc' 1 paesans a' làrin in gle- 
sie e a un segnál di chel ch'al veve la scjatule duc' 
s'inzenoglàrin cun grande riverenze; il 'zovin al 
jevà 1 braz al cil, al mostrà la scjatule tal moment 
ch'al vares vit di saltà für il Dio misteriós. 

Ma une berlade di meravee 'e vigni di duc' 1 
paesans quanche invezit dal Dio che lór a” spieta- 
vin, de scjatule al vigni für un avon che di sburide 
si meté a volá pe glesie lant a sbati par ognidontri, 
podopo cujetát al lé a sponzi un omp su la gose che 
par parálu vie al sfracajà il dio pustiz. 

Alore duc a pensàrin che chel nol veve di jessi 
un Dio vér, ma un demoni. 'A domandárin dulà 
che lu vevin cjolt, savüt che lu vevin comprát a 
Buje a' capirin di jessi stáz imbrojáz. 

D'inchevolte, par scherz, i Cjargnei a vignirin 
clamáz “Cjargnei senze Diu”. 


SERGIO VISENTIN 

Sclips di storie 
LA BUINEMAN 
DAL CJALUNI DI SAN PIERI 


Une des tradizions plui bielis dal ultin e dal prin 
dal an ’e jere ché dai fruz ch'a làvin atór pes cjasis 
a fà i auguris, e ur devin di buineman béz e robis di 
mangjá e di bevi.La 'zoventüt 'e puarte ligrie, 
sperance, par solit duc’ j davin — e j dan — il bon 
acet. No disevje ché vilote: *L'alegrie 'a é dai "zo- 
vins"? 

A chest pinsir j crodeve ancje pre 'Zuan Antoni 
Venturin di Fielis, cjaluni di San Pieri, vice-prevo- 
st dal Cjapitul de Cjargne, omp di culture, just e 
precis. Al lassà unevore di robis scritis, letaris, 
conz di glesie e conz di cjase. Nol dismenteave di 
scrivi nuje, ma propit nuje, ancje il plui pizzul ca- 
rantanut ch'al spindeve. 

E se il prin dal an j rivavin i fruz pai auguris, lui 
no si tirave indaúr, anzit, al parecjave dut prime e 
al marcave ogni robe tal so librut. 

Il prin di zenár dal 1711 al notave di vé spindút 
£. 1 s. 8 pe farine di sorturc “per far la polenta alli 
putti di questa villa per loro buona mano" e, in 
chés ocasions, nol faseve di mancul di pensá ae fe- 

minute che j guviarnave la cjase: “donai alla serva 
E. 008. 10". 

Chel ch'al bastave par comprá un pagnut e un 
bocál di vin. 





PCB 


Te infanzie de societát ogni autór al e necessa- 
riamentri un poete, parceche il lengac” istés al e 
poesie. 

P.B. SHELLEY - Difesa della poesia 


30 








LN ds La FLA rs 


Sri EE EE DILE ZUR Z 





Il 


5. Nocent 
Madone Cereole 
5. Blás vescul 

S. Gilbert abát 
5. AGHITE 


Se, Martars gjaponés 
S. Ricart re 

S. Jaroni 

S. Polonie 

S. Scolastiche 
Madone di Lourdes 
S. LALIE 

S. Anselm 

S. Valantin 

S. Faustin 

S. Juliane vergjne 
Sict Sanz Fondadó 
5. Simeon vescul 
S. CONRAT 





5. Dele 


5. Leonore regjne 

Catedre di S. Pieri - 

S. Livio 

5. Sergio 

5. Cesar 

5. SANDRI PATRIARCJE 
S. Julian martar 

5. Roman 














Il Coru da l'*Academiuta 
di Lenga Furlana" cinquant'agn dopo 


Il soreli al poca tal nul 
mul, 

par slargia four un salustri 
par s'cjalda... 

S cjaldà cui? 

Il Coru di fantas 

in risiés 

a ciantà vilotis di fiesta 
intant di Espui. 

Ma in risiés nol é nissun! 
Jo i sint enciamó 

il revoc 

da l'ultima vilota: 

E jo partis, partis... ` 
Chel revóc | 

lu vareis di sigur 

dentri il cour, fantas, 
sparnissas ator pal mont. 


(Furlan di Ciasarsa) 
VIDIO COLUS 

GIOVANNI LORENZONI 


Nassút a Gradiscje sul Lisunz tal 1884, tune fa- 
mee di artesans, Giovanni Lorenzoni al frequentà 
il liceo tal Staatgymnasium di Gurizze. 

E dopo qualchi an passát come contabil, al podé 
studiá filologje a Innsbruck, cun Theodor Gartner. 

Tai dis ains ch'a colàrin prime de grande uère, al 
fonda la rivista “Nuove Pagine”, che tes sós inten- 
zions 'e veve di continuá su la strade viarte di Do- 
menico Del Bianco cun “Pagine Friulane”; e po, 
tal 1910, “Forum Julii", un strument culturál di 
grande fuarce, al nivel dal *Archeografo Triesti- 
no”, al è stát scrit, e di “Memorie Storiche Foro- 
giuliesi". 

Cussi, co la buine semenze 'e tacá a mena pro- 
pite a Gurizze, ai 23 di novembar dal 1919, Gio- 
vanni Lorenzoni, che tant al veve dat su lis sòs ri- 
vistis *per lo studio della lingua, dei costumi, del 
folklore dell'intero Friuli italiano e austriaco”, al 
fo elet President de Societát Filologjche Furlane. 

Sul scjalin plui alt al durà dome undis més, for- 
si parcé che il so caratar e la so profession di inse- 


35 





gnat (plui tart di preside e proveditór) no j perme- 
tevin di dá dut ce ch'al coventave ae gnove So- 
cietát, ch'e lave implantansi a Udin. 

Al continuá parátri a scivi pes nestris rivistis e a 
studiá, lassant un grun di articui e qualchi libri di 
poesie. 

A judizi di Pasolini, nol ere un grant poete, ma 
aj spiete un puest sul Parnás almancul par vé scrit 
che une odule aj cjantave tal cûr. 


G.F. ELLERO 

Giovanni Lorenzoni 


(President de A EE 1919-1920). 

“Vigj, àstu ús tu?” 

“Ce, Bepo? Ustu vé ús? Se tu t'üs, jo ti n° doi 
tanc’ che t'ùs”. 

“Tú tu pòs dámi duc’ i ús che t'ús; che di ús o 
fás une vore ús, par cetanc” ús e múz”. 

“Bepo! Tú, cui ús, tu pús fà ce che t'üs, e do- 
pràju quanche t'“ús”; nome che no tu pis fà i ùs-di 
cuc. 

Vive i ús! Ce quez, ce crúz! 


"ZUAN MIAN 

W Coppi 


Dolomitis, 

Murais inciadenadis 
da un misdi clipit 
SCUSSIS, | 

di mai garbis. 

Intor, 

Tra sigus ingripas 

si meseda 

li grifignis dala natura 
e il sudou' di un on 
plet tal manubri 

dal ridi avilit 

cu la musa 

puntada in avant 
spigul di un rompiglas. 
Sot un slavasson 

di vampadis di soreli 
par trois 

di pantan e fadia 

il sarpint dala caravana 
s'ciavasa la bava 
caligosa dala salida. 

La fiaba si incorona 
ta lis rodis 

dala so vita sfortunada. 
Il timp slumbinat 

al ciamina a palpons 
ta li stagions rumiadis 
dala nustra esistensa 
dislubiada. 

Coma palis 

di mulin 

li giambis limadis 

la bocia viarta 

ch'a zema 

il musu spavit 

gussat dal sussur 
dal vint 

palit, 

tal blac dala maia 
dai sinc colous. 
Driu, 

pedalin pesantis 
ombris tacioladis, 
lontan 

il sdrondenés lizéi ' 
dal ploton insunat. 





Il serclon 

crivel dal distin 
sculpis il sen 

di chel muardi 
vitorious la strada. 
Sot un ala 

di fresci s violis 
L'Airon 

dal stomit bombat 
svualapea viars 
sbusinosis talpadis 
di orar. 

Ta un gorc 

di ondis radio, 

una vous frissulada 
si stampa 

tai ricuars insulis 
di una emossion: 
"Un on sou' al comant... 


P 


ERALT JUS 

PRE PIERI E LIS MUINIS 


Pre Pieri al jere vignüt in pension a Caprive in 
tai agn prin de seconde uere mondial. 

Al jere lozát in tun pár di stanzeútis vizzin dal 
convent des muiniis e intant, s'al coventave j dave 
une man al plevan dal pais in tes funzions religjo- 
sis. 

Al jere un predi a l'antighe. Al viveve cun chel 
póc ch'al reonave la pension ma la plui part la da- 
ve in limuésinis e su di sè al veve une tonie dute ra- 
pezzade e un pâr di scarpis sproposetadis cul 
scjapin tajât in cà e in-nà parvie dai cai che lu tor- 
mentavin vif. 

Ma al jere une persone unevore istruide, esperte 
di dut, tant che duc a restavin a bocje viarte co al 
faseve la predicje o quan'che si fermave cui umign 
daspó messe a tabajá di guviars, di uéris, di puliti- 
che e v.i., profetant ancje che i cjaval rus a’ sarés- 
sin vignúz a bevi sul fossál di Coló, magari di pas- 
Sz. 

Difat al à induvinát. 

Ben. Une di ch'e passave une sdrume di reopla- 

nos (Fortezze volanti) ch'a làvin a bombardá su 
pes Germaniis, lis muiniis a jan tacát a vosá e a 
berláj a pre Pieri, stant in schirie sot la linde dal 
convent: 

— Reverendo, reverendo, guardi quanti aereopla- 
ni! Sono americani vero? Dove vanno? — E lui ur 
rispuindé: 

— Vàit dentri sveltis, mostris babetulis, che no 
nus mólin jú qualchi *peruz" ancje a nó parce che 
cun chei bavarins blancs ch'a vés intorsi us viòdin 
sin a Viene. — 


BEPI DI DIANA 

Versuta 1994 


Las "ALTI Cad =, 





Da li Borenis ingrisignidis 

i smici incocolàt il lat dal Pis Ciaval 

ch'al sbicia ju ta la Viersa | 
torteona, curiosa, frescja 

a madressa li siminsutis | 
pojadis (andula?) 

tal curtif là insomp, tal casel, 

tai ciamps ch 'a pipin cuntri il soreli, 





tal clip da la glisia di Sant Antoni: 
semenadis da Chel arbul 
ch ol sarès doventat pal Furlàn 


Se 'na bissabova 'no lu ves sradisat. 


(Furlan di Ciasarsa) 
VIDIO COLUS 

Mai vantási! 


Disé une di la simie a di un sarpint 
dair ch al jere, chel, a fà la mude: 
— La nuvitát, sintude? 

Al someares, daúr ce che si sint, 


studiant — ce sajo? — un vues opür un dint, 
ch'o sedi invessit jo da l'omp nassude; 
cussi che la teorie ben cognossude 
(l'evoluzion de specie, che s 'intint) 


'e va "ne buine volte a fási trai. 
Ma pense tu ce robis, ce questions! 
De sienze propit no si po infidási. — 


A jé il sarpint: — Valà, no sta abadáj: 
s'o lin daúr di cui ch'a son i vons 


ognun di nó al à alc di vergognási! — 


GIGI MESTRON 

LA MUSSE DAL NONO 


"Giulie", nassude in Crauazie, rivade in Italie 
cul treno fin tal marcját di Codroip, e di Codroip a 
Cordovát a pit, biele, nere, svelte di gjambe e lu- 
stre di pél, 'e faseve ben, anzit benon, il so dové 
(miór, di un tratór!) ma 'e jere une musse... 

“Musse di non e di fat!” al diseve 1l nono quan- 
che s’inrabiave. 

Ma il problema, "o disevi jo, al jere che jé prin di 
dut no capive la lenghe (pùare!) e podopo il nono 
nol veve avonde pazienze cun jé. 

Lis bestiis, si sa, si cjàtin ben cui frutins, e Jé s'e 
gjoldeve quanch'o lavi tal cjamp cun jé. 

Si lave a cjoli il fen, a solzá, a vendemá o a 
cjapà-sù blave, jo, il nono e “Giulie”, in tun cjam- 
put dongje di cjase, e intant che nò `o fasevin il 
lavór jé 'e mangjave i pampui des viz o lis fueis de 
blave. 

Qualchi volte il gno compit al jere chel di mená- 
le di un cjavez a chelátri, e intant *o cjantavi vilo- 
tis imparadis scoltant i vecjos, e ogni tant, a ché 
compagne fedél, j slungjavi une cjarezze, un zuca- 

rut o qualchi peraule par dij: “Ten dûr, cho vin 
squasit finit!”. 

"E jere braurose di mená a cjase chel caretut 
plen di fen, ancje se il comát j pesave e la brene j 
faseve mál in bocje. La strade di cjase la cognos- 
seve a memorie, no coventave tiráj la brene a dre- 
te o a zampe, parceche 'e lave di bessole. 

E jo che mi iludevi, cu lis redinis in man, senta- 
de parsore di chel cjarut di fen pestát cui pis, di jes- 
si brave a "guida" la musse! 

Apene riváz a cjase si siarave il puartel, e po vie 
il comàt e vie la brene, par viodi "Giulie" tom- 
bolási par tiare. Il curtil, in tun lamp, al si jempla- 
ve dal ridi di ché frute cence pinsirs ch'e veve miór 
lá tal cjamp cul nono e sintî lis rontadis de musse, 
pluitost che ’zujà cu lis pipinis! 


(Scuele di Furlan di San Vit dal Tiliment) 
DONATELLA PAULETTO 

SALT, ONEST E... LAVORADÓR! 


A” son ancje lis ecezions, ch'a conférmin la re- 
gule, eh! Baret, par esempli (no covente disturbá il 
pais!). 

Partint pal Lussemburc, al cjale pe ultime volte 
il tòr dal so país e j berle, cun enfasi di profete: 
“Par quanch'o torni dongje, tu sarás dut viestút di 
elare!” (Doi dis dopo al jere "za a cjase). 

*ok * 


Nitto, muradór, partit ancje lui pal Lussemburc 
cun tante voe di fà ben, al torne dongje póc timp 
dopo. Ai amis che j domandin cemût mai: “Finide 
la malte!” — Dissal. 

* * k 

Almo al jere un di chei che la Forestál ur veve 
assegnát (sore nuje!) arbui di seà e menási cjase 
par fà fúc. Al va a viodiju, sperant di véju dongje 
la strade; ma la só part ’e jere ché plui in jenfri dal 
bosc e al vares vüt ce messedási par rivá su la stra- 
de. 

Ju cjale, ju scuadre di sot in su, po al sentenzie: 

*Len di ombrene nol bruse ben!" 

E puar "Zaneto? Al sarà muart di dut, furchè di 
fadie: lui al faturave juste chel tant ch al bastave ae 
bocjade. Al faseve la stagjon tes Gjarmaniis, ma 
nol veve problemas di “Cambio” de monede: tanc' 
a’n’cjapave e tanc? a'ndi mangjave sul puest. 
D'unviár al si rangjave cun qualchi alc di fà in cà e 
in là, tal dulintór. Une volte lu vevin clamát par 
lavórs di campagne cjà di une famée di contadins. 
Al va une di, ma tal doman no si presente. La sere 
chel contadin che lu veve ingaját lu cjate pacific te 
ostarie. 

— "Zaneto, cemút ise che no tu ses vignút a vore, 
vué? — Ah, nol coventave — dissal lui — 'o vevi 
ancjemó mignestre di ir! — 

Un altre volte, al si presente a buinore li di un so 
ami: 

— Fasimi un plasé — dissal — prestimi il falzet, 
che j ài impromitüt al sior Pretór di seâj chel prat 
ch'al à. 

Chel j al preste e "Zaneto al va. Nancje un'ore 
dopo, chel ami lu viót, cul falzet in spale come une 
sclope, ch'al ven indenant... misurant la strade. 

Al rive e al poe il falzet sul antil. 

— Cemát — j fas l'ami — astu bielza seat? 

'Zaneto al patafe l'ajar cu la man, come par 
pará-vie un fastidi. 

Po, inviansi: 

— Hal Ch'al lavori cui ch'al à fan! — 


GIGI MESTRON 


Si diseve une volte 
(pinsir pe Nature) 


"Fevrâr, fevrarut, ogni ucel fas l'ovut!" 

Incora 

na spropositada procession de fuoie 
se à ingrumat tàa puarta. 

Ogni vuolta che l'è viarta 

‘na bissasbava de foreste 

se ingusia diirante a sercia `na tana. 

I la trova fra àa scova e da scovassera 
tàa confusion secia del mucio 

lontan da so sorèe chee sercia. 


Signor che dhòvin che soi: 
dove me butarao el vint 
prima dea to puarta. 


(Furlan di Cuncuardia) 
DANIELA TURCHETTO 


Sclips di storie 
CUANT CHEIFRUZ 
JU CLAMARIN NAPOLEON 


A di la veretát, Napoleon nol jere un non propit 
cognussüt, tal Friúl antic. E pûr pûr, ai prins dal se- 
cul passat, te pléf di Fossalta dongje Puartgruar un 
grant numar di paris e di maris "a sielgèrin chel 
non pai fruz; une robe pitost uniche, ancje se Na- 
poleon in ché volte al comandave sore mieze Eu- 
rope. 

Il fat al é che 1 Napoleonuz ‘a nassérin in tal 
borc dal Mulinat, e `a jerin duc" fis di int che lavo- 
rave la tiare o che jere a servizi dai Mocenigo di 
Vignesie. Alvise, il paron, al jere un riformador, 


| sorestant pal cont dai francés. Tes sòs propietáz 


furlanis, soredut te regjon di Puart, al voleve fá 
sperimenz. Li dal Mulinat al vares volùt plantá une 
citát, cun tun palazon tal miez, buteghis, fabrichis, 
cjasis pai contadins e pai operaris, la glesie, e une 
statue di Napoleon. 

Al puest di Mulinat, al batià ché citát cul so 


| non, Alvisopoli, e cussi la glesie, intitulade a San 
Luis. 

Al fasé vigni une schirie di int dai siei possedi- 
menz di Verone, Vicenze e altris bandis dal Venit, 
'e tacàrin a nassi fruz. 

Alvise al jere li, in persone o traviars delegáz, a 
fà di santul: e la int j meteve non Alvise, venastai 
Luis o Vigj, ai fis. 

Ma cualchidun, salacór par jentrá miór tes gra- 
ziis dal sorestant, lu clamà Napoleon, o miór — par 
no fàj dispiet a nissun — Napoleon Alvise. 


PCB 

III 


La Cinise e 
S. Quint 

S. Cunegonde 

S. Casimir re 

I° DI CORESIME 


S. Rose 

Ss. Perpetue e Felicite 
S. Zuan di Diu 
S. Francescje Romane D 
S. Simplici pape 
S. Costantin 

II° DI CORESIME 


S. Cristine 

S. Matilde 

S. Luise di Marillac 

Ss. Hari e Tazian 

S. Patrizi vescul E 
S. Ciril patriarcje 

II" DI CORESIME 


5. Sandre 

5. Benedet abát 

S. Benvignút 

S. Turibi vescul € 
S. Romul martar 

Madone Nunziade 


IV* DI CORESIME 

S. Guste 

S. Speranze 

S. Secont martar 

S. Medeu 

S. Beniamin e 





| Scagn par molgi (’sela) e mastel dal lat; tal miez il 
| baston ch'al messede la caglade (giova par la co- 
negiada). 





Le stagions a Claut: 
La Vèrta 


Strathèis ch'a gota. 
Fua ch'a sporth, 
Spetarnace tai orth 
pras ch'a buligea. 
Vent, 

aria color de thél. 
Thél turchin 
thentha nuvule 
Udor de ledam, 
udor de fadigie. 


(Furlan di Claut) 
BIANCA BORSATTI 


PARZ DI NIMIS 


Sul fueüt parochiál "o ài publicát che, a Nimis a? 
son 309 veduis e nome 28 vedui. 
“Satu parceche lis veduis "e son unevóre di plui 
- j dis Italo a Gjovanin — parceche a lór no ur à 
tocját di sposá une femine, come a nó!” 
ok ok 
Bernart lu an metüt in preson par vé robát un toc 
di fretàe sul banc di une ostarie. Quan'ch'al è vi- 
gnüt-für al € vignüt dret in Canoniche e mi à 
dit:*Viót ch'al plùf e jo 'o ài di là fin a Cergneu!” 
Jo no podevi lá a puartálu. `O j ài dáz un pòs di bèz 
e une ombrene, par che mi spietàs te ostarie. Dopo 
un'ore 'o voi a cjòilu e lu puarti a Cergneu. Lui al 
| dismonte cu la ombrene in man e ”o si saludin. 
| Dopo qualchi més `o lu cjati e, par câs, "oi ài in 
| liment la ombrene: “Le àtu ancjemó?" j domandi. 
à E lui: “Si, ’o le ài, ma tu puedis vigni a cjòile, par- 
ceche, quan'ch'al plüf, 'o cjati ombrenis dapar- 


| dut." 
| + % * 

Renato al à 9 àins e Mauro 10. A son i fis dal fa- 
ri. Stant ch'a volévin la biciclete ur 'e à comprade 
“a miezis". Lór, di boins fradis si son dividude la 
biciclete “a oris". 

Une sere 'o m'invii in machine par là a di messe 
te gleseute di S. Màur, ch'e jé tal lór borc, e, pas- 
sant devant de lôr cjase, ’o doi un cuc in tal curtil, 
par viodi s'a végnin a servimi messe.'O viót Rena- 
to ch'al vài, come un scoreát cun só none che, 
viodinmi me, m'al invie. Jo `o fermi e lu cjarii-su 
intant che si sue lis lagrimis. 

“Ce atu, Renato” j domandi. 

“Al è zà miez'ore che mi tocje a mi la biciclete 
e Mauro nol è ancjemò tornát!... E cumó `o soi 
montát-su par fàj rabie: jo mi meni e a lui invecit j 
tocjarà di pedalá, par vigni a messe!" 

“Chesc”, Renato, a son i momenz — `o j dis — là 
che no si à gust di vé un fradi...” 

"E si varés gust di vé invecit une sür plui pizzu- 
le, che no sepi là in biciclete!" mi rispuint. 

x * * 

°O la vevi sintude in semenari:“Átu vôe di jessi 
content un'ore? Fâti la barbe! Âtu gust di jessi 
content une di? Cope il purcit! Átu gust di jessi 

content un més? Spositi! Átu gust di jessi content 
une vite? Va predi!” 

Quan'che l'an passát 'o viót Aristide, sposát di 
póc, sul prát di Madone, te sagre des campanelis, 
"o j domandi:“Alore Aristide, cemüt vae?" 

“E lares ben, se no les mál...” mi dís. 

“Cjale mo, j dis, al dipent di ce che si pratint. A 
mi mi àn insegnát che: se si à gust di jessi contentz 
un ore, si à di fà la barbe; se si à gust di jessi con- 
tentz une di bisugne copá il purcit; se si à gust di 
jessi contenz un més si spósisi; se si à gust di jessi 
contentz dute la vite..." “si à di copá la femine!" 
mi finis lui. 


(Furlan di Nimis) 
PRE RIZIERI 

Zoventù 


Fruta 

che tu 

ti mi passis 

davant, 

lesera, 

coma stagiòns profumadis 


fermiti 


par un moment. 
Nissimi, 
tal to grin 
di violis e lat, 
suia la rosada 
dai me vui garbis 
cul savolon d 'arzént, 
e tal imbruni 
di caligu fumul 
implenis 
di pas e luna nova 
la clessidra dala me vita. 
(Furlan di Bagnarola) 
EDY BORTOLUSSI 


FECONDAZION ARTIFICIAL 


`Ô jeri mestre elementär tune scuele tal dulintòr 
di Palme. 

Une di un gno scuclár al € rivàt di sburide a 
scuele: “La mé cjzze 'e à fat 1 cjanuz”, al à dite 
squasi sigant. 

Inalore jo, par cjapa i ucèt quanch a passin, `o al 
tacát a fevelá dal cubiási des bestiis e, biel ch'o ci- 
rivi di sclari che il cjan si cúbie cu la cjzze, il gjat 
cu la gjate e il tàur cu la vacje: “Eh, no!”, mi fás 
'Zuan — un scuelár blanc e ros tanche un miluz, fi 
di contadins ch'a son a stà di case tal dulintòr di 
Palme —, “La vacje no s'incrose, li di mé al é vi- 
gnüt il vitrinari cu la semenze dal taur”. Inalore "o 
ài cirüt di spiegá a la buine il discors de feconda- 
zion artificial: *...E duncje la semenze 'e ven me- 
tude te panze de vacje cu la siringhe”, ur ài dite. E 
'Zuan pront: “Eh, nò! Il vitrinari al à fat “zac” e j 
‘e à mitude sù cul det”, e jo: “Cu la siringhe”, e lui: 
“Cul dèt, `o ài viodüt jo! Cul dét! Cul det! ". “Cu la 
siringhe”. E lui nó, è al bateve su chel claut, fasint 
segno cul dét come ch'al veve viodüt fà dal vitri- 

nari, fintrimai ch'o ài scugnút tasé e meti la pive tal 
sac. 


Dopo un dós 'zornadis, apene rivát a scuele, 
'"Zuan mi fas: “Mestre, al è tornát il vitrinari li di 
mé e j ài contát che tu no tu crodevis ch'al ves 
sgnacát sü la semenze cul dét!”. E jo, plene di cu- 
riosetát: “E lui, ce ti ajal dite?”. E "Zuan, tigninsi 
in bon: ^Mi à dite che lis mestris no capissin 
nuje!”. 


(Scuele di Furlan di Palme) 
JULIANE FRANCO 

Pantalon, pedant e galant. 


(Colezion Ciceri) 

DEVANT E DAUR 


Il confin prin de vuere dal 15/18 al passave sul 
Iudri. I umign jerin láz a vore, cui in France, cui in 
Austrie-Boemie. 

Li” feminis a cjase dovevin impegnási par tirá 
indenant la barache. 

Regjne 'e veve un cjavalut, lu tacave te carete 
cjariade di damigjanis, e ’a lave a cjoli vin subit di 
là dal confin, stant ch'e faseve il naulisin. 

Une di 'e traviarse il Nadison su la renzide, là 
che l'aghe 'e je basse: 'e fás un toc di salét, po la 
Roe dal Mulinár lajù dal Vòt dal Lòf. 

Vie pe gnot 'e veve stát une mieze montagne e 
l'aghe 'e jere un póc cressude. 

'E cjape il ciaval pe brene, 'e tire su li' cotulis, e 
i dis: “Gje moro!”. | 

Plui 'e lave dentri e plui l'aghe jere fonde: tire 
sú, e tire sú li? cotulis devant, fin quasi sul cuel. Ri- 
vade di là, j dis al cjaval: “Moro, sta fér; o ai pro- 
pit di viodi s'e je cressude tant!” 

Torne a tirá su li” cotulis e vie dentri, tant di 
scuaviargi ben dut. 

Tal salét al jere un omp, ch'al seave jentri 1 lens, 
e ] dis: 

“Orpo, Regjne, jò mi contentavi di vé viodit il 
devant, cence che tu mi mostrassis ancje il daúr!”. 


RENELLA PAOLUZZI 


Dialet, lenga e stil 


Di sigur, paisans, i no veis mai pensat ai repuars 
c'a passin fra li ideis di «dialet», «lenga» e «stil». 

Quant ch'i parlais, i ciacarais, i sigais tra di 
vualtris, i doprais chel dialet ch'i veis imparat da 
vustra mari, da vustri pari e dai vustris vecius. E a 
son sécui che i frus di chiscus loucs a sucin dal sen 
di so mari chel dialet, e co a doventin ómis, a ghi 
lu insegnin encia lour ai so fiolús. E par imparalu, 
a no coventin silabarios, libris, gramatichis; a si 
lu parla cusi, coma c'a si mangia o c 'a si respira. 


P.P. PASOLINI 
(Da “Strolic di cà da l'aga”, 1944) 

JO E LA MEA FAMEA 


Jo ’nd’ai doi fràdis: un plui grant e un plui pizul. 
Cu” la scusa che chel plui grant al é un testart che 
no `l capis nuia, e al plui pizul no `l capis nuia nan- 
cia lui, jo soi simpri chel ch'al devi socombi. 

Se son tre "zugatui al è sigúr che chel scart al è 
par mé, e se olsi a fá la musa me pari e mé mari mi 
tirin sü al violin. 

“Su, sù no sta mateá, tú ti ses al plui braf, tu tu 
capissis plui di lór... e via indentat cun che solfa li. 
E cussi a và fini che mi frein ogni volta. 

Jo speri solo che i miei genitors no mi mólin jü 
qualchi altri impriastri, se no scomenzi a dá 1 nu- 
mars! 


(Classe II B, San Laurinz - Flumisel) 
ARES MOVIO 

| ^ ILPOLIZIOT “CLEMENTE” 


Gusto dal Fossál, di Caprive, al veve une bici- 
clete ch'e faseve pietàt, tant malmetude ch'e jere. 
Par là in tal cjamp 'e jere avonde ma Gusto al ve- 
ve cjamps ancie di là de ferade, bande la strade 
Udin-Gurizze. Cussi 'e jere sante scugne passá pe 
strade grande e li, propi di là dal puint de ferade, 
sun tun splaz, si fermin simpri Carabinirs, Finan- 
zoz e Polizie Stradal. 

Sicheduncie une di, Gusto, al è lat für dret e al e 
colát in bocje a di un poliziot. Se si varés acuart al 
sarés dismontát, al varés metüt sul manuvrio il sac 
uéit ch'al veve simpri cun sè e al sarès lat indenant 
a pidulins. 

“Alt” j dis il poliziot *vediamo, vediamo questa 
fuoriserie”. Il poliziot al cjale par dilunc e par tra- 
viars pó al dis: 

"Andiamo male. Qui manca tutto. Manca cam- 
panello, freni, fanale e fanalino posteriore. E un 
disastro! Non le sembra?" 

“Ma no sai jò, siór poliziot. Ce vino di fà 
Gusto. 


23 


al dis 

“Niente. Facciamo una buona contravvenzione 
e basta. Che dice lei?” 

*Ma jó no "ndi ài béz cun me", al prove a di Gu- 
sto par scapolále. 

“Non fa niente. Se li faccia prestare o faccio 
verbale. Peró saró “clemente”, vista la sua inge- 
nuità" j dis il poliziot “le faró solo mille lire. Va 
bene?" 

Gusto al lassà la biciclete lì e al lé in ta l’ostarie 
* A] bon furlan", ch'e jé propri dirimpet, a fási pre- 
stá i solz. Co torná dongje dal poliziot cui mil 
francs in man j dise: 

“Eco chi i bèz e graziis tant siór ‘Clemente’ !” 
(Furlan di Caprive) 

BEPI DI DIANA 

BARBA BORTUL DI MANIA 


"Na di, al era “zòt a puartà blava da mosená tal 
mulin di Bertós. ui dentri al era altra 'zent ch'a 
spetava: cui a tóli, cui a puartà. Intant ch al speta- 
va la sò volta, al veva tirát in lenga, Mariuta, la fia 
pì vecja di Nando Micjlutti ("na pusdata un tic gja- 
vada dal ordenari). 

Bel ch'al cjacarava (par diliberási di un sglun- 
fidügn di pansa), al à molát un flát, sperant ch'a 
no'| “zès in guréla a nissun. 

Invessi, il rumour al è risultát tant fuart chi duc’ 
chèi ch'a erin devant a si son voltàs par squaià da 
cui ch'al era rivát-four chel flát; encja Beta siévu- 
la, ch'a era sorda campanota. 

Barba Bortul, cencia scompònisi, a'j à data `na 
ocjada in músa a la Mariuta e vidint chi, li mosse- 
lis di jé a si erin, tun lamp, impiadis di un colour 
borèz, a'j à dit, cun músa rota e vous fracada chi 
duc’ sintessin: 

“A son róbis ch'a póssin sucedi, Nina. No sta 
vergognati, Casu mai, däm la colpa a mé. Tant, jô, 
1 501 vechiu e no mi impuarta...!” 

Da ché volta, la fia di Nando Micjluti a à scjuva- 
da ogni ocasion ch'a la puartava a essi dongja bar- 
ba Bortul. 


(Furlan di Manià) 
ALDO TOME 


S1 diseve une volte 
(pinsir pe Nature) 


“S'al plüf di marz, si à un biel bearz! " 

Mufa vedran 


Ti lu trovaras, seciàt 
stret ta la ciamesa 

di fanela gresa smarida 
cu la musa strissada 
dala malincunia 

ch 'al fissa, straviat 
l'orli dal got vuoit. 
Fantasma di un notul 

la so mint, ch'a svuala 
tra ricuars 

suias dali stagiòns, 
profun di sanbuc 

savou' di polvar bagnat. 
Ti lu trovaras, di dopu di 
an dopu an, plet 

ta la taula di fòrmica 
miès velenát 

cu la votis rauca 

a stramaledi feminis, 
bestemà glesia e governamens. 

Ti lu trovaras, cussi 
grampat a la vita 
coma na soca frulida 
di vinciar 


e par un moment 

ti parara di viodi 

tra il cialin 

dai so dinc’, il sen 

di un ridi distudat, 
dala smuarsa dal timp. 


(Furlan di San Vit al Tiliment) 

ERALT JUS 


CE GJARNAZIE! 


Un toc di frutát grant e grues, al lavorave in tu- 
ne miniere in Belgio. 

Une brute zornade, al ven clamát in ufizi par une 
novitát póc biele. 

A] jere rivât dal so país un telegram ch" al diseve 
cussi: Mamma gravissima, parti subito. 

Dopo vé otignút qualchi di di permés, si prepare 
a la svelte, al cjape il treno e al partis. 

Al rive a cjase e la mame `e jé in agonie, par un 
brut colp. 

A passe la prime zornade e la mame ‘e jé simpri 
compagne, no dà ne di cà ne di là. La seconde zor- 
nade istés. 

La tiarce zornade, al rive il miedi pe solite visi- 
te; al cjape la scjale di piere smorzeade, sot la lin- 
de, e al va adalt in te cjamare par dà un voli a la 
puare moribonde. 

Il frutàt planc, planc ai va daúr e lu spiete sul 
pujül. 

Cuant che il miedi al salte für cloteánt il cjáf, si 
fas dongje e al domande: “Siór dotór, mé mari, 

murie o no murie, jo, no ài migo tant timp di piar- 
di!” 
Il miedi lu cjale tai vói e al rispuint: “Benedet 
frutàt, par contentáti, ce áo di fà, ào di copále!” 
Dome lis sisilis, su la vit di ue fraule, a cisichin 
planchin par no disturbá la moribonde e lassále 
muri in pás. 


LUIGI BEVILACQUA 


76 








Sclips di storie 


TÍRS AL BERSAI 
IN NON DI SANTE BARBARE 


La citàt di Palme — lu savin — 'e fo plantade dal 
nuje sul fini dal Cincent. 

'A vignirin duc' di für, soldáz, artesans, bute- 
ghîrs, uficiái, predis: cui di altri bandis dal Fridl, 
cui dal Venit e de Lombardie, cui de Istrie e Dal- 
mazie, cui de Todescjarie o de Sclavanie. 

Par fà si che la int 'e stas insiemit, 'a nassèrin 
unevore di fradais, intituladis a un sant e dividudis 
soredut par mistirs: ché dai pistórs, venastáj dai 
fornárs, sot il non di San Valentin; ché dai ustirs o 
di Sante Ane e vie indenant. 

'E jere ancje la fradae dai bombardirs, clamade 
di Sante Barbare, dulà che si cjatavin chei ch'a ve- 
vin di tirá cu la sclope, cul canon e ancje bombis 
cu lis mans. 

Lis fradais par solit "a jerin associazions cujetis, 
di religjon e di pietát, e lis pocjs tonadis ch'a fase- 
vin "a jerin chés dai fücs, mascui e mortaléz tes fie- 
stonis. Invezzit, la fraterne di Sante Barbare 'e fa- 
seve un servizi complet pai siei iscriz, ch'a vevin 
di tignisi simpri in sest. 

E alore, 'e organizave i tirs al bersai daúr la mu- 
rae e di ché ativitát 'e gjavave béz, parceche 1 mi- 
nistradórs 'a compravin lis munizions e lis vende- 
vin a cui ch'al tirave. 

E cussi, ogni an, tal belanz de fradae 'o cjatin 
simpri cheste vós di jentrade: “Per cavati dalli tirri 
al bressaglio”. 


PCB 

1 S S. Ugo martar 
Hd 2 D Vy DI CORESIME 
3 L S. Ricart (Instituzion dal Patriarcját) 

14 V Vinars sant 

19 M S. Eme 
20 J S. Adalgjse 

22 S S.Italo 
FA 23 D IN ALBIS 
24 L S.Fedél 
25 M S. MARC (Fieste Nazionál) 
26 M S. Marcelin 
27 J S. Ze 
28 V S. Valerie 
29 S S. Catarine di Siene 
30 D S.PIU V PAPE 

sam 


La platele (pestassa) dulà bati í râs cul massanc 
(maneruol) e prontâ un pestât di tirâ la gole (pe- 
stisth): si metiju a cuei cun spongje oben ardiel, 
'zontant lujanie o muset e une cjace di `zuf. 

E po une scudiele, e l'imprest par pestâ fasui o pa- 
tatis. 

Cjante il gust di vivi... 


Slungje la man ami 
ingrampile tal cret 
scolte 

il cjant ch'al ven da mont. 
Sintistu il vint lontan 

ch 'al puarte i siei rumórs 
al cjante 

il so destin. 

E chel ucel ch'al zorne 
sualant: sore di nou 

al cjante 

il so reclam. 

E l'aghe ch'a va al mar 
rodolant claps e radis 

e cjante 

il so viaz. 

E il glon di ché cjampane 
ch'a invide a une preere 
1é un cjant 

lisér sot sere. 


E il cidinór ch'al ven 

das cjasas bandonadas 

Le un cjant 

ch 'al fás pensá. 

No sintistu ché mari 

che niciulant il frut in tal so grim 
‘e cjante 

la sperance? 

E ché pueme 

che cui cjavei al vint 

e cjante 

la só gioventüt? 

E chel vecjo 

sentát für dal puarton 

ch ol cjante 

i siei riguarz? 

Strenz la mé man ami e anin 
encje s i no ti viouz 

e cjante 

il gust di vivi. 


CELESTINO VEZZI 

UN PRIN D'AVRÍL CUL BALON 


Il més d'avril dal 1938 la Nazional taliane di ba- 
lon *e veve di lá a Budapest a zujá cuintri l'Ungja- 
rie. Sul “Popolo del Friuli" al were serit tun articul 
in grant che la Nazional, passant par Udin, si sares 
fermade un par di dis par temprà i zujadórs `e cli- 
me dal Nord. Tanche se il Friul al fos a ret de 
Groenlandie. Ma viót ce balis di scrivi! E che in 
cheste ocasion il prin d'avril la scuadre "e vares fa- 
te une partide di alenament cu l'Udinese che in ché 
volte, mi par 'e fos in serie C. 

Di front a una nuvitát di ché fate, cui leve mai a 
pensá che il prin d'avril 'e jere une zornade peri- 
colose? In ché volte nó fantazzins si contentavin di 
viodi il “Tresésin” cun Degan in puarte che, se 
ancje pizzulut, al jere sgài; Colaon in difese che j 
deve di cjàf al balon ancje s'al jere rasotera; Sgin 
di centrál; Canova ch'al veve un tir di ribaltà il 
portir te rét: Ferari in ale, lizér tanche une pavée e 
la miezale Batistin cui pis plaz, ch'al faseve parfin 
dül di tant che si spiticave tal züc: i vói für dal cjáf, 
sudat strafont e dut disejavelat. Cui veve mai culi 

viodút un zujadór professionist? A” saran stáz in 
cinc in dut Tresésin che a viodiju pastrade, si dise- 
visi un l'altri: “Chel al è stát a Triest a viodi la Ju- 
ventus!" *Chel là al è lât fin a Milan a viodi la Na- 
zional!” 

Insome, lete nò zòvins una tal nuvitat sul sfuei, 
'o si sin tic-e-tac organizas, un trop di un vot di nò 
de stesse ualeze e *o sin partiz par Udin in bicicle- 
te subit dopo gustát par cjapá puest, dato ch'a va- 
ressin zujat tor lis cuatri. La zornade `e jere plui 
che biele, un soreli di chei di prin de uere, i ucei 
ch'a zornavin. AI jere il timp dai *Ludi Juveniles" 
e par cualchidun la furtune di là a Rome a cori o a 
saltá. 

Riváz al ingres dal “Moretti”, li no si pajave bi- 
liet, une robe di no crodi. Ma subit dopo, tra tante 
int che si jere dade-dóngje, si comenzave a sintí a 
inomená il prin d'avril fat dai udinés a chei ba- 
tocjos di provinciai. Che anzit Clauét, un bocon di 
fantat che lu clamavin Bovino, a sintisi tratà cussi 
di un braurin di place Vitorio, al è stat li li che no 
lu gafi cu lis sós manonis di manauál. 

Intant su lis tre e mieze, si à comenzát a viodi sul 
cjamp i zujadórs de Udinese e tra di lór ancje 
Majeste, cu la mae blanche e nére. E li ti an curût su 

e jú, butansi il balon tra 1 pis, tirant in puarte, inso- 
me scjaldansi i muscui par frontá l'Italie. E final- 
mentri, un moment prime des cuatri, cuant che za 
un erun di lór a’ tornavin a lá-vie spoetizás e pro- 
testant parvie di un scherz tant lófio e madornál: 
ché li *o jerin rivàz di dut il Friùl e ancje int di Cu- 
lugne a pit, no rivie su la piste di savalon la corie- 
rute di len cu la puarte par daür dal Albergo Italie 
plene di zujadórs vistüz ae taliane: mae azure e 
mudandis blancjs. Alore po intant che lór a” core- 
vin dulintór saludant, ju duc' a bati lis mans e a 
berlà di gust, soredut Bovino ch'al cirive cui vói 
chel tal di Udin par disj la só: “Viodút, savatin dal 
osti, tú e il prin d'avril!" E ancje jo `o pensavi a 
chei doi tre amis che no vevin ulüt vigni: ce no 
piardevino cumó! 

Invecit il truc al è vignût subit a gale. La Na- 
zionál de corierute di len a’ jerin nome lis riservis 
de Udinese: un prin d'avril biel e bon. 

Cualchidun al é restát a viodi la partide. Ma nó 
"o sin montáz di gnûf in biciclete, "o sin láz a cjoli 
il gjelato sot i puartis di vie Rialt e *o sin tornáz-su 
a Tresésin cul cjáf a pendolon. 


ALAN BRUSINI 

ROBIS CUL COTUL 


Al jere muart Bramp, bon bevidór soredut di 
sgnape. Al veve lassát par test di no jessi puartát in 
glesie ma su la puarte de ostarie. Là, in sò presin- 
ze, duc' 1 cjochelis a vevin di bevi miez litro di 
nostran e podopo compagnalu tal simitieri. Cussi 
al fo dit e cussi al fo fat. 

Qualchi timp dopo Meni si cjatà a tú par tú cul 
plevan. Une ocasion par dàj la tacade sul funeral di 
Bramp: “Cui sa ce displasé ch'al varà vùt, siór ple- 
van, par vie di chel funeral di ché altre di...". E il 
plevan: *Po no, Meni, ànsit. Par me, magari ch'àn 
fossin cinc in di di chéi funerai li!”. “Cinc in di? 
Parcè po sior plevan?". “Parcè che cussi, in pòs 
dis, duc’ vualtris cjochelis a saressis sot 1 pins!”. 
"E no j fasial dûl l'ustir ch'al restares dibessól!”. 
"Ma in gambio lis vuestris fameis a’ tornaressin a 
vivi". “Siôr plevan se úl vigni che vegni e se si 
dismentee mior!”. 


(Furlán di Vergná) 
TARCIS MUK 

= IL MULINAR 
AL PODE JUDA LA VEDUA... 


Il mulinár al podé judá la vedua cence tant fasti- 
liá, fintremai che al secont unviár un mal che la 
consumave al ripuartá ché disgraziade anime al Si- 
gnór. Alore Simon mulinár, dopo vé pinsirát a 
lunc, al fini cul fevelá cu la femine e conseasi cun 
jé: lu faseve nome tai momenz impuartanz, par su- 
spiet, come ch'al diseve, dal so masse savé, 

Si tratave dal distin di chel pùar frutut bandonát 
de Providenze dongje il cadavar de mari, e come 
ch'o podés crodi, nol jere il sintiment dal dové di 
cristian che j mancjás al mulinár, ma la sigurezze 
de só fortune; e cussi al clamá di bande la femine e 
cun dute sinceritàt j palesà ce ch al veve tal cür in 
merit al frut. 

E dopo vé finit la cjalà, e viodinle dute serie e cu 
la muse dure j disé cun tune vosute di mil: *E cus- 
si, cJare la mé Polonie, jo mi soi conseát cun vò e 
vó conseaisi cul Signór, par ch'al séi fat ce che lui 
al ül. 

Ma us racomandi, conseaisi cun caritát!”. 

E dopo un pizzul sfuarz al 'zontà: “Cjare la mé 

Polonie!”. Ché forme di tenarezze, mai vude cun 
jé dopo de vilie des gnozzis, 'e pandeve dute l'in- 
tenzion di domiesteà la femine in mit ch'e vès mi- 
sericordie dal frut. “Brâf il gno omp! — Co si trate 
di sielzi dós robis il gno consei nol covente mai, 
mi fasés chest onór nome quanche la bisugne nus 
oblèe a sièlzint une!... Ce oléso che us disi di plui 
di ce ch'a disin i comandamenz di Diu!... 

“Fate al prossimo quello che vorreste fatto a voi 
stesso! ’, e no stait ciri di damile di intindi cul vue- 
stri mit di fà, cjar Simon! Vuë di matine, ché pua- 
rete la vevis "za ben sapulide; e, duncje, varessiso 
di judá i muarz e bandoná 1 vifs? 

'El sarés ben biele! Si viót propit che 1 ains us 
vòltin il zurviel! Par fortune — "e "zontà smenansi 
sui flancs — che jo 'o soi plui 'zovine di vó!”. 

E disint cussi 'e cjapà-sü de scune la Tine, ch'e 
scomenzave a vai, e j dé subit di tete, cence abadá 
plui di tant al omp. 


(trascrizion in lenghe di Eddy Bortolussi) 
IL VARMO DI PUELIT NIEVO 

Loris Cordenons, // mulin di Prodolon. 
(Colezion Begotti) 

PROCESSIÓNS 


Cumò mi ven la voia di scrivi in curt una storia 
vecja di doisent ains che ài sintüt tantis voltis contà 
da int dal me país. Storia vera eh! Documentada 
ancja tai as da visitis pastoráls che al prin vescul di 
Gurissa Carlo d'Attems l'a fat tra al 1750 e 1759. 


| Si sa però che i documens e ancja li contis che si 


tramanda la int, no son propia neta e scleta veretát. 

Permetemi alora di imaginá i fas cun t'un pocja 
di intuission e cun qualchi fantasia pevarina. Dát 
che la storia tocja la int di doi pis che cognossi 
ben: Craui e S. Vit, vueli sclari di bot che no ie me 
intension fa cressi al rüsin tra li dos bandis, ma al 
contrari speri che duc' si fasedin una biela ridada a 
viodi se “cjapiel mat” che vevin i nestris vecjos, 
che nó viodevin l'ora di butála in barufa. Par tant, 
speri che cul tirá für al passát si comprendi forsi li 
resons da pocja concordia tra 1 doi pais e si cjati 
gnova armonia par l'avigni. 

Come che si sa, tal sietsent si usava fà unavora 
di processións: una volta par un sant, una volta par 
chel altri, o pal massa frét, o pal gran sec, o pal bon 

racolt, ogni pais, ogni contrada, ogni lüc al era vi- 
sitát e benedit. A Daél era tradission di fà la pro- 
cessión da rogasions insieme a duc' 1 país da ple- 
vania. I predis, 1 früs, 1 ons, li feminis lavin inde- 
vant pa vis e pa campagna cun t'un ordin ben pre- 
stabilit: chei di Daél par prins in fila, daür chei di 
Craui e par ultins chei di S. Vit. Di sei propi 1 ul- 
tins a chei di S. Vit no gi lava jü, e dai un an dai 
chel altri, àn tacát a protestá par passà devant a 
chei di Craui, Chei ca po no orevin propria savé di 
molà al puest. Dai chista volta dai ché altra, una 
biela di, no si sa cui che l'à scomensát par prin, si 
dan a pitufási: — basoál, stá tal to puest daür —, — 
basoal tu sarás tu e duc chei di Craui =; nol vare- 
sia mai dit cusi! 

Al sanc tal ciáf al bol chel sclapa für e in t'un 
lamp la métin in barufa. Al plevan e ai capelans 1 
tocja fermà al pas e li prejeris par siri di meti fin a 
la question, chei di Dael invesia restin lontan, no 
vuelin impassási e cun reson sot sot a si la ridin. 

A un trat ven für la britula, orco cà son robis se- 
ris! Zuan cu la Crós alta si fás vissin, spera di pode 
fermá la furia ma i riva un rip tai ús chel resta san- 
sa flát; in tór di sé nol viót plui nuja e dismenteant 
ogni rispiet, cu la Crós 1 dà a chei sot. Fermési! 

Sberlin 1 capelans, ma da question a son colpevui 
di no vé sirüt concordia e si tégnin a distansa par 
paura di becális. Interven al siór plevan cu la só au- 
toritát, si tira un póc plui dongja e gi crida cun vôs 
ferma: — vergognási! In processión dà chel scandul 
davant dai frús —. Come digi benedes, nancja un si 
fas in là. Ie passada una mies'ora e ancja mò si on- 
sin ben, svólin puins e sberlotons, qualchidun al à 
un bon len, cui la forcja e cui la sapa, si lis molin 
propri bunis. 

Son li feminis che sberlin e i frus tégnin lontan, 
qualchiduna va a socori al pur on ben macolát. Un 
peston di chei grandiós ma li fuarsis stan colant e li 
prejeris esortant di finila al plui prest. Duc” sbregás 
e sanganás, planc plancut in ná si fàsin e ognun pa 
la só strada t'un lament si tirin cjasa. Cun dut ch'al 
fos rivát l'ordin dal vescul di no fà li precedensis 
fin che in procession làvin insieme, ogni an simpri 
ché storia, cojonási, tontonási, e a voltis bastonási. 
Forsi ie chista la question dal eterno voli stuart. 
Forsi ie chista, forsi ie un'altra, no si visa plui la 
int. 


(Furlàn da banda di Daèl) 
BILA EDO 

IN JERUSALEM 


Finida la visita in ta la Basilica da la Resures- 
sión 1 eri enciamó dut ciapát di chei sintimins ch'a 
si próvin in ta ches robis cussi — massima a la pri- 
ma volta = ch'i no ghi devi bada a un frutat ch al 
voleva véndimi una sintura di camel. 

Propit par giavamilu dai pié i ghi ài domandat il 
presin. 

“20 dolars? sotu mat”. 

E il boci, par taliàn: *Ma al é camel". 

"Se che li 'a é di camel, jo i soi di sucar”, par 
furlàn. 

Ch'a nol capiva. 

“15, jo 1t la vent par 15”. 

"Ma i no la vuei”. | 

Tira e mola, intant il me trup al si slontanava e il 
canai al insisteva. 

“Insoma, fantát, átu capit o no che il arabo ch'al 
ghi la fà a un furlán, al à enciamó di nassi?”. 

“5 dolars”. 

“3 e ch'a sedi finida”. 


94 











E 3 dolars i ghi ài dat, curint cun la me sintura di 
camel, par ciapà chei altris. 

"Se stevitu tant a contratà?", al mi à domanàt 
don Mario, pi di 40 ains di Ciera Santa. 

" A] era partit cun 20... Faighila a un furlàn..." 

“Trop ghi àtu dat?". 

“3 dolars... il arabo al voleva ciavami”. 

“Infatti: "a no val pi di 1 dolar. "A è di cartón 
pressat”. 


(Furlan di Ciasarsa) 
VIDIO COLUS 

LE BUSE DEI MORTI 


Par ’nda da Palse, che l'é el me paeis, fin a 
Purthie bisogna fà un stradón lunc un chilometro 
giust e tut dret, che “l finis co la curva del platano. 

Presapuoc a medho del stradon, subito dopo 
Santa Rufina, quant che mi ere bocia, l'era un tocút 
de tiara lassàt rebandonát. Vigniva su saleth selva- 
deghi, de chei crepetoni che note boni niancia par 
fà sace, bar de sadena e de sambüc, e orarie par tu- 
ti 1 cantón. Nissún andava niancia a boscià. I lo 
ciamava *le Buse dei Morti" (e no *dei Muart", 
come che sares stat pi natural). 

A sta a senti la dint, se te passava par de là ver- 
so la medhanuot, te sentiva repetón de ciavai che 
coreva, bacàn de baionete e de spade, colpi de 
sciop e, chel che l'era pedo, calchedun a urlà a la 
disperada e ciamà aiuto. L'era par chel motivo che 
chela tiara l’erà là pustota da sempro. 

Ve dirai che a senti chel che i contava i pi veci 
ere restat impressionàt e se me capitava de passà 
par de là da sol, ancia se no l'era medhanuot, me 
ciapava un fià de sghega e ciaminave via pi de on- 

da che podeve. Tant pi che, fià pi in sù, da chelal- 
tra banda del stradón, l'era el thimitero de 
Purthie... ma quant che ’ndesi là tuta la banda del- 
la piatha (mi, Giani Segat, Fonso del Casaro, Rico 
Picot e Piero Giuca), alora se fensi coraio e 'nden- 
si drento, in medho ai spinc, a vede de nit e de ma- 
neghi par la sfiondra. 

Vinti ani dopo finida la theconda uera, i paroni 
de chela tiara i a decidut de spianà un rival, de ver- 
de un fossál e de uni 1 tre o quatro ciamp, che i era 
divisi da bar e fossalüt. Un lavoro che no sarés stat 
posibile falo co la svangia, la barela e le vace. Ma 
"des l'era la Cartepila dei Avon che la butava par 
aria tut, ancia 1 thoc de platano. 

Cussi 1 à spianàt ancia le Buse dei Morti. E l'é 
vignut fura che in chel posto l'era una fossa comu- 
ne dove che i veva soteràt tanti soldati, butadi den- 
tro tal bus thentha cassa da muart. I à trovàt ancia 
resti de armi e Rico Picot el se à fat regalà una 
baioneta. 

El plevàn, che l'era a chei tempi don Giusepe 
profesor del Seminario, el ne à contàt che ai tempi 
de Napoleone, in efeti, l’era stada una batalia tra i 
francesi da una banda e i austriaci dal'altra. La ba- 
talia l'era chela dei “Campi Molli”, venastà dei 

Ciamuoi, che 1 se trova tra Pieve, Tamal e Sathil; 
batalia che la se veva slungiat fin sot del ciastel dei 
conti de Purthie. L'é chela che l'é finida, po dopo, 
a Campoformido. 

Alora me a tornat a la mente uno storia che me 
veva contàt me nono Marco Daneti, che 1 l'aveva 
sintuda a so vuolta da so barba Adamo. Una storia 
teribile, che me la soi soniada tante vuolte ancia de 
nuot. El ghe veva fat cussi tanti morti, che 1 li veva 
soteradi insieme te na gran busa, butadi drento co- 
me che 1 era. No soltanto, ma che sul ciar 1 veva 
metüt ancia i feriti gravi in medho ai muart e i li 
sburtava dú tal bus che i piandheva e i thigava cia- 
mando aiuto. E se calchedun el se tigniva co le 
man sul spirón del ciar, i ghe taiava 1 det co la 
baloneta. 

Mi no sai se le robe l'è 'ndade proprio in sto mo- 
do, e spere de no, No sai niáncia se se trata de le 
Buse dei Morti (altre buse de sto genere 1 le à tro- 
vade in Ciamuoi). Ma me ven da pensá che chei di- 
scorsi sul fantasmi a medhanuot, col bacàn de ba- 
talia e i urli che ciamava aiuto no i è vignudi fura 
da nuia. Forse l'era una maniera per no fà dismin- 
tià che la guera l'é 'na roba teribile. 

Chel tocút de tiara nol dava panoce e niancia 
fen; ma pol esse che 'l'ndava lassat cussi, teren 
maledeto, par fà pensa la dint. 


(Furlàn di Palse) 
DON CHINO BISCONTIN 


Si diseve une volte 
(pinsir pe Nature) 


"Nissun avríl cence flór, 
nissune femine cence amôr!” 

Gotis di timp 


Dai strosseárs 
di timps passàs 
romai 'a no cola 
che qualchi gota 


Siroc sidin 
incjantat 
nta ‘na domenia di dopu èspui 


L'Ultima nèif ‘a si disfa 
sui tés da la me anima; 
Un ussielút 

i Soj 

c al piulèja 

ntal nit cjalt 

da li to mans 

Signour! 


(Furlan di Ciasarse) 
DON DANTE SPAGNOL 


Sclips di storie 
PASTÓRS CIMBRICS 
IN TAL FRIUL ANTIC 


Lu veve scrit bielzà Pier Paolo Pasolini (1944), 
di chés “barufis tra 1 nustris contadins e i pastóurs 
di Asiago par colpa da li fedis c'a zevin a pas- 
sudasi là che no dovevin“; ma 'e jé restade me- 
morie storiche ancje des vueris jenfra i piorárs di 
Cordenons o Pordenon e chei ch'a vignivin jú di 
Tramonz cu la licenze di passoná ta chei ma- 
gréz. 

Te ete di miez e fintremai al '800, par dutis lis 
planis dal Friül, d'unviár 'a rivavin i trops di pioris 
e cjavris; te gjestre dal Tiliment, la strade plui 
lungje la fasevin i tesins, i cimbrics e i feltrins. 

'A vignivin de Valsugane, dai Tredis Comuns 
sore Verone, dai Siet Comuns dongje Vicenze, des 
monz di Feltre o de regjon dal Cansei, cu lis femi- 
nis e i fis. Ju cjatin a Cjasarse, Sumaga, Cions, San 
Quarin, Pasian, Prate, Pravisdomini... 

La compagnie plui grande 'e jere ché dai cim- 
brics, ch'a rivavin plens di permés, cjartis, privilez 
de Republiche di Vignesie. 

Cualchi vieli al murive, e i predis lu segnavin tal 
regjstris, ma nassevin ancje fruz, e alore 'e jere fie- 
stone. 

Di tant in tant i lófs 'a mangjavin une besteute, e 
se il pastór al faseve alc par salvále, i lòfs j saltavin 
sot. 

A] restave póc, di chel disfortunát. 


PCB 

La louze (mussa) ch 'a servis a puartá ledan. 

Il gno morós 


Il gno morós al è di buine bande 

al à une gjambe e cheátre streme. 
X dk E 

Il gno morós al é dut biel e san 

al à une gjambe rote e cheátre in man. 
* * * 

Il gno morós al è di Tiritóri 

al à une gjambe rote e nol pó cori. 

Se nol pò cori ch ol cjamini 

e se nol pó cjaminá che si strissini. 
* * * 

Il gno morós al è di Basepente 

al ven a fà l'amor cu la polente. 

La puarte invuluzzade te sachete 

ma an puarte avonde pocje che le à strete 
* k ox 

Il gno morós al è di Riverote 

al á une gjambe interie e cheátre rote. 





Al ven cu la citute dal sain 
e al úl ch j puarti dongje un póc di vin. 


* * * 


ll gno morôs al è di Resie roseàn 
al à mangjât i bês de glesie 
e lis orelis al plevan. 


(Endecasillabi cjapâz su di Maria Forte "za tanc' ains) 

LA LUNE DI FUSEE 


La zoventüt di vué ”e je di sigúr plui svuelte e 
sveade di ché di une volte, ma no je dute colpe lór. 
La colpe 'e je ancje dal cine, de television, dai 
gjornalins e dai gjenitórs che no san plui ce fà par 
lór. 

Par fuarce ch'a végnin-sü come sclopetadas. 

A. sis més 'a capissin belzà dut. A un an 'a son 
stufs di cjaminá e fevela. 

Tór 1 quatri, cinc agns ti cjàntin par television 
miór che Caruso. A scuele i mestris 'e fásin une 
fadie mostre par stàur daûr, parceche "a son bons 
di scrivi puisias e libris. No stin po a fevelá di 
quant ch'a van tes scuelas plui altas: 'a fásin con- 
ferenzas par television, ti fevèlin di sienze, puliti- 
che e filosofie miór che un professór... 

Bisugne propit di ch'a son in gamba, ancje se il 
grassut de bisteche ti tocje mangjálu a ti, o se si in- 
rabiin se no j tu slungias la cjarte di dis mil par là a 
inzucási il cerviel tal “Dancing Club". 

Vustu meti une volte? Bráf se tu rivavas a fini la 

tiarce, Sienze se tu cjapavas la quinte. Se po tu sa- 
vevas ben las tabelinas tu podevas ancje sperá di fà 
i esams di amission, che inalore i amis ti cjalàvin 
come ch'a tu fos un mostro. 

Püars biadins, po, si jere. Plui in là dal nestri 
pais al jere un altri Mont e se tu vevas la fortune di 
fà un viazzut in treno, bastave magari ancje fin a la 
Cjargne, tu podevas fà il bravurós almancul par un 
an. 

Di sigür nol vanzave timp par tantas nainas, che 
si scomenzave adore a judá in cjase. Furtunát cui 
ch'al jere clamát d'istát a là in mont cu las vacjas, 
che cussi al puartave sot qualchi palanche. 

Come Zuan de Batele, par esempli. Núf agns e 
vif tant che un zoculut. 

Ingegnós e premurós che no us dis. Propit un 
bráf frut, insumis. Sul fini de scuele Barbe Tite, 
che lu smirave da timp, j disé: 

— Ti plasaressial vigni cun mé, chest istát, a uar- 
deàmi las vacjas in Ramaz di Sot? 

Figurási lui! In mont cun Barbe Tite? Di no cro- 
di es sós vorelas! E cui lu tignive? Nol scoltave 
plui neancje só mari, lui ch'al jere un figoton e no 
si distacave un moment di jé. 

Il di ch'a partirin nol stave plui te piel. Doi, tre 
més lontan di cjase, cence viodi só mari, cence 
zujá cui amis? Robutis ch'a no valevin "ne lagri- 
me. Al jere un omp, lui, clamát propit da Barbe Ti- 
te par là a passon cu las vacjas, in mont! 

Ma la strade 'e jere lungje. Dibot mieze zornade 
di cjaminá, par rivà te cjasere di Ramaz di Sot. In 
prinzipi al lé indenant cence pinsirs, il cür plen di 
maravee par dutas las nuvitás ch'al si cjatave intór. 

Dopo un pár di oras al jere belzà cussi strac ch'a 
scugnirin cjapásilu su las spalas. Il soreli al sco- 
menzave a là a mont e la viste si faseve ancjemo 
plui biele, ma a Zuanut j stàvin passant dutas las fi- 
simas ch'al veve vit. 

La compagnie 'e rivà in Ramaz di Sot ch'e jere 
gnot fate. Zuan da Batele, strac muart e plen di po- 
re, nol si sintive plui paron dal Mont. 

Nol mangjà nancje la scugjele di polente e lat 
che j veve preparade Barbe Tite, ma i omps no lu 
badàrin plui di tant. Cul timp si sarés ben usát 
ancje lui. 

Zuanut si sinti bandonát e plui bessól ancjemo, 
al pensà a só mari che ogni sere lu ninave e j vigni 
un grop tal cuel che nol lave ni sú, ni jú. Si alzà e 
al fé moto di là für de cjasere. 

— Dulà vastu? — j domanda Barbe Tite — Butiti- 
jú a polsá, ch'a tu sós avonde strac. 

E lui, cun tune vosute sutile che apene si sintive: 

— 'O voi für a fa pissin... 

— Po-ben, fás svuelt, alore. 

Passát un bon quart di ore, il pizzul al jere 
ancjemó a fá... pissin. 

Barbe Tite, ch’al veve capit ce che j passave pal 
ejáf, al pensa di lá a faj un pocjas di mignagnulas 
par confuartálu. 

Lu cjatà dongje la pozze de aghe, ch'al vaive ci- 
din, cidin smirant la lune che, biele taronde, "e so- 
meave invezzit ch'e rides. 

— Su-mo, Zuanut, no stà a vai. Tu viodarás che 
dopo doi dis no ti pararà plui cussi brute. E po tre 
més 'e stan póc a passá, e dopo 'o tornin ducjus a 
cjase. Ven dentri, cumo, che tu cjapas nòme frèt... 

Il frut al tirá-su il nás, si sujà las lagrimas cun tu- 
ne man e po, cun vós sustade, al domanda: 

— Diséimi une róbe, Barbe Tite; che lune chi, di 
Ramaz, ise ché ch’a si viót ancje a Fusèe? 

— Po-si, benedet! No sastu che la lune ’e jé une 
sole? 

E alore Zuan da Batele, frut di nùf agns, pe pri- 

me volte lontan di case sò, alzant i brazzus par 
ajar si voltà a cjalá la lune e al tacà a vai come un 
desperát, sberlant: 

— Biade mai tú, lune, che tu pos viodi mé mari! 


DINO PERESSON 


Dialet, lenga e stil 


Cussì, i veis di savè — par esempi — che il Talian 
na volta, tanciu sécui fa, al era encia lui doma che 
un dialet, fevelat da la puora zent, dai contadins, 
dai famejs, dai sotans, mentri che i siors e i studias 
a parlavin e a scrivevin in latin. 

Il latin al era insoma coma che ades al è par nu 
il Talian, e il Talian (cu `l Franseis, il Spagnoul, il 
Portugheis), al era un dialet dal Latin, coma che 
ades, par nu, l'Emilian, il Sicilian, il Lombart... a 
son dialés dal Talian. 


P.P. PASOLINI 
(Da “Strolic di cà da l'aga", 1944) 

'O sin nome dai fotocopiatórs 


Co nus nas un frutin in famèe 

si cjale a colp a cui ch'al semée. 

Se il pari, i nonos, la mari o cui sà 

e si met il floc su la puarte par visá. 
Nissun si domande cemút che dal amór 

ti salti-für ché sorte di lavór, 

vuei di chel organisin cun miliarz di tocs: 
carbonio, ossigjeno, idrogjeno e azoto 

un sclip di adenine ch'e je la base, il moto 
dal nestri dna, la cjarte naturál 

de nestre indentitát reál. 

La nature, si dis, ma vivadio, ejár il gno Nize, 
cui met adun, cui cres, cui organize! 

E l'anime di zonte, 

che sedi mo ancje ché, come prionte? 

E je cussi fantaz: 

biei o bruz, inteligjenz o maz 

'e je propit cussi, cjars i mei siórs: 

‘o sin nome dai fotocopiatórs! 


ALAN BRUSINI 

PRIMA COMUNION 


Chist an, 1994, il més di mai, i fruz di núf ains, 
a’ jan ricevüt a Migéa la prima comunion. 

Dato che il país `Ï è pizzul, i fruz a` son unavora 
pos, di mùt che su l’altàr a” erin noma in vot. 

Cussi, in timp di messa e da cerimonia da comu- 
nion, si son viodudis in vora in glesia plui machi- 
nis fotografichis e “cinepresis”, che fruz. 

A ciasa di ogni frut, podopo, si podeva contá re- 
gai di ogni genar e preziositát, e tra chisc' orlois di 
marca, brazzolez e ciadenis di aur, bicicletis cumó 
di moda (lis muntain bik), *computers" e atris sa- 
cramens di valór. 

A viodi chel spetacul di bondanza e di moderno, 
mi soi ricuardát da me prima: comunion. 

Si era tal an 1937, an di sigür di pocia bondanza, 
sedi par operaris che par contadins, che a” dovevin 
tirála dreta par podé sbarciá il lunari. 

Qualchi zornada prima da comunion, jo e mé 
mari, a pit, a` sin las a Cormons (siet chilometros) 
par comprá il ciandelót che ogni frut al tigniva in 

man quan'che, su l'altár, al spietava di rizevi pa 
prima volta la particula. 

Comprát il ciandelót, mé mari mi lu à consegnát 
in man, racomandanmi di tignilu ben stret, ca no 
mi sares sbrissát par tiara cul pericul di rompisi in 
plui tocs. 

Dato ca a’ erin a Cormons, mé mari e” à orût là 
tal buteghin dal lot a tentá la fortuna cun tun ambo 
di pocis liris. Intant che la impiegada dal lot a” 
scriveva i numars che mé mari j detava, jo 'o ài 
molát un póc di strenzi la man sul ciandelot che, 
sbrissant für da ciarta ca lu invuluzzava, a 'lè 
plombát par tiara rompinsi di bot in doi tocs, quasi 
di eguál lungiezza. 

No `l era il ciandelôt nancia rivát par tiara, che 
me mari, di colp, mi à molát una sberla di chés ca 
si ricuàrdin di sigúr a lunc. 

Tornás a ciasa cui doi tocs di ciandelót in man, j 
à tociati a me pari, fasint gotá la zera di una cian- 
dela sul punt di rotura, saldá insiema 1 doi tocs par 
torná a vé il ciandelot intir. 

Tal puest da saldatura, me mari e' à leát un biel 
floc zelest, cussiché il ciandelót al someava do- 
ventát una atra volta gnüf. 

Una cichera di cacao, ufiarta dal plevan e bivu- 
da in canonica dopo vé rizevüt la particula, e la 
sberla di mé mari ciapada tal buteghin dal lot a 
Cormons, a’ son stâs i regai ch'o ài vit pa’ mé pri- 
ma comunion! 


(Furlan di Migèa) 
ALDO GALLAS 

Brighele, il furbo. 
(Colezion Ciceri) 

Cuintri madrigál 


Cuissd s'o mandares 

il cür daúr di te, 
jo crót di nò parcè 

il cúr no di cun me. 

Cui m'al à robát no sai; 
ma forsit si, 'ne dumblo 
cui voi di berechine 

a la peraula fine. 

Cumo suspirant 'o voi 
insieme ai miei pinsirs 
pensant a ché musute, 
spieli di tant inzen, 
ch'e suaze ché bocjute. 
Vivi par cui, parcé 

co l'anime je muarte; 
ma forsit torne a vivi 
co amór bat ae puarte. 


PIERI CRESATTI 








MILNUFCENT E CUARANTATRÉ 


Tal milnufcent e cuarantetré studiavi a Napoli, 
tal Istitut Oriental, e stavi in plazza Dante, vizin di 
una glesia clamada “Carceri di S. Felice”, justa 
parzé che soto di jé jara una granda caverna che 
par rivà in font gi uarevin doicent scjalins, che jo 
varai fat cui sa se tantis voltis, insieme cun altris 
cent scjalins par vigni jú dal quartier dulà che sta- 
vin a pension jo e il Campestrini. 

Soi lat su e ju tantis voltis parzè che tal timp che 
jari a Napoli saran vignüs almanco setanta bom- 
bardamens, che vevin disgrumát par la fan. Cu la 
tessera ti davin 150 grant, ma a Napoli, cui sa 
parzé, someava a un pachet di spagnoi. No stin fe- 
velá di altris genars di mangiá. Si ciatavin sariesis, 
ma quant che jara stát mitút il *calmiere" a 5 liris e 
vinc, chistis jarin sparidis dal marciát. Si podeva 
ciatà dal barbier spagnoi, marca Nazionai di chés 
veris, a dòs liris simpri finidis. Si podeva ciatá, 
simpri cal barbier, ancia café a trentasinc zentesins 
la tazza, invezi che a cinquanta zentesins come a 
Gurizza che jara di zicoria. 

Insoma jara fan di chés veris e una di, in pension 
dulà che jarin, cui sa se velen che nus jan dat di 
mangià, tanto che duc" chei che vevin mangiát chi- 
sta roba son lás a finí tal jet cun cuaranta di fievra. 

In pós dis sin caláz di peso di almanco un dis 
chilos paromp e no disi una stupidata parzé che po- 
di dimostrá che chel che jai dit jara vér. 

Difati, quant che mi soi alzát dal jet, par ricuperá 
salút soi lát in zir par Napoli e una di che Jeri fér in 
plazza Plebiscito, che ’1 è granda come una plazza 
par lis manovris dai militàrs, jai sintût sberlà fuart 
— Luciano —. Ciò — jai dit — qualchedun mi clama, 
e mi soi ziràt, ma in plazza jarin dome pocis perso- 
nis e chel che sberlava il me non jara voltàt di ché 
altra banda. Spieta — jai dit — spieta che ciali miòr 
cui che clama il me non, e soi lat vizin di chista 
persona a cul ti viodi? il Bradaschia, miòr cognos- 
sút a Gurizza come Bradascjùta, parzé che jara 
plui pizzul di me. 

Po Bradascjùta — ja diti — se fasis cussì voltàt? 
— Se ustu — mi jà dit — mi pareva che fossis tu, ma 
ses cussì magri che vevi paura di sbagliàmi — e jù 
a contàsi come che si ciatavin a Napoli, che lui ja- 
ra in marina, sui sotomarins, che jo studiavi e che 
vanza ta nostra mensa. 

Mai cussi ben — jai diti jo — e si vin metút d'a- 
cordo che sares vignüt tal doman di sera su la puar- 
ta dal puart cun tun sac plen di pan. E tal doman di 
sera, puntuál, mi soi mitüt su la puarta che *1 è pro- 
pri li, vizin da la plaza dal Plebiscito e jai spietát 
almanco dos oris par nuja. 

Il Bradiscjúta lu Jai riviodüt dopo la uera e jai di- 
ti — podevi spieta jo chel pan a Napoli — e jo se po- 
di di — mi dis lui - che a momenz no mi metevin in 
galera, cun dut chel pan che vevi tal sac, su la puar- 
ta dal puart dai sotomarins (che jara un trecent me- 
tros plui in ju). 

E dopo disin che 1l destin no esist. 


(Furlan di Gurizze) 


LUCIANO SPANGHER 

Lis prejeris dai vons 


Il Sienór mi ten a chi 

jo no sai s'o rivi li 

o rivá o no riva 

quatri graciis domandá 

l'aghe che nus bagne 

il Spirtussant che nus compagne 
il Signór in cjase mé 

a compagná l'anime mé 

e a perito questa nole 

senza pecato datemi la gracia 

di ben vivere e di ben morire 
Gesú Giuseppe Maria 
assistetemi fin l'ultima angunia 
Gesu Giuseppe Maria 

Vi dono il cuore e l'anima mia 
Gesú Giuseppe Maria 

spirito in Foi il cuare e l'anima mia. 


(Cjapade sù di Milie Chittaro di Fontanebuine di 79 agn) 


LUZIAN VERONE 











LIBRI PRESTAT... 


Vidio, 

in cheste scjatule a son 1 4 Stroluguz e il Qua- 
derno romanzo n. 3 ch'a végnin prestáz par un pár 
di dis al ami Batel dome parcech'al è un bibliote- 
cari, stant che duc' chei altris amis che no son bi- 
bliotecaris no mi àn mai tornát i libris prestáz. 

Lis publicazions ch'o presti culi ret no pués 
piardilis, parcech'a partegnin al timp di conviven- 
zie di Academiuta e Risultive. Si trate di publica- 
zions che par me a” vàlin plui dai miliarz, stant che 
i miliarz no savarés dopráju, là che invezzit chestis 
publicazionz lis ài vudis dopradis plui di une volte 
e al e facil che mi covéntin ancjemo. 

Tu às dit che tu sés tú il responsabil pe restitu- 
zion, e inalore tu às di savé che s'a van piardudis tu 
varás di pajá cinc miliarz ch'o destinarai ae Filo- 
logjche. 

Intant, par doi o tre dis ’o starai cujét, ma dopo 
no sta a fami stá cul cür in man! 

Ogni ben! E saludimi Batel, ch'al cjate culi den- 

tri — come don pe só Biblioteche, ma ancje par 
confuart dal displasé di scugni tornàmi — chés al- 
tris publicazions di Risultive di cheste scjatule. 


(Furlan di Udin) 
LELO CJANTON 


Si diseve une volte 
(pinsir pe Nature) 


"Cui ch'al cerpis di maj e al sape di avost, 
nol racuei ni pan ni most!" 

CIASARSA, MARTIS, 
AL 17 DI MAI, ”94 


Lelo benedet, 

vuei, par me, 'a é una 'zornada tant impuartanta, 
parvia ch'al si à bonàt chel scaturiment ch'i vevi 
dentrivia, brincàt quant ch'i ti mi às fat il plaseir di 
prestami i “Stroligus” da l'Academiuta di Pier 
Paolo Pasolini; no pal recuart — 50 ains dopo! — dai 
librüs, ma par li minassis cuntignudis in ta la tó le- 
tara. 

Tornantiju, vuei, 1 soi a post! 

Cul grassis me e di Batel — ch'al ti manda il libri 
su San Vit — jo i crot di bonà encia il tó imbast par 
vei dat ator ché relichia. 

Mandi 


(Furlan di Ciasarsa) 
VIDIO COLUS 

Sclips di storie 


FUEIS DI MORAR PE GLESIE 


Il grant Antoni Zanon (1696-1770), scrivint la 
storie de produzion dai cavalirs, galetis e sede in 
Friùl, si lagnave pal “disfavore del clero che nulla 
poteva pretendere da un raccolto non soggetto né a 
decima né a quartese". 

No é migo vere! Lant atór pai archivis e sgarfant 
tes cjartis, al é facil cjatà notizie di fradais, lumi- 
nariis, munistirs ch'a gjavavin bêz di chés ativitàz. 
Par esempli, a Palme la fraterne dal S. Sacrament 
`e veve fat plantè moràrs e intór dal 1670-1680, 
ogni an, 'e fitave 1 arbui o 'e vendeve lis fueis; sim- 
pri a Palme, tal Sietcent, tant la fradae dal Sacra- 
ment che il Pio Sovegno di San Carli 'a jerin pa- 
rons di morárs, di cavalirs e di galetis, ma ancje di 
fornei di tirá la sede. | 

E cussi la glesie di Trivignan, che intôr dal 
1760-1790 *e vendeve la fuèe dai morárs; 1 fraris 
dominicans di Cordovát dal XVIII secul; la glesie 
di Pasian dongje Pordenon, e vie indenant. 


PCB 

Un ordegn di len par turní (tornarétha), cun torise- 
le in scorse (picassa), mazzuele (mathól) e sgoibis. 








Le stagions a Claut: 
L'Istà 


Pras piens de culture 
Femene carghe 

de fas e de thestons. 
Vuomes sudas, 

sfinis, 

ch i se polsa un tantina 
bate al falthin. 
Dornade luongie, 
massa luongie 

par chi 

che i avares bisuogn 
da polsasse de pi. 


(Furlan di Claut) 
BIANCA BORSATTI 


—— —— — — - 


Cjasis vueidis 


Cjasis vuedis bandonadis 
cui barcòns a pindulon 
senza vita 'o sés restadis 
tai vignái atór dal ronc. 
Jo us cjali cun lancúr, 

mi sgrisuli pa feridis 

e ricuardis chés 'zornadis 
cu la piargula sul mir: 
Indula sono chei biei timps 
ch'a si stava atór dal fúc, 
nus contavin tantis stòriis, 
si scoltava il cjant dal cuc. 


Uê, c'o jevi abuinora, 

plui no sint a cjantá i gjai, 

in tai cjamps romba il motór 
cul codaz di tanc ' cocái. 


Dut al passa e gambia musa, 
daür da lûs al ven al scúr, 
cór la vita e scjampa via 

co si nas, si crés, si mur. 

Pür instés, c'o buti `! voli 
sun chei mürs restáz impis, 
mi vai `l cür e stenti a crodi 
che chel mont al séi sparit. 


(Furlan di Fara) 
ANNA BOMBIG 


Si diseve une volte 
(pinsir pe Nature) 


"L'aghe di jugn 'e ruvine il mulinár! " 

Lis prejeris dai vons 


Pater noster a quit a quit 
Le tre dis che no lu di dit 
se mé mari no mi da pan 
no lu dís nancje doman. 


(Cjapade sú di Milie Chittaro 
di Fontanebuine di 79 agn). 


L. V. 

RIFORMA PSICHIATRICA 


Chel dopo medhodi me mare la me veva portat 
tal ciamp de Catai par iutala a piantá i fasuoi tala 
biava. Fasuoi a barüt tala cuiera del sorc, chel par 
fa 1 scovui, e fasuoi de chei che mena in medho al- 
la biava. Mi ere pithul, varai vut si o no sete ani, e 
pi che iutala ghe feve compagnia. Ghe ‘ndave drio 
col sachetut del fasuoi de samintha e lina co la 
svangia 1 li plantava un fia chi un fia li , quatro o 
thinque par bus. El ciamp de Catai l'era fura de 
man e la ciasa pi vithina l'era quasi a medho chilo- 
metro. Invethe la Roia, che la nàs a Purthie e la se 
buta tal Nonthel a Tremeacque, la passava a una 
sassada più sot, dove che finiva el rival e scu- 
minthiava la cianiele. 

Sarà stat niancia un'oreta che mi e me mare ren- 
si la, che dal bar de talpón in fondo al camp salta 
fura Ustin, sentha ciapiel in thucia e co la ciamisa 
tuta sbotonada. El ciaminava come un disdegnat. 

Ustin el stava pitost lontan da li, te na ciasa per- 
sa In medho ai ciamp. 

se saveva che ogni tant el 'ndava fura de ciáf e 
che in chel caso tociava portalo a San Daniel par 

qualche setimana. El fato l'era che quant che l'a- 
veva la crisi el deventava cativo e piú de qualche 
volta l'aveva pestat de pache la so femena. Me a 
contat so fia, che l'era a scuola con mi, che el di 
che l'era nassüt so frade pi pithul, so pare l'aveva 
avut una dhornada reversa. In medho al curtivo el 
thigava e al feva sestàt. Liena l'era ’ndada a cal- 
malo un puoc, ma lui, el ghe à dat una papina tel 
muso el ghe a dita: “Va a vede to mare, che l’è là 
che spanth fioi”. 

Veit da saver, ancia, che Ustin l'era un omenon 
grant e gros e pien de fuartha, che niancia lui el sa- 
veva quanta ghin aveva. 

Chel di Ustin l'era proprio brut come l'an de la 
fan. Me par de vedelo ancia des 1 ciavei tuti spe- 
tenadi, i oci fura de la testa, la thiera color de la thi- 
nisa, e un fià de bava biancia sui lavri. Me mare no 
l'a vut paura. L'era una femena ancor dhovena, so- 
la col fiulùt pithinin, in medho ai ciamp e lontan da 
tuti, e cun Ustin furioso ch'el se vithinava. Ma lie- 
na la me à lassàt sol in medho alle cuiere e la ghe à 
'ndada incontro sicura. “Dove che 'ndé Ustin?”, le 
ghe à domandàt, co na vose ferma e come se la 
parlasse cun un de ciasa. *Làsseme stà — el ghe a 
dita lui thigando — vuoi 'nda a negame ta la Roia”. 

Alora me mare la se à metüt davanti e la ghe à 
frontát la man sule spale. Me ven fin i grithui a 
contavela: a Ustin ghe vares bastät una man e 1 la 
vares distirada par tiara. Invethe el se à lassát 
fermá, co la testa bassa. 

Me mare 1 lo à portát fin tala sgiava, sot la bo- 
scheta de cassie, dove che l'aveva metüt la bicicle- 
ta. Piciada al manubrio l’era una sporta de sgiofo- 
le de biava e dentro una tovaiuta infagotata. L'a ti- 
rat fura una butilia de vin e aga, un toc de formai e 
una pagnoca de pan fat in ciasa. 

Sentha parlà, l'à taiàt el pan e el formai (tirà fu- 
ra un curtiel co la punta...!), e la ghe à impenit un 
bicier de vin e aga a Ustin. Lui el se à sintát a l'om- 
bra, el se à metüt a magnà e beve pian pian, come 
sora pensier. 

Quant che l'à finit, me mare l'ha scuminthiàt à 
parlaghe. Veit da saver che quant che Ustin l'era 
fura de lui, el thavariava che so femena la 'ndava 
cun altri. Ma no l'era vero, che so femena l'era 
brava e de ciasa e, dopo tut, no la era po niancia 
tant bela: la varà pesàt un quintàl e no la saveva 
mete tre parole in crose. El fato l'era che chei qua- 
tro insemenidi che se fermava a duià a le ciarte in 
Crompativa la domenia, dopo messa granda, noi 

vea altro da fá che insuriá el pore Ustin. Prima i 
ghe fea beve quatro got de vin o un per de bicerin 
de sgnapa co la menta, e dopo, quant che l'era un 
Dä bevüt, 1 scuminthiava a mincionalo per via de la 
so femena, che, secondo lori, la ndava cun altri. De 
solito Ustin i se la ciapava cun lori: i l'impeniva de 
insolenthe, qualche volta el tirava fura della sciar- 
sela la britola (ma soltanto par farla vede), e tut fi- 
niva cun quatro thigatade. Ma qualche volta Ustin 
el taseva e el continuava a beve. Alora l'era da 'ver 
paura, perché quant ch'el capitava a ciasa el feva 
disastri. E no sempre so fradei, che come a fuartha 
no 1 scherthava niancia lori, 1 ghe la feva a tignilo 
duro. | 

Alora, me mare, che la saveva 'ste sinfonie, la se 
à metüt a parlaghe a Ustin. Mi no me ricuarde tut, 
ancia parché someiava che me mare la me vesse 
dismintiàt, e la roba la me veva fat un certo che. 
Sal che l’è stada con lui almancul un'ora e medha. 
Tra l'altro, la disea: "Ustin, vu saveit che mi fathe 
la sartora: ghe fathe i vestiti ancia a vostra femena, 
a vostra madona e vostre cugnade. E quant che le 
femene le ven a ciosse le misure a provasse i vesti- 
ti, le ciacola. Se vostra femena la fosse una stupi- 
deta mi sares la prima a vigni a saverlo. E invethe 


137 





el Signor el ve à mandàt una brava femena, piena 
de giudithio, bona e brava, de chele che le se lassa 
mete a destra e a sinistra. 

Puareta, cun tut chel che la à da fà, figureve se 
ghe vantha el timp de "nda in giro e fa la bisturla. 
Non ste scoltà chei quatro “mbriagoni della Com- 
prativa, che i vuol ride ale vostre spale. Scolteme 
mi, che ve vuoi ben...". E la ghe ciapava le man, i 
lo vardava sui oci, la ghe parlava proprio col cuor 
in man. 

Ai viodüt Ustin da prima calmase, dopo stà a 
scoltà atento, co la bocia vierta, dopo risponde con 
qualche medha parola: “Ditu proprio, Ines?... L'a 
da esse proprio come che tu dis ti...". A la fine el 
se à metüt a piande proprio come un fiolüt, sgor- 
lando le spale come s'el vesse el sangiüt, e co la 
pessa dü pal nas. Me mare la ghe à metüt una man 
su la spala e i lo à lassát a piandothà par un bel toc. 
Dopo 1 lo à mandát a ciasa calmo, col muso che no 
l'era pi disfigurát e coi oci da cristian, e no da cian 
rabiat. 

Quant che "nquoi liedhe o sinte parlà de “rifor- 
ma psichiatrica” e de “coinvolgimento della co- 
munita nella cura dei disturbi psichici”, me pense 
sempre de me mare e de Ustin, chel dopo medhodi, 

tal camp de Catai. E me ven da domandame come 
che se podarés fà par no perde, corendo come i ma- 
ti tala strada del progresso, o almeno a no dismin- 
tià, chele robe che la dint come me mare una volta 
la 'veva tala thucia e tal cuor. 


(Furlàn di Palse) 
DON CHINO BISCONTIN 

ROBIS CUL COTUL 


Meni nol mancjave mai a messe di miezegnot "e 
vilie di Nadal. 

Al jere oblic di stá-sú... e alore un pár di táis a 
cjase, po a cjatà i parinc', i amis e i coparis par fà i 
augurios. Il gir al jere lunc e fra büssui di gnape e 
di sinz al lave a riscjo di piardi messe. Lui, tal clip 
de glesie, al faseve il pisul., ma quan' che il predi 
al veve di comunicá, d'incjant Meni al jere il prin 
dongje la balaustre: fer come un pichet, cun tune 
sbafe di lenghe infür come ché dal cjan, 1l colór de 
muse al jere chel de puinte e 1l nás al someave un 
ráf di broade. de bocje al jesseve für un odor di 
lambic. Il plevan si fermà denant di Meni cun la 
particule tai dêz: “Meni, cemüt la metino?". 

"Lui che le meti... "e sperin ch'al sépi nadá!”. 


(Furlàn di Vergná) 
TARCIS MUK 

1945 


Mi àn robát i zucs di frut 
ch'e mi vévin za lassát 

la zornade ch'o di tacát 

a lá a vore in batifiár. 

Mi an sbregát i miei afièz 
tal moment dal scaturi: 

tal gno cúr al e jentrát, 
come folc tal cjastenár, 

de tristèrie il fiàr spontát 
cuanch e il grop al à siarát 
cul gno cuél l'ultin bandon. 
Maledet distin crudél! 

E tu, boe la che tu sés 

ti compagni la cussienze 
d'un rimuars cence padin. 
La me vite par esempli 

dal gno popul simpri in pás. 
La me cjár fate fraidí 

tal moment dal so rioná 
come simbúl e bandiere 
che la muart fas risurí. 

Par mé mari il gno vaî, 

un pinsir, il gno revoc. 

Pe mé int la libertát 
deventáde un grant distin 
jenfri il cür dal mont intir. 
E la muart cumo ch'e gjoldi 
tal glazzát de nestre cjár 

ce che j lasse il nestri spirt: 
tiàre frede tun pedrát, 

une crós cence ferál. 


Maj 1994 
GIANNINO ANGELI 


GURIZZE PAR ME 


Pojat dongje il Lusinz, al è un país di non Canal. 
La 'o soi cressude. Gurizze nus jere la citát plui 
dongje, situade de bande di soreli a misdi. Là, mé 
mari 'e procurave lis stofis par vendilis te nestre 
buteghe. Tes vitrinis di Gurizze, 'o cjatavin simpri 
qualchi biel "zujatul, qualchi biel libri par sloven o 
scarputis gnovis par mé. Mi visi ancje dal bon gje- 
lato e dai goloséz di ogni sorte ch'o smiravi cà e là. 
In chei agn 'o làvin ancje ai bains a Grau. Par mé 
a’ jerin biei timps, parceche `o jeri frute sence pin- 
sîrs. Ma podopo, al è sucedût un grant cambiament 
propit tal di dal gno complean dal 1947. Fin a mie- 
zegnot a’ son passàz denant de nestre cjase, une- 
vore di jeeps mericanis e podopo a” son riváz 1 ca- 
mions “jugoslavos”. Dal vué al doman, dut al jere 
cambiát. A Gurizze, no si podeve lá plui. Subit fúr 
de stazion feroviárie, che si clamavile “Monte 
Santo”, al jere tirát ungrum di filistrins spinát e no 
si podeve nancje fermási li dongje. Qualchi volte 
mé none mi puartave cul treno fin a Salcàn e po o 

làvin viars i cjamps. Tal miez di chesc”, ma dilá dal 
confin in teritori talian, 'e stave in tune cjasute la 
sür di mé none. Se la viodevin, la saludavin di lon- 
tan cu la man, e po sveltis a’ làvin vie, parceche o 
vevin póre dai soldáz di vuardie. A passarin agn, 
che a Gurizze no si podeve là plui. No jerin plui ni 
scarputis ni gjelatos. Jo no capivi il parce. 

Mé mari `e sustignive simpri, che gno pari al a 
dat la só vite, par che jo 'o podés stà miòr. Dute la 
int ’e jere disperade, parceche 'e jere restade sence 
ospedál, sence scuelis. A' mancjavin ancje vivars, 
vistiáris — mancjave insome Gurizze. Lubiane 
(Ljubljana) nus jere tant lontane, trop lontane. 

Nancje ai Gurizzans no ur plaseve fregul il gnúf 
confin. A” son restáz dibot sence tanc' país dal du- 
lintór. Chest lu sintivin massime 1 buteghirs. In 
qualchi lúc il confin al passave propit traviars il 
curtil o nujemancul che traviars il cimiteri dividint 
lis sepulturis tra i doi stáz. 'O vivevin une libertát 
ch'e jere stade pajade unevore cjare cun tantis vitis 
e cul sanc di tanc’ parinc' e vicins. Par chest pu- 
tropis fiéstis di ligrie a” scuindevin tant marum. 

Tai cjamps tra Salcàn e il bosc dal Paniviz (Pa- 
novec), e an tiràt-sù i prins sièt casermons intór di 
une gnove strade largje. Lis clamavin “Gnove Gu- 

rizze” (Nova Gorica) ancje se sl sintive un alc di 
stramp ta chest nom. 

Intant "o ài finit la scuele a Canàl e *o soi vignu- 
de tal gjnási a Gnove Gurizze. Ma la scuele 'e jere 
anejemó di fá-sú e lis lezions a" si tignivin tes ba- 
rachis dai lavoradórs. Nò `o gjòldevin specialmen- 
tri pes dimostrazions rivuart la quistion di Triest, 
parceche alore *o saltavin lis lezions. 

Duc” 1 scuelárs si inviavin cu lis bandieris lunc 1 
viál “Erjavec” fin ae ferade e po lá vie a' sberlavin 
par qualchi ore. A vosonavin che Gurizze 'e je ne- 
stre e che nancje Triest no nus al varéssin mai dát. 
Ma nuje ce-fà, Gurizze "e je restade di-lá dal con- 
fin e nó di ca. 

Vuë Gnove Gurizze "e somée "za une biele citàt. 
Cum jo 'o stoi dongje al transit valadi te “Val des 
rosis" (Rožna dolina), che "e je plui dongje a Gu- 
rizze, che no a Gnove Gurizze. Il confin injust re- 
starà par simpri un pont ch'al fás mál ae int di 
ducjdós lis bandis. Ma 'o soi contente, che lis rela- 
zions tra doi stáz si son unevore justadis cussi che 
no vin plui dificultáz a passá il confin. Di gnúf *o 
podin là a Gurizze a gustá gjelato o a compra tes 
buteghis. Quanche 'o ài l'ocasion, 'o voi a visità 
ancje qualchi biele mostre e a scoltà qualchi 

concert. Particolarmentri interessant mi pár il fat 
ch'o puedi lá ancje a scuele di furlan. Cumò cho 
sol in pensión 'o ài plasé di fà cognossince cu la 
lenghe e la culture furlane. 

Jo e il gno omp, che “za al fevele furlan, ’o sin 
unevore contenz di frequentá chest cors. Par me al 
è ancjemo unmont difizil, co a voltis stenti a capi 
ancje la traduzion par talian. 

Ma 'o speri sinceramentri che alc `o cjaparai-su 
di sigúr. : 


(Scuele di Furlan di Gurizze) 
NIVES BENSA 

| Virgilio Tramontin, 7/ cjscjel di Gurizze. 


147 


LA BARCJE DI S. "ZUAN 


Duc' 1 ains la gnot dal 23 di jugn, vilie di 5. 
"Zuan, mé mari 'e prontave par no pizzul un züc 
che jê `e clamave “il meracul di S. "Zuan”. La pre- 
parazion 'e consisteva tal meti un blanc di úf tune 
tace colme di aghe che po si veve di pojále ad alt, 
su qualche muret, tal curtil o in 'zardin dulà ch'e 
vares vüt di stá dute la gnot. 

La matine dal 24, si dismovevin plens di cureo- 
setát e in presse, inmó prin di fâ di gulizion, "o lå- 
vin für a ciri la tace. Mai 1l nestri spietà al è stat de- 
ludüt. Ogni an, vie pe gnot, no si sa par ce stria- 
ment, il blanc dal üf si alzave dal font de tace e al 
vignive sú, fintrimai sul ór, tun intric di filamenz 
sfiliós e indarintáz ch'a formavin une sorte di velir 
incipriát cun centenárs di bufulutis di ajar. Cu lis 
velis tiradis sù al pareve ch'al ves vit di cjapá il 
már moment par moment, si trindulave su l'aghe 
slusignant di stelutis. Il cuardam ch al tignive lis 
velis al jere fin e lizér come l'ajar e a nó nus pare- 
ve ch'al ves vüt di rompisi moment par moment. 
"O zigavin: "Mame, mame, "e je vignude la barcje 

ancje chest an!”. E jé nus rispuindeve simpri: 
"Parce, veviso qualchi dubi?”. 

Jo, par di il vér, fin di pizzule 'o jeri un fregul 
malfidante su la quistion e intant che cheialtris a” 
restavin estasiáz a viodi la barcje, jo 'o cirivi bes- 
sole la spiegazion dal fenomeno. “Sigúr” 'o pensa- 
vi, “un sbalz di temperature vie pe gnot, opúr altris 
fatòrs mosferics a’ fasevin vignî sù l’ùf te tace". E 
duncje, ancje se pizzule, 'o vevi crodút póc che il 
meracul lu fases S. "Zuan. Plui di une volte ”o ài 
preát mé mari di provà l'esperiment tune gnot a 
cás, ma jé no mi à mai scoltade, forsit par no fà 
piardi al aveniment chel alc di inmagát ch'al veve. 

In ogni cás ’o ài di confessá che cumò che 1 ains 
a son passáz e che l'esperiment "o podares ripeti- 
lu dutis lis gnoz, no lu ài mai fat par podé continuà 
a crodi ch'al esisti ancjemó alc di straordenari e 
che dome la gnot di S. 'Zuan ’e à la magje di fà de- 
ventà un velir incjantàt un pùar blanc di ff. 


(Scuele di Furlan di Buri) 
LUISE BISIACCO 

Sclips di storie 
IL MORAR ` 
TAL SIMITIERI DI MARAN 


A cualchi ent religjós, tai secui passáz, j vigni la 
pensade di viargi ativitáz pe produzion de sede. `A 
jerin ancje umign timorós di Diu, ch'a plantavin 
morárs par vendi la fuée e fa di messis pal muarz: 
e alore, a chei arbui ju clamavin “morárs des ani- 
mis” o “morárs dal purgatori”. 

Ancje tal cimiteri di Maran al jere un morár, ma 
propit un moraron, biel, fuart, une glorie de fradae 
di San Vit, la só parone. I priórs, di an in an, lu fa- 
sevin disfueá par vuadagná alc. 

Ben, tal 1737, dopo che 1l patriarcje in persone, 
in visite pastoral (Denél Dolfin), al veve ordenat di 
no tocjálu, il consei de fraterne al decidé di tratálu 
ben par l'avigni e di vé duc' i rivuarz par chel ar- 
bul. E chest, no par jevá il profit, anzit, nissun nol 
veve plui di gjavaj lis fueis: bisugnave lassá che la 
int, ch'e lave in tal simitien te fiestone di San Vit 
(15 di jugn), 'e podes tirási sot l'ombrene e scoltá 
messe in pás, al fresc. 


PCB 

VII 


S. Ester regjne 
S.OTON VESCUL 


S. Tomás apuestul 

S. Liodóro di Aquilée 

S. Antoni Zacarie D 
S. Marie Goretti 

S. Claudio vescul 

S. Guido abât 

S. VERONICHE MUINIE 


S. Piu I? di Aquilèe 

S. Olghe 

Ss. Ermacure e Furtunát © 
S. Indri imperadôr 

S. Camil di Lellis 

S. Buineventure 


` MADONE DAL CARMEL 


S. Lessio 

S. Fidrì vescul 

S. Rine muinie ei 
S. Elie profete 

S. Laurinz di Brindisi 

S. Marie Madalene ` 

S. BRIGIDE 


S. Cristine 

S. Jacun apuestul 

Ss. Ane e Juchin 

S. Aureli vescul © 
Ss. Cels e Nazár 

S. Marte di Betanie 

S. PIERI DI RAVENE 


S. Ignazi di Lojole 








pal tra- 


“Cjadreutis” di schenál — la fartóla — 


spuart d 


marcanzle. 

Gnot | 


I gris e las cialas 

a' tasin 

ma il notul svuarbat 

al sgjarfa vuicant 

in tas fueas. 

A e tornada la buerg 
su la cisa spaurida 

e la jerba si plea 

par no jessi fruzzada. 
Jenfri la tana 

il tac sgrisula 
insumiansi di blava, 
l'omp in tal scúr 

al ties cui lambics. 

Par sielgi chel lustri 

s ingropin i fii sul telar 
intant che il timp al poca 
e tu no tu pos scirucá. 





LUCIA DORIGO | 

ZURNI D'ESTAE 


E co te xe sentó in batela basta scoltà i rumuri 
che vien da la natura. 

sinti! Nó xe un fil de bava e pur te sculti anca 
l'aria, che la ven vanti a réfuli caldi. 

La xe carga de oduri lontani, 1 oduri dei ricordi, 
che 1 te fa passá dal gesse desso al giri. 

Có te geri fiol niente gera meio co 'sta boiana de 
bagnasse 1 pie in riva. 

Alora, se te vulivi te rivivi anca in spiaza, dove 
che te trovivi un fiantin de refrigerio se te "ndivi in 
aqua. 

No' gera ombreluna: sol qualche salvagente pai 
più piculi, rigavó da "na camera d'aria. 

Un dopo mezozorno in spiaza el gera pien de vi- 
ta: chi che saveva nuà el traverseva el canal, el 
"ndeva da oltra in tel tampo a spalmasse el corpo 
de fango griso e dopo el se meteva a fa, par fasse 
vede, 1 baliti. 

Cussi el sigheva, el se bateva el peto, el se libe- 
rava de chissà quala costrission! 

I fiuliti piculi i ciapeva paura e i se meteva a 
pianse spasemai, ma le fiole sui tredeze o quator- 
deze ani che le veva za un amor sconto, le vedeva 
'sti zovenoti tanto salvadeghi come fioi coragiusi. 

Invissi le fiole che le saveva nùa le 'ndeva su le 
velme, a ció su i fiuri de tapo, ma le doveva fa pre- 
ste: la zornada par lore la gera co” le ore contàe e 
le robe le "ndeva fate in premura. 

I fiuri i serviva par belisia de la tola dela cusina, 
e subito in cusina la veva de mete su de sena pa' la 
sera e no' spetà che vegna la mama fora de fabrica, 
ale sinque! 

Ela la doveva za faghe trovà duto pronto, anca i 
piati de mezozorno 1 gera par forsa za lavai e guai 
fali trovà del pupà ancora in scafa! La ristieva de 
ciapà un respice. 

Qualche nona che no” la "ndeva più in fabrica la 
porteva el nevodo o la nessa in spiazeta e la se ra- 
comandeva, stando sentada inte l'arzere ... "par 
primo de no” slontanasse e par secondo" ... in tel 
caso ch'el fussi entró in acqua “...de no 'nda a lar- 
go, parché piú là xe tanto sfondro, xe canal e pol 
rivà anca una barca granda che co' le onde la te 
porta al largo, fintramai là e anca piü untàn! E alo- 

ra chi pol piú ciapate? Sol dopo 48 ore un corpo 
nego el vien a gala...” e via de sto passo, par fa 
spasema 1 fiuliti. 

Intanto el sol nol scoteva piü de tanto e el se ge- 
ra fato de un color piú scuro, squasi color melon. 
Anca drio la fabrica, dove ch'el sol va zo, gera du- 
to un color melon e quel color el te feva desmetegà 
quel bruto odorasso che vigniva fora da la fabrica 
€ dai so scarichi e dal fango marso dela seca che 
impesteva l'aria. 

I fioi i torneva a traversá el canal, le fiole le spe- 
teva che sucedissi qualcossa, le none le impieghe- 
va el sugaman e le ciameva i fioi che, ormai ciapai 
dala paleta e dal seceleto no' i voleva piü destacas- 
se dala spiaza par tornà a casa. 

Qualchi barca granda passando la feva onde e 
alora duti se 'ndeva de corsa a ciapale coi pie e co' 
le cotele tirae su par no' bagnasse. 

Se sintiva, soto le piante dei pie, che l'onda la se 
porteva via el sabion soto. 

Ma gera ora de 'ndà. 

Doman sarissi sto un'altra zornada calda. L'ac- 
qua la sarissi stada sempre là e cussi le velme, 1 ca- 
nai, le seche. Duto scarissi sto sempre compagno. 

Gambieva sol qualche migrante che, ora un e 
ora l'altro, te vidivi torná e spari. I vigniva sol par 
trovà la mare e par vede se i podeva ancora ricordà 
qualcossa. 


(Dialet di Maran) 
MARIA TERESA CORSO 


Si diseve une volte 
(pinsir pe Nature) 


"Par Sante Madalene la nole 'e je plene! " 

FALISCJS 


Un "zercandul al va in tratorie dulà ch'al mangje 
ben e al bèf miór. Dopo vé bevit il cafè e la sgna- 
pe j dís al paron: — E cumo che no ài béz par pajá 
ce mi faseiso? — 

— Ti din quatri sclops pe muse, cinc pidadis tal 
cül e ti parin für! — 

— Eh ce cjárs ch'o sés! In chelaltre tratorie mi àn 
dat dome doi rips tal cùl! — 

* * * 

— Fin quant sono restàz Adamo e Eve tal paradîs 
terestre? — 

— Fin ai 15 di setembar — 

— Parce? — 

— Parceche prime i milus no son madúrs! — 

+ * * 

— La tiare "zirie o stae ferme? — 

— `E "zire siòr mestri — 

— Bráf e cui ti lu dís? — 

— Gno pari ogni sere quanc'al ven dongje de 
ostarie — 

* * * 

Tilio al ven a cjase tardon dopo vé passade la 
gnot cui amîs. 

— Ce ore ise? — j domande la femine ch'e je tal 
jet. 

—' E je la une, duár, duár...— 

In chel moment l'orloi al bat lis cinc... e l'omp 
rabiós: 

— Lu savin, ce covential che tu lu ripetis cinc 
voltis! — 

* * * 

Dolfo al confesse al miedi che s'al béf tant al è 
par dismenteá i siei displasés. 

— Jo us cròt — al dis il miedi — ma cun dut chel 
ch'o beveis a chest’ ore a varessin di jéssi inneáz 

— Al è chel ch'o pensavi ancje jo — al sospire 
Dolfo — ma di sigúr e" an di vé imparát a nadá — 

EXE 

— Jo j dòi un chilo di 'zariesis a to fradi e j dis di 
fà a miezis cun te. Trops grams al di dâti? — j do- 
mande la mestre a Nando. 

— Nuje, siore mestre — 

— Mál, no tu cognossis la matematiche! — 

— E jé no cognos gno fradi! — 


SERGIO VISENTIN 

IR E VUÉ 


La none viéle e la gnezzute cui cinc ans, a cja- 
lavin la television e 11 cine al mostrave la vière ci- 
viltät contadine dal furlans. Tal camp miez se- 
selát, sot il soreli, 1 contadins, omps e feminis, si 


jerin sentáz partiare a gustá: viart il mantil cu la 


mangjative, distropát il butaz cul vinut di cjase. J 
dis la none `e gnece: "Viodistu, frute, cemút che si 
fasevin i lavórs une volte, cemüt che si mangjave 
sentáz partiare ”. E la frutine: "Eh, puare none, ce 
tant ignorante che tu sés. No viodistu ch'a stan fa- 
sint il pic-nic!”. 


ALAN BRUSINI 

TIRÁ LES ORELES 


Al pár dal impussibil cetantes usances che son 
leades al cuarp dal omp. Tantes che al sarés masse 
lunc contáles achi, ma chei de “tierce etát”, come 
mè, di sigúr si visin almanco di ché di “tirá les ore- 
les" cuant che si finis 1 àins. Veramentri si tirave 
une sole orele e par pui ché zampe: par che il frut 
si visàs dal di de só nassite. E par che si visassin 
ancje 1 gjenitórs, parceche, cun tanc' fis ch'e ve- 
vin, dispes 'a fasevin fadie. Che anzit, par visási, 
`a scugnevin meti dongje un'átre memorie di cja- 
se: Al è nassút cuant ch`j vin fat il gjalinár gnúf... 

Cuant ch'e je muarte la vacje Stele... Cuant 
ché. 

Jù pe Basse 'a vevin l'usance di tirà il dét mi- 
gnul cuant ch'a fasevin une impromesse, un zura- 
ment. 

Si disarès che il dolór fisic al è un bon aiüt pe 
memorie, ma no dome chel. Le pore par esempli. 
Le pore dai frus 'e reste par invite. Jo j eri une fru- 
te cence pore, tant che s'al ere di là disore di gnot, 
mé mari (che invessit `e veve tante pore tal scür) 

mi mandave sú me, parceche les scjales *a vevin 
apene apene le lûs trimulant dal lumin che none 
Nunsiade 'e tignive impiát denant di un Santanto- 
ni, tune nicje dal már. 

No vevi pore dal scùr, ni di stries, ni dal füc vo- 
ladi, ma parátri j vevi pore dai muars ch'e vegnin a 
tirá pai pis cuant che si e tal jet: no 1 muars de 
famée, ma 1 muars mistereós, cuasit cence muse. E 
dut par colpe di chés vecjutes ch'e vignivin a stá- 
sü li de none: a cusi, a feretá, a gugjá, a specolá fa- 
sùl e ancje par vé un puest tal cjalt e une cjcare di 
cafe, chés cjcares grandes, cence mani. 

Ben, lór 'a vevin le brute mode di di ai frus, par 
che ubidissin: “Se no, cuant ch'j mûr, j ven a tiráti 
pai pis" ...E alore, ancjmó cumò, jo no duár cence 
cuviergimi 1 pis! I pis e' son il terminál di chel 
comples sensibil ch'al comence tal siüm dal cjáf. 
Tirà i pis al úl di muri e tirá pai pis al è come vigni 
a cjoli par puartá tal mont dilà. Si po tirá pai pis 
ancje un frut ch'al sta par nassi, ma un “parto po- 
dalico" al é un grum periculós. Eco ch'al torne 
amens che nassi e muri ’a son tant leás fra di lór. 
"A son i doi “transiti” de vite umane. E, a proposit 
di pis, une volte si racomandave, massime ai 

nuviz, di no meti mai le cocjete cul dapís viers le 
puarte, parceche ché 'e je le posizion dal caderlet, 
par chei che an di lá vie... par simpri. 

Ben: joj crót che ognidun al vei le sò pore se- 
grete: le mé no je pui segrete! 


(Furlan di Buje) 
ANDREINA NICOLOSO CICERI 

Rosaure, la romantiche. 
| (Colezion Ciceri) 

UN’ORE DOPO IL VIELI SIMON 
AL TORNA A CJASE... 


Un'ore dopo il vieli Simon al tornà a cjase ti- 
gnint pe man un zingarut cussi sporc e salvadi 
ch'al pareve propit, come che si dis, il fi di nissun, 
e sot de lesine al veve un fagot di pezzóz ch'a jerin 
dute la reditát di chel poar Perinut. Viodint chel 
diaulut cussi neri, cragnós e smuart, e chel grum di 
pezzòz, la Polonie si metè lis mans tai cjavéi, po 
dopo 'e tacà a berlà disint che la lór buine fortune 
"e scomenzave cussi, che si saressin tiràz pai dinc’ 
par chel strionut di frut, e vie indenant cun altris la- 
mentanzis ch'a si tirà planchin planchin tra lis 
gjambis dal mulinár a domandáj sotvós quanche lu 
varés tornát a puartá là di só mari. “Oh, sint mo! — 
al vosà Simon un póc sustát — Viodistu ce che tu 
cumbinis cul to berlá? Il frut nol úl stá, e al sco- 
menzarà a odeáti, e cussi tu varás dós crós invezzit 
di une. Se tu li tratassis cu lis buinis e come s'al 
fos dal nestri sanc, tu lu fasaressis a to müt come 
une paste; e quant ch'al sarès grandut, ti darès une 
man a guaviarná lis bestiis; o a stá atent de frute co 
tu vás al marcját o tu vàs a cjatà to cusine di Rivi- 

gnan. E cun di plui, tes "zornadis di vilie, lu man- 
daressin a pès, e al prepararès chés friturutis di gja- 
vedons che ti fàsin insumià ogni volte, e che mi, 
ogni quaresime, mi pracúrin un sac di cjàcaris e di 
murmujadis". "Eh, si, si! — "e rispuindé ancjmò un 
póc ruzose la Polonie, cjapant cun fuarce pe man il 
Perinut e cjalanlu cun tun ciart mit di fà scür e cu- 
riós e partant nuje benvolent — Si varà di gratáj, 
pardiane, cheste muse ch'e je luride come che no 
vorés ch'e fossin i miei pis co mi mandais a messe 
discolze". “Ah, si po, come se nu us vés comprat 
un pár di scarpis l'ultime volte ch'o soi lát a Co- 
droip" al disé chel bon omp. 

"Lis scarpis gnovis — 'e rebecà la femine — no 
van puartadis ta chest pantan”. “E i mulóz, e 1 zu- 
cui, e i sanduluz, ch'on” vés un esercit sot il jet!” al 
contrastà ancjmó il mulinár. “I mulòz si piàrdin tal 
pantan, — "e 'zontà acide la Polonie — i zucui a 'sle- 
drosin i pis, e cui sanduluz si ciàpin lis bugancis... 
In fin dai conz, finile di crazzá simpri a tuart! No 
sai cemüt ch'o fas a sopuartáus”. 


(Trascrizion in lenghe di E.B.) 
IL VARMO DI PUÈLIT NIEVO 

MA CHE INGRAMPA 


Se imbota 

e vegnaràn scjafoadis 
li’ tós vilotis Friül, 

cun berlariis salvadies, 
e la tó biela lenga 

e vegnará disvinidrida 
da cual si séi 

lengaz forest. 

Olin almancul sperá 
che la bardela des cjampanis 
e resti che vós 

cussi clara e spaarina, 
che disfarensi si i país, 
ma che ingrampa ` 

i cürs plui ruspións 

al spírt sclet dei vons. 


(Furlan di Orsaria) 
GIOVANNI MARIA BASSO 





INT A LA BUINE 


Miute Pitiche, ch'e lave simpri a messe di bino- 
re, une fieste `e veve prufitàt di comprá chel sòlit 
franc di ciár par fà il brüt prime di lá in glesie, stant 
che il beciár al jere poját sul antil de puarte, dibant. 
Parcé che si à di savé che in chei agn lis beciariis 
a tignivin viart ancie la domenie, sin a misdi. 

Rivade in glesie `e veve scomenzát a preá par 
cont so, come ch'al jere so costum, jessint un póc 
tarde di orele. 

A jerin j agn che la Glesie 'e veve tante seve- 
retát, no permeteve di entrá cun vistiz ch'a vevin 
nome 1 spalins, senze maniis e nancie cu lis mie- 
zis màniis; a' vevin di jéssi taponáz ancie 1 come- 
dons. 

Quan che il predi, in timp de predicie, al à tocat 
a alzá la vós, inrabíát, disint: “Taponáit ché ciár, 
mostris di feminis. No si svergonzáis a vigni in te 
ciase dal Signór vistudis in ché forme. Malandre- 
tis. No si ven in glesie miezis crótis, metint in vio- 
di dute ché ciár. Taponaile ché ciár us ripeti e no 
stáit a dá scándul”. 

Miute, püare femine, istes che no sintive tant ce 
ch'al diseve il plevan, chel “taponait ché ciár" cus- 
si cialciát lu veve sintüt benon e, spauride, 'e trafi- 
cave sot dal banc par invuluzzá miór ce ch'e veve 
comprát, parvie che la ciarte `e jere scjarse e co ti- 
rave di une bande la ciár si distaponave di chèaltre. 

Poben jé, si e nó ch'e à ciapát messe in ché do- 
menie — dute scaturide come ch'e jere — ma 'e à 
'zurát, cun chei di ciase, che in vite só no sarés la- 
de mai plui a comprá la ciár prin di messe. 


BEPI DI DIANA 

PARZ DI NIMIS 


“Vedéso — ur spieghi ai fruz di dutrine — il Si- 
gnòr, par salvánus, al è deventát come nó in dut. 
Frut, come nò, al leve atòr pes stradis... Al viveve 
però simpri cirint di fà ben a duc’. Al jere come nó 
in dut, ma no tal pecjat!” A chest pont, savint di ce 
pit ch'al va zuet Fulvio, mi volti viars di lui e “par 
esempli — ‘o dis - nol porconave.” Mirco, ch'al à il 
stes vizi di Fulvio, j ven incuintri e al dis: “Peró, 
quan'che si inbriave un “Porco Daul" lu vará tirát- 
ju ancje Lui..." 

+ de * 

Gobet, ch'al é stát zà 20 àins al use a di che la 
sintinele ch'e sta in te garite, de jentrade de caser- 
me, 'e jere li a viodi che no jentràs dentri la logi- 
che. “La dentri — al dis — l'uniche robe drete al è il 
mani de pale, ch'al larés miór s'al fos stuart!" 

* Mw X 

Finalmentri la Mine `e veve cjatat il morós e si 

confidave cu la mari e j contave: “Mame, se tu lu 

viodessis... al è biel, al è sensibil, al è dolz, al è 
gjentil come un agnul...” E la mari:“Ah, ninine, 


pra 


nissun omp, mai al è lat a fà l'amór cu la forcje! 


(Furlan di Nimis) 
PRE RIZIERI 


Dialet, lenga e stil 


Pa vigni a disi dal nustri dialèt, fra i dialès di 
Italia, il furlan al a na fisunumia sò e ben distinta, 
par sers caraters e sertis formis antighis c 'al con- 
serva e che no lu lassin confondi cun nissun altri. 
Stant ai studious, il furlan al fai part dai dialés 
ladins, peraula c'a val coma disi latins. 


P.P. PASOLINI 
(Da “Strolic di cà da l'aga", 1944) 

Sclips di storie 
ERASMO DI VALVASON 
E LA PULITICHE 


Biát Erasmo di Valvason, poet grant, ma pulitic 
pizzul! "Zovin di 27 ains, tal 1550 al jere a stá a 
Puartgruár, e li al à di vé fat qualchi baronade in 
companie di so cusin, Cesc di Colorét, tant al é vér 
che al à di vé barufát cun int di riuart, la siorone e 
innomende famèe dai Perini. 

La robe no si comodave, e cussi 1 Perini `a stris- 
sinàrin Erasmo in tribunál. “Jo no ven — al disé il 
Valvason — parceche 'o soi un feudatari, dome 1l 
lúctignint di Udin al pó judicámi, migo chest po- 
destadut achi!” 

Ce fa? Ricors e cuintriricors, dutis lis cjartis `a 
làrin a Vignesie e lentilà 'e fo dute une sedude e 
une cunvigne: il dós, il consei dai 10, 1 Cuaran- 
te..., insumis duc’ i sorestanz ch'a guviarnavin il 
Stat. 

Ma nancje in ché volte lis robis no lavin propit 
sveltis: 13 ains, dal 1550 fintremai al 1563! 

Tant par fále curte, par Erasmo 'e fini malamen- 
tri, par vie che dute ché intone `e stabili che il ne- 

stri cont al jere si nobil, cjscjelan, jurisdicent e vie 
indenant, ma dome a Valvason. 

Für dal so cjantonut di mont, dulà che nol co- 
mandave lui, al jere un omp come duc’: a Puart al 
veve di ubidi al podestát. 

S. Alfons de Liguori 

Perdon di Assisi 

S. Lidie 

S. Zuan Vianney D 
S. Svualt re i 

S. Gaetan 


. S. Domeni di Guzman 


S. Roman martar 

S. Laurinz martar O 
S. Clare 

S. Rufin : 

SS. FELIZ E FURTUNAT 


S. Massimilian Kolbe 

MADONE D'AVOST 

S. Roc pelegrin 

S. Rinalt vescul 

S. Eline & 
S. Marian 

S. BERNART DI CLAIRVAUX 
S. Piu X" pape 

Madone Regjne 

S. Rose di Lime 

S. Bortolomio 

S. Luduvi 

S. Sandri & 


S. Ustin vescul 


A Martuéri di S. Zuan 


S. Faustine 
S. Aristide 





Platut di len e val di cusine (piádena), dacís il gra- 
ti pe scuete (gratarola par puina). 

Incjant di pás 


Cjaro luno che tu nasc 
devór che alto mont, 
quant chi tu passos parsóro 
dai uno cimiado 

al gno biel paisut. 
Fermiti nomo un lamp 

e cjalilu da lassu. 

Dimo la veretát 

che di pi biel a non dé 

in dut lu mont. 

E son nots di parsdisc 
quant che la luno tarondo 
e fás lu so viae 

regalant a Gjviano 

lu incjant de pás. 


(Fevelado di Gjviano) 
MILVIA GORTANA 





PLOA E SEREN 


Un dai més plui cjalz e secs di un grun di ains in 
cà, `l è ståt l'avost dal 1993. 

Studiós di "metereologia", sienziás di ogni spe- 
cie, int di ogni gjenar a` zirivin di daj la colpe di 
chel cialt e di chel sut, cui al “buco dell'ozono", 
cui al inquinament, qualchi atri a lis plui strambis 
profeziis. 

Jo crodi invezzi che la causa di dut 'a sedi stada 
sòl dal mût di fevelá dai pulitics e di tanc" sore- 
stans. 

Di fat, se vés seguit 1 lór intervenz e 1 lór discors, 
sedi par radio che par television, o sedi sul giornai, 
ju varés sintüs ripeti zentenár di voltis lis peraulis 
"sereno" e "serenità". 

“Nel modo più assoluto mi sento sereno...”; 
“Con serenità affronteró il caso...”; "Con spirito 1l 
più possibile sereno mi dedichero...". 

E cussi in ogni discors, in ogni intervent, in ogni 
scrit. 

Se alora 'a pensais un DOC cun mé a chistis con- 
tinuis diclarazións di seren e di serenitát, zemüt 

oreso che in chel malandret avost "a vares podút 
plovi? 


P.S. No varessio mai scrit di dut chel sut e di dut 
chel seren! 

In setembar e in otubar di chel stes an 'a é cola- 
da tanta di ché ploa di provoca, e no sòl par dut il 
Friül, ma in un biel numer di regjons da l’Italia, 
alagamenz, montanis di fluns e franis coma ca no 
si viodevin di un grum di ains in ca. 

"A crodi che, cjapada chista lesión, di cumò in- 
devant 'a starai ben atent prima di lamentàmi dal 
sut e dal seren! 


(Furlan di Migéa) 
ALDO GALLAS 

Glagn di soreli 


Ajr fruz cul cjáf tai "zücs, 
cotulis, braghessis curtis, 
claps e fionda ta sachetis. 

Spés zenói e mans sgrifadis 

o tai braz la pupa cu li Strezzis. 
Etát in fór senza lambics. 


Vué viei cun ruis e cjavei blancs, 
duliis e schenis pletis 

e, magaricussino, 

curz di fuarzis e di murbin 

ma, basta póc par séi contenz: 
un blec di zíl dilà dal veri 

e un bútul ’zàl di silivoc 
sflurit in tun piteri, 

una glagn di soreli 

e 'na biela flama di zoc, 

na strenta di man amia 

e 'na peraula scleta 
par confuartá ogni pitoc 

ma, soradut, 'na vós di frut 
ch al ti sturnisi li’ orelis, 
par tirati-sù e smenteá dut. 


(Furlan di Fara) 
ANNA BOMBIG 


Si diseve une volte 
(pinsir pe Nature) 


"S'al plüf di avost, al plüf mil e most!” 





UGO PELLIS 


Il Staatsgymnasium di Gurizze e lis rivistis fon- 
dadis dongje `l Lisunz” `e an di jessi stadis pale- 
stris par campions di culture se, dopo Giovanni 
Lorenzoni, la Presidenze de Filologjche a’ fo dade 
nujemancul che a Ugo Pellis, nassüt a Flumisel tal 
1882. 

Ancje lui, dopo vé studiát al liceo, al fo te Uni- 
versitát di Innsbruck cun Theodor Gartner; e po a 
Viene, par laureási in filologje romance e gjerma- 
niche tal 1908. (Al é di bant zontá ch'aj an dat il 
vót plui alt!). 

Pellis, che tal 1920 al ere profesór tun liceo di 
Triest, al tigni la presidenze par tre ains e al dé une 
fuarte impronte sientifiche e organizative ae gnove 
Societát. 

Co al lassà il puest, al ere in bulidure l'ALI 
(Atlante Linguistico Italiano), che par so merit al 
è une glorie de nestre Societát. La S.F.F. *e tigni a 
batisin l'opare, progjetade te Universitát di Turin, 
tal Congres di Gradiscje dal 26 di Otubar dal 
1924. 


183 





Pellis al tacà a lavorá pal Atlante ai prins dal *25 
e al continuà di bessól par disesiet ains, lassant une 
tal quantitàt (e qualitát) di materiài che dopo miez 
secul a? spietin ancjmò la publicazion. 

Intant che tal Institüt dal ALI di Turin a` lavorin 
(al semee ch'a sedin ae vilie dal prin volumon sul 
cuarp uman), la SFF e’ à fat cori i turclis des Arz 
Grafichis Furlanis par dà für un libri ch'al met in 
biele mostre une pizule part des 7156 fotografiis 
lassadis di Ugo Pellis. 

Il secont President de S.F.F. al jere ancje un 
grant fotografo: nus à lassát forsi la plui impuar- 
tante racuelte di fotografiis etnografichis in Eu- 
rope. 


G.F. ELLERO 

Ugo Pellis 





(President de S EE 1920-1923). 

Un troi 


I cerclons dai cjárs 
no crizzin plui 

sul glerein de strade. 
I zócui dai cjavai 

no pétin plui te tiare, 
olme no lassin. 

Un 'ete si é sfantade. 
'O viót tal cil 

olmis di alis: 

un troi zintíl 
par cui che inmò s 'intrade. 


ALBERTO PICOTTI 


L’ORT DI IDE 


Chel di Ide al jere un ort privilegját parvie che 
dapis al coreve il rojuz. Il sec, che ogni an al ven a 
minazzá lis colturis” nol faseve trope pore a Ide 
parceche jé, a sun di fadie, 'e svuedave segloz e se- 
gloz di aghe su la puare tiare plene di sét. 

Duc” si fermavin a cjalà l'ort di Ide e jé si con- 
solave a mostrálu. La tiare tirade su a strops e cu- 
mieris, drez come faz a scuare e nivel, "e faseve 
ogni an la sò gjenerose ufiarte: lidric e salatine, se- 
lino e fenoi, e po cozzis, sesarons, odórs e ancje 1 
ravanei — par da colór — `e diseve jè. No mancjavin 
lis rosis. Un strop dilunc dal muret al jere riservat 
pai “soldaz” i “parigjns” e lis “gjorginis”. Tal miez 
dal ort une biele plante di rosis di muscli che, timi- 
dutis e tant odorosis, "e regalavin il lor delicat 
sprofun fin quanche deventavin secjs e Ide lis me- 
teve jenfri i linzui dal armár. E jere inamorade dal 
so ort e a lui j dedicave oris e oris di vore, la mati- 
ne a binore e la sere fintremai gnot. 

E vignive comozion a viodile ingobide sui stro- 
ps, dafarade a plantá, riplantá, a sapuli sepis e gra- 

gnei, a gjavà ancje il plui pizzul clap o fil di jarbe. 
Ma il risultát al jere simpri bon. Tre voltis par se- 
temane Ide 'e cjariave par lá su la plazze San Ja- 
cum, a marcját. A misdi 'e tornave in país cun tun 
biel uadagn e tante sodisfazion. 

- L'ort al é il gno ben — 'e diseve — guai se no lu 
ves e o speri che ancje i miei frutaz lu tignaran in 
ordin quanche no sarai plui. 

Ce speranzis puare Ide! 

Cumo che la parone 'e je in Paradis l'ort al é 
bandonát dal dut. Une invasion di urtiis lu cuvier- 
zin in plen: al semée une selve. 

Ma il rosár di muscli, ch'al é deventát alt, al si 
pare dal scjafojaz e fedél, ogni an a maj, al regale 1 
soi butuluz sprofumáz. 

E chest dome par Ide che j à olùt ben. 


. LUCIANO SCOZIERO 

Canicule 


Un scjafojaz — difúr — di gjavá il flát. 
Si parisi tal scúr des stanziis 

tanche grisons tes crepis dal spolert. 
Neri e gropolós, un nül al passe-sore 
e fuarte une sen di aghe al smóf. 

Al rugne, al lampe, 

une saete al trai — scjassose — 

e po si sfante. 


GIGI MESTRON 

STRACAPI 


L'altra di tor misdi, a la Bassa, i en ch'i spetavi 
1l me turnu in ta un spaciu di una famosa Assienda 
Agricula, andulà ch a véndin bon formai e lat. 

Quant ch'al ghi à tociàt il turnu a un triestin 
ch'al era davant di me, invensi di ordenà da- 
vorman chel ch al voleva, al si intardivava a smi- 
cià miei li dos fantassonis, plenis di ogni ben di 
Diu, ch'a servivin di davour dal banc. 

“Supo: ch al comandi”, al mi à scjampat di disi. 

Il omp, coma doscjolt di alc, al à fat: Un litro de 
late. La scusi "ze del vostro?" 

Li dos fantatis, vuardansi encia un poc mala- 
pajadis, an rispundut: “No, no: al è da lis vacis”. 


(Furlan di Ciasarsa) 
VIDIO COLUS 

UNE ANTIGHE CONTE 
MUGLISANE 


L'ami Franco Franco nus á mandát un biel boco- 
nut di conte, scrit per antic muglisan, e gjavát des 
Reliquie ladine raccolte in Muggia d'Istria di Jaco- 
po Cavalli (*Archeografo Triestino", 1893). A fe- 
velá al ere Cristoforo Tiepolo, che al contave robis 
sucedudis tal "700. 

Il toc al é unevore impuartant pal lengàz, come 
che al veve viodùt Ascoli 'za un secul. 

Ma al é il fat, soredut, che nus fás ridi... e pensá 
al nestri timp: “se par cas Tangentopioli "e fos 
sclopade a Mugla in ché volte — o ai serupulat — ce 
varessial mai uzzát chel judis?”. 

Mio nono a zé muort, trent'ain fa, de nonanta 
gouf ain e vintisink di, e in taint ain, a ghe n aveva 
vedi de bieli, lui. Me recuort che me contégua, che 
una volta i Muglizains i à fat sciampar a Vignezia 
el pudestà Balbi cu la pudestaressa: 

“A zé stà cussi”, a me dis. 

El pudestà, che 'l faseva magneri, una volta ga 
metú vint solt de tassa per fouc. À sta nouva s d 
comot el popul; li femini li zé zudi a plurar danaint 

i cuatro zudis, e sti zudis s'à mitù su li spali el cu- 
diguin ros, e i zé zus priest in palazzi. El zudis Na- 
ne Grant, rivà danaint el pudesta, ghe dis: "Cun 
ce orden gavei mein sta tassa a sta puovera zent? 
Subit, al mumient, che a sei riturnàs sti solt, se no 
gai ca el massanc, che son sinc dis che lu gussi e 
ve tai el ciaf”. E lui ghe ha tourna i solt al mu- 
mient, e no s'à fidà plui de star in palazzi, e `! à 
sciampa a Vignezia. 


FRANCO FRANCO 

Setu tu 1l viandant? 


Vecje murde grese 

e sclapade 

ch'e si difint cun cisis di baraz. 
Une puarte scuindude 

e verduline 

cun tun clostri pesant... 


Dila, simpri dilà ce ch j voressin vé, 
Su la piere sclesade 

un viandant. 

Setu tu il viandanti 

0 forsi jo? 

Denant, la strade blancje 

si slontane... 

Une gran sét di dut 

mai distudade. 


(Inedit dal 1938 c.a.) 
MARIA FORTE 

ROBIS CUL COTUL 


Te ostarie une di Meni s'intopà in so copari Ja- 
cun. 

Jacun al jere un omp serio, pusitif cence flocjs... 
cussi al tacà a discori cun Meni: *Meni, tu piardis 
masse timp te ostarie. Cun tant lavór che tu às, tu 
sés simpri salt cul quart dal clinto. 

La braide `e je plene di baraz, ta l'ort "e je la sa- 
gre des urtiis, la stale 'e somee a un gjalinár, i ne- 
mai a’ son plens di gràcui. 

E sares ancje ore di sméti di parà-ju cence misu- 
re. Tu bevis masse, copari!" 

E Meni di prionte: "Duc" a” vegnin dongje a bu- 
sinámi parce che 'o béf. Nissun mi à mai do- 
mandát trope sét ch'o ài e parcé che *o glot di cun- 
tinuo!”. “E alore parce bevistu?", al zonte Jacun. 

"Par vie dai fastidis! `O ài tanc! fastidis di no 
rivá a ineáju!”. 

"Cun tant che tu às bevút a’ devin jessi ineáz e 
fraidessüz!", al bruntulà Jacun. “Po folc 'o crodevi 
ancje jo! E invessit a" jan imparát a nadá!”. 

Jacun di sot coz: “E cussi tú, tu scugnis alzá il 
nivel dal vin ta chel bultric di stomi che tu ás, fin a 
dismovi il madron e il sangloz!”. “Mago! Tu si che 
tu mi às capit". 


(Furlán di Vergná) 
TARCIS MUK 


Dialet, lenga e stil 


A vegnarà ben il di che il Friul al si inecuarzara 
di vei na storia, un passat, na tradision! Intant, 
paisans, persuadeivi di na roba: che il nustri 
dialèt furlan a no 'l à nuja di invidià a chel di 
Udin, di San Danel, di Sividat... 


P.P. PASOLINI 
(Da “ Strolic di cà da l'aga”, 1944) 

Sotán 


Cricá di un pensér 

ta sancs passús 
Plantát pensér 

di sfesa 
jenfra vivórs 

busiárs 

Vé doma do' mans 

e stuart il sornéli 

e nissun sgnurá di cláfs 
par sbridiná il soréli 
Nissun lusór ch'al clopa 
sot il savalón cuntuart 
Vê doma do mans 

tal cialin dal mió mál. 


(Furlan di Mussons) 
STEFANO MORATTO 


Ca, “Sotán” al úl di “cence tiare”. 

Sclips di storie 
IL FRARI CH'AL 
DIS'CJADENAVE LA TAMPIESTE 


Il dominican pre Basilio Pica (XVII sec.), napo- 
litan di nassite, al meté sú unevore di convenz: 
ancje chel di Fare. Al jere un Dart rigorós, morali- 
st, plen di virtüz e unmont innomenát; predis, mui- 
nis, umign e feminis lu clamavin pardut a confes- 
sa, a predicja e a di messe. 

Cualchi siorute, par dile sclete, 'e diseve che lui 
un póc al profitave (“havendomi impresso nella 
mente, ch'io fossi maliata, e mi toccava le mani, le 
braccia, il capo”), ma 'a jerin vòs. 

E lis muinis di Conean, dulà che lui al jere me- 
stri spirituál, 'a fórin mandadis vie parceche 'a fa- 
sevin tirs di spiritadis. Ma lui al lave vie dret, e la 
int lu crodeve salacór un sant o un mago. 

Une domenie di istát, a Fare, j capità propit a lui 
di cjatà la "zoventüt fà fieste e balá. 

J mancjave dome cheste! Lu sintirin preá, vosá, 
maledi e infin sberloná: “Guai a te, o Farra, ché 
prima dell'imbrunire un orribile uragano si scate- 
nerà sopra la tua campagna, distruggerà i raccolti e 
castigherá 1 colpevoli!” 

Come ch'e sedi stade no sai, ma prin di sere a 
Fare al vigni l'infiár: ploe, stravint, tampieste, sae- 
tis. Mancumál che pre Basilio nol sa che vué, dutis 
lis domeniis, i "zovins 'a van in discoteche... 


PCB 

Il bancut dal artesan ch al fâs sedons (bancia de 
rassá), furnít di tanae arcade (vecio) e di rassadór 


(fer da rassá). 

Le stagions a Claut: 
L'Autun 


Fasolére piene. 
Melérs ros, 
thentha fue. 
Concoi reversas 
cuvierth de patate 
intant a femene 
ch i varda 

cui vues slambras 
cargos de fadigie. 
Month, 

dute incoloride 
che imbeli 

un paes ormai strac. 


(Furlan di Claut) 
BIANCA BORSATTI 


AVEVI UNE VOLTE UNE GJATE 


Avevi une volte une gjate che quanche gi davi di 
mangià, a cjoleva dut e spariva. 

Une di mi soi cjapada sù e gi ’nd’ai coruti daúr. 
Dopo un póc la gjate si ferme e savéso se che mi 
'nd'à tociat di viodi? La mé gjate aveva il morós. 

Dopo un més la gjatute a ven cjase cun tun gjat 
sbrindulon e daür quatri gjatus plens di puls ch'a 
sigavin plui ch a podévin. 

Ma dopo póc timp al gjat sbrindulon al dessit al 
divorsi e la gjate e i gjatus "o ài scugnút tignimal 


Jo. 


E cumo, ogni di mi tocja là in butega a comprá 
lat e cjár par i gjas. 

Al larà ancja ben il divorsi, a no dis, peró mi 
tocja a mi di manigni la faméa dal gjat divorsiát! 


(Classe V B, Flumisel) 
GIULIANA MERLUZZI 

ROBA D'AUTUN 


1610. Dotta di donna Menega, figliulola di 
m.^ Nicoló Rauzit, data et consignata a Vicendio 
sposo dela predetta... 


Un camisotto usado 

quatro facioli de lin usadi 

grimali di scarazzo nuovi n? 2 

camise de lin nuove n? 1 et una di stoppa 

una traversa usada 

un paro di scarpe di cordovano 

cordelle da cengersi et da cappo 

un l'habito che allhora si ritrovava adosso 
* * ox 

Squasi quatri sècui dopo. Roba d'autàn di De- 

borah, fruta di buna famèa furlana, single. 


Tantis ciamesutis Benetton e Trussardi 
e còtulis Missoni e Fendi 

ociài St. Laurent e gabàns Allegri 
pret-a-porter Krizia e Versace 

sborsis Gucci e Baldini 

sinturis Cardin e mudantis Armani 

Ma Do 


par un mac di milions 

(a no mpuarta s'a è lana, seda o lin 
poliester, viscosa o coton, 

basta fà un biel figurin 

e Inciocassi di ogni non). 

Sinisa a voul la siviltàt 

… in unvidr i varin un altri marciat, 


(Furlan di S. Vit) 
BEPI MARIUZ 


Si diseve une volte 
(pinsir pe Nature) 


"Lune setembrine, ogni cent une di buine! ` 

FURLANS ATÓR PAL MONT, 
FEVELAIT TALIAN! 


Al bastave qualchi franc in sachete, une telefo- 
nade, e vie. 

Tre, quatri, cinc e des voltis ancje qualche *zor- 
nade di plui: bensintint vore e tacuin permetint. La 
vecje Jugoslavie la vin fate dute cussi: jo, 1l gno 
omp, Jone e Vico. 

Par strade al nasseve di dut: discors, tichignis, 
discussions, cjantis, poris, strachis, sen, siun, fan. 
Sét mal. 

Quant ch'o jerin sul cunfin, 1 omps simpri la 
stesse racomandazion: — Feminis, di cumó inde- 
nant si fevele dome furlan, cussi nissun nus capis, 
e no varan nancje il gust di savé d'indulà ch'o vi- 
gnin. 

Tant al è vér che... 

Sui cunfins da l'Ongjarie, là ch'o jerin láz a be- 
vi lis aghis, une matine avonde adore, jo, il gno 
omp, Jone e Vico ”o cjaminavin par strade direz a 
bevi la nestre razion di aghe. Jo e Jone denant, ba- 
bant dal plui e dal mancul. Daür di nó 1 doi omps, 
tabajant e ridint come maz. Sepi Diu ce balis che si 

contavin par ridi cussi tant. Subit dopo di lór al vi- 
gnive un siór che di "za un biel piez 'o savevin 
ch'al jere daür par vie dal tic-toc dai zupiéi sul 
asfalt e che di sigúr al veve scoltát i discors di che 
doi bulos, parceche un Cart moment "o sintin: 
— Ehi, furlans, ce faséiso atór pal mont? — 

A. colp ducjquatri si sin fermáz, voltáz, lu vin 
cjalát e podopo ducjcinc si sin metúz a ridi. 

Nus à contát ch'al jere natif di Gonars e a duc' 1 
cosc' al à ulút puartánus a cjase só par fánus co- 
gnossi la só femine e bevi un taj in companie di nó 
furlans. 

Quant ch'o sin dismontáz dal otomobil in plaz- 
ze, a Mostar, un trop di mularie si è fate dongje fe- 
velannus cui par francés, cui par todesc, cui par in- 
glés, ma nó, zito, ancje parceche no capivin nie, al 
jere vignút für dut un zighéo. 

Si à fat dongje un fantazzut, nus à squadráz in 
lunc e in larc, e dopo: — Italiani? — 

Il gno omp alore a Vico: — Copari, cemút àjal di 
vé fat a capi ch'o sin talians se no vin viarte nancje 
bocje! — 

Beniamin, (cussi si clamave e al faseve la gui- 
de), alore: — No talians, furlans! — 

Nus à contát ch'al veve il nono de bande de ma- 
ri di Glemone e ch'al jere stát tantis voltis in Friül. 
Nus à spiegát che al veve capit ch'o jerin talians 
par vie des scarpis cul ór parsore (lis mocassinis) 
che, in ché volte, a jerin tant di mode in Italie. 

Nus à compagnáz atòr par dut spiegannus ogni 
robe par furlan e tal lassánus nus à dit: — Ariviodi- 
si in Friül! — 

"O varès imó cetant di contà, ma *o vuei dà do- 
me un conséi a chei ch'a van tal Forest: — Par no 
fâsi capi, fevelait talian, parceche furlans ch'a san 
fevelá furlan a nde pardut! —. 


EVELINE RIGO 

Amont 


Véju chei glons di cjampane! 
Tal amont di une di che mi múr 
mi sgjàvin paladis di vite. 

Fra i glons un sgagní di ciuite: 
a’ trimin pinsîrs tal gno cür 
come lis fueis di pól blanc. 
Rumórs di voris sudadis 

si sfantin a planc. 

Confuartial il vivi 

chel ultin soreli? 

Lis vôs a ' jèntrin tes cjasis 
simpri plui scuris: 

il vieli 

al fás che tu tasis. | 


ALBERTO PICOTTI 


209 


TIARE BENEDETE 


(Cun chest titul o di publicát la mé prime conte 
sul Strolic 45 agn fa. Un sfulmin! il timp ch ol pas- 
se. 'O volevi spietá lis gnossis d'àur cul Strolic, 
prin di pandimi, ma... sao jo? Cussi ancje par chi- 
st an 'o di prontát alc e, d'acordo cui gnús stroli- 
ganz, 'o fâs ancje resuri ché conte dal 1950 ormai 
tant lontane dal timp, ma simpri cussi vive tal gno 
cür cul ricuart dal fat, vér, che le à inspirade in tun 
país de Cjargne, tal 1949, quant che si ere "libars 
di scugní lá” pal mont. 


Puar Tavio Valerio mi veve cognossút propit par 


vie di chiste conte e tantis voltis le veve lete atór; 
tes cunvignis cui nestris emigranz. 

Tornat a lejle mi soi cjatát content di une clare 
conferme dal afiet che, di 'zovin in ca, ‘o di simpri 
nudrít pe nestre int protagoniste dal fat storic plui 
penz ch'al a cjapát dentri il Friùl ta chist ultin se- 


cul. Al è un afiet nassút e madressút in famèe e po ` 


vivút sul puest, sot ogni blec di cil dulà ch'al pal- 
pite chel altri Friül... chel plui vér?) 

Apene che la puarte si jere siarade daür di lui "o 
vevi slungját il cuel par cori) daür cui voi di lá des 
lastris, ma subit dopo, il svolt di une stradele mi lu 
platave. 

'Zaromai al veve saludát duc’: une bussade ai 
fruz, al plui pizzul une strucade e ancjemó une 
bussade, une bussade lungje a la 50 femine, une 
lungje cjalade cu lis mans a strenzi lis sós. 

Ogni racomandazion la veve 'za fate, ma instes 
nol vares podót di altri: un grop tant már e tant tri- 
st j siarave il gargat. E lant in jú al jere passát un 
moment te ostarie a dà un ultin saludut a1 amis e a 
rispuindi a un salút che no si spietave, di un che 
nol cognosseve. 

* * * 

Ancje jo 'o ài volùt da) la “buine furtune” e pro- 
pit quant ch al stave par jéssi: lui si è voltàt indaür 
de bande ch e vignive la mé vos, mi à cjalat un 
moment e mi à rispuindüt cu la man, cussi... come 
ch'a fàsin 1 fruz pizzui o 1 omps quant che no san 
ce altri fà sul moment. Al sfuarzave bocje da ridi 
ma la muse 'e jere plene di maluserie. Un moment 
dopo, la puarte de ostarie si siarave daúr di lui. 

Jo mi cjatavi culì par cás: jessint di passaz, (in 
biciclete), o vevi volút lá a zercjá un tajut e, di ché 


211 





strade, distracámi un póc. 'O vevi cussi tirát une 
cjadrée dongie di un taulin, dulà ch'o vevi pojade 
la tazze, e mi jeri sentát, sorepinsir. No mi visavi di 
séi stát prime d'in ché volte in chel pais. Ma no im- 
puartave; ancje senze cognossilu mi sintivi plui 
che so parint, plui che so fradi: al jere un pari di 
famée ch'al leve pal mont a cirí lavór par vivi e dà 
di vivi e só famèe. 

Al jere un altri furlan ch'al leve a pati “mal di 
pais" lontan, lontan de só tiare: a vai par ché só tia- 
re che no j deve di mangjá. 

kk 

Il viaz al jere scomenzát. 'O jerin soresere e il 
soreli, apene platât a mont, al lassave ancjemò une 
lûs a indorá i crez di chés montagnis. 

Lui al passave biel planc pal país, cjalant atôr 
come se nol ves mai viodút chés cjasis, chei ortuz, 
chei muruz di claps, chei rìui impantanáz. Prime, 
tante fature, tantis pratichis, tant traficá par vê il 
passapuart e dut par lâ vie e cumò squasi nol veve 
il cûr di lassá il so país; e si lu cjalave, si lu cjalave 
come s'al si fos apene inacuart di vé scuviart ch al 
jere biel, tant biel che in nissune bande dal mont 
ch'al sares lòt, a” n` vares cjatât nó un di miór ma 
un di compagn. 

In chel ch'al passave ji par ché stradele, duc” i 
ricuarz de sô vite j vignivin su tal cjáf e s'ingru- 
miavin un sore l'altri senze podé là für. Al vares 
volút fermási, torná indaür e restà culi par simpri, 
a pati la fan magari, ma a pescjá ché tiare, a respirá 
chel ajar. 

Un grop tant amár j tornave su pal cuel: al jere 
chel stes di prime quant ch'al bussave femine e 
fruz, quant che ju saludave, quant che ju lassave. E 
cumó al cjalave e al saludave il pais: al lassave 
chés monz, chei ortuz, chei muruz di claps, chei 
riui Impantanaz e ju bussave duc cul cür. 

E chel grop al si faseve simpri plui trist. Oh ce 
tant ch'al bramave di jéssi un frut par podé vai, par 
sbrocási! Ma al jere un omp, lui, al jere un pari e 
chest pinsir, nome chest pinsir lu consolave e j de- 
ve la fuarze di là indevant: la sò famée "e spietave 
di lui il pan, la vite. 

E intant al cjaminave, plui plancut ch'al podeve; 
ogni qualtant si voltave indaür e in chel la muse j 
lusive... po”, si jemplave di maluserie. Tirant in- 
denant, il cür al bateve plui fuart. Cui sa che qual- 
chi lagrimone no le vebi sujade, lant ju. 

Il strac suná des cjampanis, soresere, lu compa- 
gnave. A jerin simpri lis stessis cjampanis, chés 

stessis ch'al scampanotave ancje lui, quant ch al 
jere fantat, tes fiestis plui bielis dal país. Peró, in 
chel moment, la vôs di chès cjampanis e jere dute 
un altre. 

Ma 'e je propit ché vós di malincunie ch'al à 
puartát cun se tes orelis e tal cúr. Plui si slontanave 
e plui flap lu sintive chel sunór, come ch'al fos in 
angunie. Ancje chés monz a'deventavin simpri 
plui pizzulis, pai voi, si capis, e plui grandis'a de- 
ventavin pal cúr: tant plui grandis che sierant 1 voi 
lis viodeve ancjemó come s'al fos simpri là, sot di 
lór, cun lór. 

O monz, o crez, che par mil voltis mi vés puar- 
tat sù, sù, lassù dongje il Signór! O boscs di pez 
che mi vés jemplát l'anime! O biei turinz blancs di 
grave che cul cjant de vuestre aghe mi cjantavis lis 
prejeris ch'o puartavis dal cil: jo us saludi, vaint, 
preant, sperant in cür, cun dut il cür di tornà a vivi 
culi, di torná a vivi in te, tiare benedete dal Friül. 

E la gnot si faseve penze penze, nere come se il 
diaul si fos sentát sul nestri mont. E cul scúr cidin 
cidin, la realtàt che lu imbrazzave `e incresseve il 
lancür. Ma, vie indevant! il viaz al continuave di là 


des monz, dai plans, dal már. 
$+ k ok 

Il Friül al jere restát lontan lontan, ma lui al ve- 
ve cun sé un sacut plen di ché tiare ch'al veve las- 
sade lontane e dute ché altre tiare dal Friül che no 
j steve tal sacut... le veve tal cür: culi si 'e steve 
dute, dute e par simpri, parceche nome in ché tiare 
il cûr di un furlan al podeve bati ancjemó. Ma ogni 
tant al viarzeve chel sacut e si lu strucave sul cur, 
come par meti dongje tiare cun tiare, e la bussave. 

Qualchi volte j spandeve parsore une lagrime: 
quant che il dül si faseve plui crüt e quant che la 
tristerie dai omps, che j devin di mangjá, lu visave 
che la patrie no je, no, dulà che si mangje miór ma 
dulà che si an lassadis lis lidris dal cür. 

La mé tazze sul taulin de ostarie `e jere vueide. 


BERTO PICOTTI 

Mister 


I ausi zirà in alt i vui 

su lis pigis secis dai lens, 

no jot il Signour, ma il so lun 
q al brila sempri imens. 


Di tantis robis q' i sai 

i `n sint tal cour doma una: 
i soi zovin, e vif, e ignorat 
cu Ï cuarp q' al si cunsuma. 


I stai un moment su l' erba 
dal rival, tra i lens nus, 

po i camini, e i vai sot il nul 
e i vif cu la me zoventut. 


PIER PAOLO PASOLINI 
("Stroligut", 1 avost 1945) 








Arlechin, l'intrigant. 


(Colezion Ciceri) 

Sclip di storie 


'A FEVELIN CUL CÚL 


Gasparo Gozzi, leterát venezian dal Sietcent, al 
veve palaz, cjasis e tiaris ancje in tal Friül, a Vi- 
sinal dongje Pordenon. Nol jere propit un sioron, 
la famèe `e jere grande, ma di sigúr al stave miór 
dai contadins de vile. Tes sós letaris, al contave ai 
amis la vite ch'al faseve culà: scrivi, cjazá, fermá- 
si te ostarie, spietà la barcje de pueste, cjalà 1 so- 
tans a fadiá, là a purciton pai bosc. 

Cualchi volte al fevelave cu la int dal puest. 

No rivavin simpri a capisi, salacór parceche a 
Visinál `a fevelavin ancjemò un lengaz furlan: "1 
cristiani di questo paese sono cosi ritrosi e ruvidi 
(...) e non sanno altro linguaggio che di certe silla- 
be rotte che non significano nulla". 

"A fevelin cu lis mans, cul cjáf, cu lis espres- 
sions de muse — al à vüt scrit Gozzi — ma cu la 
bocje e cu lis peraulis, póc e nuje. 

“Lo scoprirsi il capo e il grattarsi con sopporta- 
zione di dietro son segnali di cerimonia". Propit 
cussì: ché intate "e fevelave ancje cul cùl! 

Puar Gasparo, masse ben abituat te biele, in- 
scuelade e civiline societát di Vignesie... 


Dialet, lenga e stil 


Quant che un dialét al ven lenga, ogni scritour 
al dopra che lenga a conforma da li so ideis, dal so 
carater, da li so bramis. Insoma ogni scritour al 
scrif e al compon in maniera diviersa e ognun al à 
il so «stil». Chel stil al è ale di interiour, platat, 
privat, e, massime, individual. Un stil a no Le né 
italian e né todesc e né furlan, al é di chel poeta e 
basta. 


P.P. PASOLINI 
(Da “Strolic di cá da Paga”, 1944) 

Li” braghis ch'a no son... 


Li” brâghis ch'a no son, 
ch'a ciàntin `na canson 
ch'a no è, 
ch'a nissulèin fuois 
mai nassúdis, mai crissudis, 
mai muartis... 
(E iò a contá li’ ombrenis 
dai amics muars, 
fá un fas 
par distudá la me pas...) 
Li” braghis ch'a no son, 
ch'a no possin essi, 
radis ch'a no possin cressi 
sensa l'aga ch a no e. 
(E ió a vuardá 
il tribulá dal vint, 
il nustri colá 
da un lenc sensa sanc...) 


(Furlan di Bagnarola) 
GIACOMO VIT 





Disén di Batistutta, Lis Braghis ch'a no son... 





Lis prejeris dai vons 


Sune sune ore 

S. Marc al ven adore 

chiste chi la canta 

la gioia passa via 

questa Vergjne Maria 

cà `l è il nestri pari 

beát a vé un bon pari 

beát a vé une buine mari 
saressin lis gloriis dal Paradîs 
tre arbui a Favuís 

une gleseute tal miez 

ch'al diseve Messe S. Josef 
o Mari o Marie 

ce tant timp vino di stà 

in cheste Trinitàt 
fin quant ch'e durara 

la nestre cristianetát. 


(Cjapade sú di Milie Chittaro di Fontanebuine di 79 agn). 

A 


S. TARESIE DAL B.J. 


Ss. Agnui Custodis 
S. Cjàndit 

S. Francesc di Assisi 
B. Luis Scrosop 

S. Bruno predi 
Madone dal Rosari 
S. DEMETRI 


5. Dionis martar 
S. Denél profete 
S. Firmin 

S. Serafin 

S. Eduart re 

S. Galist pape ` ` 
S. TARESIE DI AVILE 


S. Margarite Alacoque 
S. Ignazi di Antiochie 
S. Luche vangjelist 
Ss. Martars Canadês 
S. Irene 

S. Ursule martare 

S. DONAT VESCUL 
S. Zuan di Capistran 
S. Gjlbert abât 

S. Grispin 

S. Evarist pape 

S. Sabine 

Ss. Jude e Simon 

S. ERMELINDE 


B. Benvignude Bojane 


| S. Lucile vergjne 





Bocaletis, spinel (canula) e cjalcón (cucón) de bote. 
"No bisugne tigni pa spine e molá pal cjalcón" 


(prov). 








Al è tornàt, cun chei so vii 
duciu plèns di séil di avril. 

A è sera, viers l' ora dai penséirs; 
e i vuàrdi enc jò cun lùi 

un alc che nù i savîn 

di vei pierdiit tal fons 

da l’ univièrs. Atòr da lis pupilis 
ghi trima un ros di nulis. 
Lontan, davôur dai mons, 

stanc il soréli al mòur; 

e un mal imméns di làgrimis 

mi prém tal cour. 


RICCARDO CASTELLANI 


(Da “I stroligut di cà da l'aga”, Ciasarsa 1944. Furlan di Ciasarsa) 


IL MILNUFCENT 
CUARANTACUATRI 


An brut, pestifar, an di uera piarduda, cui todesc 
in ciasa e cui reoplanos aleáz che se no ti bombar- 
davin di spes, ti svualavin parsora a dutis lis oris 
dal di e ancia di gnot, cul “Pippo”, e cui partizans 
slovens che comandavin lis montagnis intór di Gu- 
rizza, an che no podi propi dismenteá, ancia parzé 
che tal més di otubar io mi soi sposát. 

E il mes di otubar ti jara scomenzát cun tun timp 
frait, plen di ploja e di nulata bassa, cui todesc che 
ti siaravin stradis e plazzis par ingrumá int par fà 
fortificazions e trinceis intór da zitát, parzé che so- 
meava che i inglés e i mericans si stavin par movi- 
si dai Apenins (da linea gotica), parzé che il 4 ti 
vevin ocupát la Grecia e il 16 i Rus, cui partizans 
di Tito, vevin liberát Bielgrát. 

A Gurizza il record da lis oris di alarm cuntrae- 
reo jara stát batüt cun 6 oris e mieza continuadis. 
La zitát jara stada mitragliada e il 20 bombardát 11 
puint e la stazion centrál. Ta ché stessa di jarin stáz 
impresonáz un sessanta di lor e depuartás in Ger- 
mania (ancia i doi De Carli che jarin dal C.L.N. 

gurizzan, che no son plui tornáz a ciasa). I pais di 
Atimis e di Nimis, tal udinés, jarin stás brusáz dai 
todescs Insieme cui cosacs. 

In chist “clima” io e la Rosuta, vevin vüt la bu- 
na idea di sposasi, ma si sa che co doi di lôr si spó- 
sin no viódin nuja di se che capita intór di lór. Po- 
stu crodi se pensavin a la uera. Po' vevin di sigür 
di risolvi un grun di questions. Prima di dut di 
ciatà la ciasa, roba impussibila, tanto che sin lás a 
fini a ciasa dai mei cusins Vida, che vevin una cia- 
mara libara tal quartier parzé che 1l fi Enzo, di vot 
ains, jara saltát in aria cun tuna bomba a man che 
veva ciatat par tiara. 

Po dopo pensá a la mobilia: il me armaron e il 
me jet jarin boins siché si já podüt zontá un altri jet 
e un stramás fat dal Marenga; pai linzui vin doprát 
i pons da la tessera dai amis, linzui che jarin di ny- 
lon e che si viarzevin in dopli co si sbagliava di 
meti plan, plan, dentri lis giambis; lis veris di aur, 
cun tun pocia di fadia, vin fatis ancia chés grazie al 
amis che mi jan regalát duc' i penins di pena stilo- 
grafica ruvináz che vevin. Lis cuviartis nus lis ve- 
va regaladis il me missier, marescial da la forestal 
e pa la blanciaria bastava ché che vevin, tira jú, la- 
va e meti sù. 

Fato sta che finidis lis bisugnis si vin sposát in ta 
glesia di Sant' Antoni, che sta in via “del Santo” tal 
nostri borc. Coparis di anel son stás il Livio Colli- 
ni, nazional di bala tal cos (pallacanestro) e il Pie- 
ro Olivo, di vecia famea gurizzana dai traspuarz, 
che par fanus una maravea jara vignüt cun brum e 
ciaval. Il puor Piero, che si jara imboscát tai pom- 
piers, "| è ståt copát dai cetnics tal mai dal "45. Ma 
chist `! è un pensier dolorós. Miór ricuarda la int 
che jara vignuda in glesia par fánus fiesta, senza vé 
paura da lis bombis, parzé che il nostri borc ta se- 
conda uera `l è ståt bombardát un grun. 

Tal doman di matina bunora sin partis par il viaz 
di gnozzis destinazion Udin, dulà che stava me 
missier e in chel timp, cun 1 bombardamenz, cun 
lis mitragliadis e cun lis sinis dal treno fatis saltà 
par aria, si saveva quant che si partiva ma non si 
saveva quant che si rivava. 

Fatostà sin riváz a Udin di sera dopo il "copri- 
fuoco" e sin dovüs restà in ta stazion di Udin, ma 
la fortuna juda simpri chei che no jan Judizi c e difa- 
ti, co stavi di für da la stazion sul marciapis, ti ca- 
pita un ciár tipo "far west" siarát cul folo, che sarà 
stát di sigür cosac, cun su in casseta doi mei vecios 
amis, il Redento e il Mario, che il 8 di setembar ja- 

rin stáz ciapáz dai todesc e ti vevin fat il militár a 
Udin, dulà che si vevin imboscát in ta stala da ca- 


serma. 

E cun lór sin riváz in Cjavrís, a ciasa di me mis- 
sier. Storiis di zincuanta ains fà, ma storiis che no 
si dismentein fin che si vif. 


(Furlan di Gurizze) 
LUCIANO SPANGHER 

Il pizzul pól 


Al jere un cjandelîr indarintát 
il pizzul pól 

viestút di curisins. 

Po al é rivát Autun 

pitór che il vert al dore 

e cul pinel di àur 

lu à impiát. 

Cumo no dur ne arint 

pal pizzul pól 

un braz di stecs ch'a témin 
i sgrisulàz dal frét 

lis fueis dutis par tiare 
ch'e vàin fasint tapét. 


LUCIA SCOZIERO 

Svual ta "na zornada di lus 


Pras, panolis, pavéis... 

e dopu da l'alt scuminsiá in pichiata 
e zí zu... 

S ciavassá i cops di chel tet, 

s ciavassá il ros sgrifàt ma net, 

zí zu, no sintí il dur, il scur il sunsur... 


Plas, bras, pas... 

parsora a 'na taula colá, 

e dopu zí zu tai deis 

di Lic, di Lena, di lc, 

zu ta li’ so venis, 

restá a gala cu li ' plumis 

tal so cour... 

(nissulassi fra vita e muart, 
nissulassi fra plasèi e dolòur...). 


(Furlan di Bagnarola) 
GIACOMO VIT 





A NO 'NDERO PENSCIONS 


Tanc' viaz mi domandi cemuot chi fascevo a vi- 
vi un viac' 1ú nestris vons cencio penscions; parce 
ca si sà las primos in Italio es rivà dal forest! Iù ne- 
stris emigranz láz pal mont pes Americos, Roma- 
nio, Germanio, Prussio, i strusciavo la vito si, ma i 
vevo enc' uno piciulo pension, quatri francs sigürs 
chi levo ben te vecjaio par comprá lu tabac da nás 
o lu zigher e chel flát di sgnapo par tirá su la ponto 
dal cór! 

La primo pension al For e fó dado e Giajo, un 
om clamát cussi pe so vusciuto sutilo, sutilo, in 
realtát a si clamavo Giacomo Del Fabbro, al fasce- 
vo lu menau cun De Antoni, e un viac' al mios al 
levo a pè a toli la paio, dal For a Comeglians, ma 
prin di rivà iù, al fascevo un grum di fermados, la 
primo in te locando dal Temerat, e prin di ordená 
lu so quart di vin, al volevo che Vigio la parono de 
ostario, e crevas un geranio ross cu la so bielo fueo 
e iel postass sul cjapiel de fiesto, e cun ce bravuro 
cal tornavo a inviasci, rivát a Rigulàt a no ’ndero 
sanz, un'áto fermado da Miciol di Ninol e un än 

quart, dopo e rivavo l'ostario di Poker, compagn, e 
dopo se Diu volevo, al rivavo a Comeglians a tirá 
iu carantans. La so femeno Romano de Giaio e ci- 
rivo di fà da mangià gaját, par che l'om al ves 
rindút sul lavuor, ma chés migniestros lamios 
cuinciados cu la sióf di piùoro e nos tegnevo trop, 
las sagros e perecjavo lu duole! picoz faz cul sér... 
Agns dopo, intor lu 1926, di fór de glisio dal 
For, i ven consegnaz dal Podestà, cun grandos fie- 
stos, lu prins librez de pension a Pasqual di Pauli, 
Caifo, Pieronin, Linc', Nadal dal Pek, Tito di 
Gross, Zef di Brun, Piori, Pedak, Tito de Colo! 
Ma al é interessant savio encje, cemut chi fasce- 
vo a sostentasci che áto int che no vevo pension: pi 
o mancul duc" vevo la vacjuto (encje se gabelo...) 
e lu purcit, e 1 lavoravo chei flics di cjero, ma riváz 
a uno certo etát che las fuarcios es cj mancjo e che 
cj va iù pal glotiduor, parce che tu sios cencio 
dinc', nomo chel sgoi di panado... como chi fasce- 
vo chei doi biáz vecjus che cumó i conti la storio. 
E' jero uno cubio ormai stagionado cuant chi 
pensár di maridásci, di sóro nom lio la clamavo la 
Compile, Caterina Crovagna, e jero uno femeno 
ben metudo e un grum di cór; lu so om Vigi Got- 
tardis ma canosciüt da duc' como lu Campil, al'e- 

ro natif di Davar. Ches doi, a son di sacrifizis 1 ve- 
vo fat su cui claps e la gravo dal Dean, dós stanzos 
in tal borc di Danders, in bando un cjudut dulà 
ches cjatavo sot tet cjáros e cunins, las gjalinos es 
lavo in piergol... sot lu bancjon denti in cjaso. 

Lu Compil, om inteligent, cul so girá lu mont, al 
vevo imparát cinc lengos forestos: lu ruse, albanes, 
tadesc, croát, e slaf; al ero un grant erborist, al ca- 
noscevo las virtüz mediscináls des jerbos di mont: 
cu l'arnico al fascevo unginz pal mál di gnerfs; cul 
lichene e lerbo muscio, al fascevo beverons par 
slizéri lu sanc e pei madrons di panzo, ma la só 
grando specialitàt al ero un filtro d'amour, fat cu la 
planto dei nuviz (bardana) al fascevo bevi chest 
decot a cui cal pativo las penos d'amour e lu ri- 
sultát al sares stát garantit, in doi si sares maridáz 
entro l'an. Al vevo encje uno grando giestrecio a 
butá las cjartos indivinant cussi l'avigni, o al leje- 
vo da pé di uno scugielo di sfondaz di café se la fe- 
meno e jero tradido da l'om, ce pratindeviel sóro: 
cacu sentesen o gener! 

Ma lu so lavüor ca i rindevo chel tic par tirálo 
indevant al ero di lá ator cul gei a vendi pierinos, 
zucherinos, guscelos, spáli curdelo e vilút da scar- 
pez, savon che fascevo la so femeno, cocolos, midi 

e piors, panólos, al lavo su a pe” fin in Sapado, e al 
fascevo la val di Guart, Rigulat, Comeglians, 
Davár, e tei sio lunes viaz al contavo ai fruz storios 
di int vedudo e canusciudo ator pal mont. A fuar- 
cio di sparagná al comprà encje un fonz e un toc di 
bosc sù in Bielvedio, ma chei pez i stentavo a cre- 
sci, coventant iu béz al pensà di tajà un cuantos 
plantos no propi tant grandos; la Forestál a1 fasce 
la molto, e al scigni lá in Tribunál a Tumiec' a ri- 
spuindi. 

Lu Pretuor ai domanda: Come avete osato voi 
Sigor Gottardis Luigi a tagliare piante non mature? 
Chest biàt om cal vevo provat lu vivi dal mont al 
rispuint cencio póro: Signor Pretore se non erano 
mature le piante, ben io e mia moglio siamo matu- 
ri! (Si 1 vevo 80 agns) paron! 

Eh si, i podevo di, di nó vio mangját béz al stát, 
si ero rangiáz s'impri di bessüoi; uno di Catin, tor- 
nant cul gei a cjaso cjamátdi scjelos par impiá fóc 
ai vigni un imbast, Livia di Pauli ai puartà uno ta- 
cio di ágo, e rivà a cjaso e spirà. 

La sero al rivà lu so om e la cjatà in varos frio- 
do, 1 lè dongjo e vaint i discevo: laj Catin, si eri iò, 
no tu murivos, cj vares dàt di bevi las mes mede- 
colos! A] tirà indevant imó alc di mios, in t'uno 

Davár, prins dal "900. 
(Colezion, Begotti) 

friodo zornado di marc" dal displascio al cessá di 
bati. 

Di fór de cjaso, su la bancjo di piero al ero pront 
lu gei cu la so cjamo, e tal cjudut es ero restados 
las cjaros cui giocoi chi belavo in t'uno! 


(Furlan di Fôr d' Avuatri) 
NOVELLA DEL FABBRO 


S1 diseve une volte 
(pinsir pe Nature) 


“In otúbar. vin e cantine, sere e matine!” 

MANDI, VECJE FORD! 


Cui no àjal mai fevelát cun tun cjan, cun tun gjat 
o magari cul canarin? A son di chei ch'a fevélin 
ancje cu lis plantis! Ben, jo ’o ài fevelát ancje cun 
tune auto: une vecje Ford. 

Il nestri prin impat al fó par di póc traumatic. 'O 
jeri disperát. In tun brut incident (che pó: quant 
mai un incident puedial jéssi biel?!) graziant Idiu 
cence conseguenzis pe int, la mé machine `e resta 
disfate. Cussi mi cjatai di colp a pit, tun moment 
critic là che la cjase di pajá 'e stave supant ogni 
francut sparagnát. 

Dutcas, un pezzot di machine mi coventave, ma- 
gari nome une vecje “utilitarie”... 

Eco che mi rive l'ufiarte di un parint: 'e sares — 
se t'us - une FORD ANGLIA, model TORINO. 
Sorenuje, ben s'intint. (Tigni presint che ché ma- 
chine li no la fasevin plui di agnoruns e s'e passa- 
ve une par strade, duc' si voltave a rimirále... o a 
ridi). 

Se la vares volude?! Folchetitrai! Cun chei 
“clárs di lune" ch'a giravin, nol jere di sigúr il mo- 

ment di cjalá tant pal fin e ancje un esemplár come 
chel, madür pal museo dal tomobil, al jere une ma- 
ne. 

Cjare vecje Ford! Di prin voli, tu mi someavis 
une siore di chés di une volte: für di mode come li- 
nie, ma cun tun “puartament” sustignüt; cui pare- 
pachis apanáz pes tantis stagjons, ma intaz; un 
sbregut te tapezarie mendát cun cure; linde e plene 
di decoro come une nobildame decjadude. 

Bielzà distinade al sdrumecarozzis, tu vevis in- 
vessit cjatát ancjemó une volte un “titolár”. Come 
un cjan, bandonát di un paron capriciós e cence 
cur, cjatant un altri al si smóf e al si messede in mil 
manfrinis par faj capi il so afiet, cussi tu — vecje 
Ford, siore di altris timps — cul rombá franc dal to 
motor ancjemó san, someave che tu volessis dimi: 
""O pues siarviti ancjemó". 

E tu lu às fat, cun puntualitát e fedeltát. Simpri 
pronte cul to rugná rabiós come un voson a ri- 
spuindi a lis clamadis, fossie la glazze o il diluvi. 
Ti lassavi für, di e gnot, sot des stelis, cun qualsisei 
timp; ma tú no tu ti scomponevis: la matine al ba- 
stave un colp di clàf... e vie! 

T'impensistu quanche 'o sin láz a Ivrèe? 

Cjamade come un mul: cinc di lór schizzáz den- 
tri, il bagajár ch'al sclopave, l’imperiàl li-li par 
strucjási. Ma jo 'o jeri sigür che no tu mi varessis 
plantât. E tú tu foris come il passá dal timp, di chel 
timp che su di té nol someave fà prese: “lenta, ma 
inesorabile!”. 

Ce tantis voltis ti ajo domandát, cun tune pacute 
sul cofano come che si fas su lis spalis dai amis: 
“Ten dur, ti prei! Fintant ch'o paj l'ultime rate de 
cjase!” 

E tú, no tu mi as tradit... 

Si lassárin cun dignitát, ma mi sintivi emo- 
zionat, no mi vergogni a dilu. Si ajal forsit di co- 
movisi nome par une persone sole o par un cjan 
bandonát? Poben, jo "o stavi bandonant no une ro- 
be , ma une amie che mi siarvive cu la fedeltát di 
un Clan, 

Tu ses jentrade tal curtil dal sdrumecarozzis no 
puartade o rimorchiade, ma di bessole, cu lis tós 
fuarzis. Sclopetant grocje e sofletant vueli brusat, 
ma di bessole. Tu ses passade drete tra dós alis di 
corbams cu la dignitát di une vecje siore ch'e sta 
jentrant in tune cjase di ricovero. 

Mandi, vecje Ford! 


GIGI MESTRON 

FUSETIS 


Quanche i amis a’ scomènzin a diti: “Ti cjati 
ben!”, al é segno che tu scomenzis a deventá vieli. 


Jo *o dis che j úl vé pazienzie cu la int; no si à di 
judicá, ni condaná nissun. E cui che nol e dacordo 
al é un sturnel, ignorant, un... 

Une persone, in di di vué, si “misurile” su la 
marche e la cilindrade dal tomobil. Poben; s'o vés 
une lint, "o podés viodimi: `o soi chel puntinut, 
lajú, in biciclete! 

I gjornái a” son come la cevole: se tu ju sfueis ti 
fasin sen di vai. 


L'uniche ricete par vivi a lunc *e je ché di de- 
ventá vecjos. 


A' disin che TANGENTOPOLI, blocant lis opa- 
ris publichis, "e à mitüt in crisi l'edilizie. Al mo- 
ment, pó stai. Ma nol va dilunc ch'al sarà lavór par 
duc’... a fà-su presons! 


GJELINDO TITILITI 

ROBIS CUL COTUL 


Meni si puartá cun la femine dal miedi. Marie, la 
sò femine, ‘e veve bisugne di fà cure par calá di 
pës e par uriná bondant. Il mech dopo véj dat un 
cuc, al sentenzià ch'al sares miór di dut là a Darte, 
un vot dis, a bévi lis aghis. E dade la distanze no 
proibitive, si vares podüt là su e ju cu la machigne 
par stà dentri cu lis spesis. Il miedi al cjapa l'oca- 
sion par racomandá a Meni di no bévi quan'che si 
guide: “Guidá la machigne bevúz si devente un pe- 
ricul par duc'. E alore no si à di bévi... sino d'a- 
cuart!”. "ch'al stedi pur tranquil dotór che jo j ga- 
rantis di no zercjà nancje une gote!”. 

Riváz a Darte si son puartáz tal stabiliment de 
aghe. Marie *e presentà la cjarte dal miedi e subit 
daspò 'e fo fate acomodá tal repart des aghis. La 
frutate ch'e servive, dopo vé let la recipe, `e jem- 
plá un bocál di aghe clipe e lu ofri a Marie. 

Meni al cjalave smaraveát pal tant rispiet che 
dute che int ali "e veve par ché aghe fraidessude 
come un üf clop. A lui j vignive ingirli e par no pe- 

riculá si ricuardà di so pari che j veve simpri inse- 
gnat che l'aghe 'e jere danòse. 

Ché frutate si voltà viars Meni e j domanda: “E 
vò ce bevéso?”. 

E Meni svelt: “Jo 'o ài di guidá e il miedi mi à 
proibit di bévi!". 


(Furlàn di Vergná) 
TARCIS MUK 

Sclips di storie 
"ib AE 1995 sou 
AN DI MAINART DI GURIZZE 


A1 31 di otubar dal 1295 al muri Mainart, IV 
cont di Gurizze e II dal Tirol, duche di Carinzie e 
avocat des Glesus di Aquilée, Trento e Bressano- 
ne-Brixen. 

Te storie dal Friùl al é recuardát par vie dal so 
impegn, dür e gajart, tal sostignî il partit imperial 
cuintri chel papál, stant che al scombaté un gru- 
mon di voltis il patriarcje e il vescul di Concuar- 
die: al rivà parfin a metiju in preson! 

Ma intant, al fasé siore Gurizze e la só tiare. 

Pai tirolés Mainart al é un personaz di rispiet, un 
di chei ch'a réstin simpri innomenáz, parceche al € 
stát lui par prin a dà unitát pulitiche a ché regjon, 
di Trento e Bolzan fintremai a Innsbruck, cjapant 
deng lis valadis talianis, todesc]s e ladinis. 

L'individualitat dal Tirol, cussi come che la ve- 
ve imbastide Mainart, si sdrumà dome dal 1915- 
18. 

E inalore il Bas Tirol, dutun cul Alt Tirol, ai an 
inmaneát une biele mostre a Cjscjel Tirol sore Me- 

ran e tal munistir di Stams dongje Innsbruck (titul: 
“Il sium di un princip"); screade ai 12 di mai, 'e 
siararà ai 31 otubar, juste il di de muart dal grant 
Gurizzan. 

PCB 
Se l'aga di mont 
al foss dut vin 
al Tuliment a Lignan 
al sarés dome un tin. 
(Furlàn di Fors di Sore) 
ARMANDO CLERICI 

XI 


DUC’ I SANZ 

I Muarz 

S. Silvie 

S. Carli Borromeo 


SS. MARTARS DI AQUILEE 


S. Lenart 

S. Ernest abát 

S. Gofrét vescul 

5. Oreste 

S. Leon il Grant 

S. Martin vescul 

S. JOSAFAT VESCUL 


s. Diego 
S. Clementine 
S. Albert il Grant 











S. Margarite 
S. Lisabete de Ongjarie 
S. Odon abát 
S. MATILDE MUINIE 


S. Otavi 

Madone de Salút 

S. Cecilie vergine. 

S. Clement pape 

S. Crisógun di Aquilée 
S. Catarine 

S. DOLFINE 
S. Valerian di Aquilée 
S. Mansuét 

S. Giralt abát 

S. Andrée apuestul 








Pai frutins: scredul (luoitha), lipe e pupa. 

Ultime fuèe 


Ultime fuee 

sul plui alt ramaz 

a combati tanche soldát 
sul cil di uere. 

Vint e ploe 

la bombardin senze polse 
e come par scomesse 
ma jé no cét. 

Siarade a scartoz 
par séi plui fuarte 

`e úl resisti. 

Restà 
par contentà une viele 
che ogni matine , 

la salude e pense: 

— Véle! ancjemo li 
ancjemo... come mé! 


LUCIA SCOZIERO 





BARBA BORTUL DI MANIA 


Il miédi e il spessiár dal paeis no vevin mai 
cjapát un boro da barba Bortul. Nol à mai vit bisu- 
gna ne di un ne di chelaltri, in vita só. 

L'ultima magagna a e stada ché palmunita chi, 
dopo, al à menát cun Diu. 

In ché ocasion a lu vevin puartát tal ospedál par 
fàighi li lastris tal stomi. 

Il miédi, ché volta, cun bona maniera, a `j à do- 
mandát: 

“Quant esi stada l'ultima volta chi avèit fat 1 rà- 
glus?” 

E, lui, a’ j à rispundút: 

“Sabida passada, dotour, ui da l'ostaria di PO- 
LAZ, ta l'ultima brisculada chi ài fat...!” 

Un dopo cena, a erin sentás four dal porton: 
Sens Baldàs, Bepi ’Zininiu, Gjgj Rissu e barba 
Bortul. Argoment dal discors: Nato di Rósa, tornát 
di fresc da l'Olanda. Partit, agns prima, cui tacons 
tal cül e tornát cu’ la canèta tal cjâf, tant di colet 
dûr e "na cjadena di orloi, di òru, sóra il gjlé ch'a’) 
feva sia-sóla tal stomi. 

Sens, al à prufirít, complasüt: 

“A disin ch'al véi il tacuin stónf di fiurins...!” 

Bepi, tra `na bampada e l'altra di pipa, al à 
"zontát: 

“Al à da essi bàbiu tai afárs...!” 

E, Gjgj, marcant pi voltis un mot di si, al à dit: 

“Al à cjáf chel ’J, e...!" 

“Eh, a "nd'a cjáf, si... — al à cuncludút, barba 
Bortul, fasitn bocja da ridi — al puarta il numer 64 
di cjapiel...! 


(Furlan di Manià) 
ALDO TOME 

Colombine, la maliziose. 


(Colezion Ciceri) 

Timp di siarade 


Ancje te vite, 
dopo la viarte 
plene di flórs 
di mil colórs 
e l 'istát, 
cjalt di soreli 
e di amórs, 
al ven il timp di siarade. 
Alore tü tu crodis 
che la vite 
cun dut chel 
ch'e à di biel 
sedi oramai 
daúr li” tós spalis 
e che tal pet 
al puest dal cúr 
‘e bati une cjampane di piere. 
Il cîl difür 
al è dut scúr, 
ma quant che mancul 


tu si la spietis, 

even für dai nui 

une sflamiade di soreli 
e cun jé 

un arc di San Marc 

che la lûs `e vistis 

dai siei plui biei colórs. 
Al partis des culinis 
dal to pais, 

al traviarse un slambri 
di cíl seren 

e al si pae su lis monz lontanis. 


Tu lu cjalis incjantát 

e alore il to cür 

al torne a bati 

e tu speris 

che prin dal scúr 

la tó vite 

€ vedi ancjemo, 

come l'arc di San Marc, 

un biel mac di colórs 

e come lui 

si disfanti serene 

te imensitát dal cil. 
ERALDO SGUBIN 

ROSINE DI MULHOUSE 


Aromai, par me, e passarà simpri par Rosine di 
Mulhouse. Ancje s'o sai ch'e je nassude a Glemo- 
ne une sessantine di agn indaür, e ch'e varés di vé 
di cognom (che no m'al visi plui cun sigurezze) 
Londar, Copet, o alc dal gjenar. Une glemonasse, 
insome, ma che da unevore di agn 'e vif 'zaromai 
in France, a Mulhous, te biele Alsazie, indulá che 
Rosine 'e je ancje la brave segretàrie dal Fogolàr 
Furlan local. 

Un Fogolár che "za di tant timp al organize ogni 
an une fieste grandone de polente, cun duc 1 siéi 
iscriz e tanc' invidáz ancje dal Friül, ma che 
dongje la polente al fás ancje alc altri di plui so- 
stanziòs, come ufri, par esempli, al siéi anzians e 
pensionáz, qualchi setemane di polse a Grau, vie 
pal istát. Al è ståt propite in cheste ocasion cho ài 
cognossude Rosine. 

Une di, par no tigní chesc' anzians simpri férs a 
Grau, si à pensât di puartáju, cul intervent di “Friu- 
li nel Mondo”, a fò un *zir pal Friül cun tune corie- 
re di Olivo. Mi é capitát a mi, alore, di passá un si- 

matic dopomisdi cun chesc' furlans di Mulhouse. 
Sentat tal prins puesc' de coriere, cun Rosine in 
bande di me, dopo fate la cognossinze cun duc’ i 
anzians, ur domandi fevelant al microfono: *E 
cumo, indulà varessiso gust di là?". 

"A Madone di Mont!" mi à rispuindüt la plui 
part, ch'e jere fate di feminis. 

“Poben, anin a Madone di Mont, alore!". E vie 
su a Cividát a contáur la storie dal Puint dal Diaul 
e po ché dal Santuari... 

Tal tornà indáur "o viót Rosine che mi cjale sot- 
coz riduzzant e po mi dis: “Eh, jo 'o soi vignude 
tantis voltis a Madone di Mont, ma la prime volte 
no m'e dismentearai mai. Soredut par un fat. Varai 
vüt chei nüf, dis agn. Une mé agne di Glemone nus 
veve cjapadis no frutis, jo, més surs e més cusinis, 
e nus veve puartadis a Madone di Mont a pit. Une 
stracone di chés! A ogni müt, co rivin a Udin, tal 
torná indaür, me agne 'e dis: sveltis, frutis, ch'o 
passin in Puarte Manin a cjoli lis bananis. Bana- 
nis?, j dis jo, e ce robe ise? Uh, 'e dis mé agne, lis 
bananis?, a' son tant biunis che mai! Ben, *o ài ché 
buteghe ancjmó denant dai vòt: si cjatave apene 
passade la torate di vie Manin su la gjestre, dongje 
un gran puarton di piere. Entrin, e mé agne nus 

compre par dutis une biele banane paromp. E po 
talpiná, parceche seno si rivave tart! Jo, ch'o jeri la 
plui pizzule, ”o restavi indaür, 'o vevi il gno zif e 
zaf a cori e a mangjá banane. Il biel al è, ch'o fase- 
vi une corsute, mi fermavi un moment a mangjá la 
banane, e po la spudavi! Co le ài finide, j ài dite a 
mé agne: “Eh, ben po agne, tu disevis ch'a son tant 
buinis tú lis bananis! A mi, la mé, mi à leát duc’ i 
dinc'!". 


E. BORTOLUSSI 

L'ÚF 


Tu, Toni, sastu che a San Blás ogni polezzute ‘e 
fas? 

Orpo Meni; e ce fasie? 

"E fas l'üf po, pote! 


“ZUAN MIAN 


Si diseve une volte 
(pinsir pe Nature) 


"Par Sante Catarine, la néf si vizzine! " 

Rilio 


Emilio Bozzet, un ón lambit da la storia 


Tal mus 

di luna plena 

trois di rughis 

mans scartossadis, 
smuarsis 

ch'a strenzin, 
sciafoiant 

il dur lavoru 

di ciamps consumas. 
La so vous ch'a grata 
l'aria 

ch'a sgrifa 

la me zoventii 
spavalda. 

“Sintiti... sintiti uli” 
a cavalòt dal timp 
tala ciadrea 
impaiada di patus 
dal cussin 

cu la franza indorada 
ca nissa 





coma fiaba 
ta la cuna 


dala storia garbissa. 
Achtung... achtung banditen 
“Moru... Moru 

va via, s'ciampa, scunditi. 
Il caligu 

tai vui spavis, 
strussasi cuntra 

il mur spis 

dal lambit savou 

di malta secia. 
Sclissasi la front 
sudada a muart 

tai portons mus, 
cernieris 

d'arcassia stagionada. 
Gott mit uns 

tala fibia 

svuarba d 'odiu. 

Il vuli segugit 

tala cròus dal mirin, 

il déit 

uncin dala vita 

al inclauda 


PI 

tal codolat, 

liét di claps frugas, 
l'ultin rantul, 

di sanc indurit 
ingrampat ta lavris 
svenas. 

L'aria macjada 
dali divisis verdis-uliva 
tala sera strossada 
a rimanda 

corus di cians 
salvadis 

ch'a bain, 

sbavant 

il furou ' dai timps. 


(Furlan di San Vit al Tiliment) 

ERALT JUS 


ZUJANT 


I amis j vévin paját di bevi plu di une volte par- 
ceche ur faseve dül, siben che in ostarie lu vevin 
batiât pui pitoc che puaret. La veretát `e jere che 
no'ndi veve tros: senze mistir e l'ort che nol pode- 
ve rindi cui sa ce. A corante agn e passe al viveve 
cu la mari, che di meti-sù famèe nancje discori. 

Ma di timp in ca Pieri al semeave un átri: pulidin 
tal visti, plui aviart tal fevelá, la muse di om sodi- 
sfat I soliz amis si domandavin ce ch al podeve 
jéssi secedút, tant plui che une sere propit lui al co- 
mande a l'ustir: — Sis tazzutis, cheste volte 'o pài 
jo par duc’. 

— Ben, se tu uélis ch'o bevin vulintir — al fás un 
— tu as di dinus cemát che tu as fat a fáti siór di un 
moment a chelaltri. 

— Zujant — al rispuint serio. 

— Astu induvinade la schedine dal Totocalcjo? 

— Noo, `o savéis pur che jo no la fas! 

— Un terno al lot? 

— Ma no, no. 

— No tu sarás mighe lát a zujá *e television — al 
dis un dai zovins. 

- Dulà ch'al baste viarzi la bocje par cjapá un 
milion — al zonte un benpensant. 

Pieri al faseve di no cul cjáf. I amis si cjalàrin in 
muse e in ogni zurviel al meté pit un pinsir póc 
biel: chel chi al zue a bés... cui sa ce companiis 
ch'al pratiche... 

— Ma saveiso ch'o sés curiós — al fás lui un póc 
sustát — Beveit e vive! `E alzarin la tazze, ma duc’ 
a’ restarin cu la voe di savé. 

Un di lór, vignút su a Udin par afars, al viodè 
Pieri denant di une bancarele plene di zugatui di 
póc valór. Al jere circondát di fruz che si divertivin 
a cjalá une pantianute ch'e coreve sul taulin mi- 
diant un fil di lastic che l'om al tirave a so plasé. 

— Dut a mil! — al sberlave cu la muse ridint. 

E qualchi tacuin al si viarzeve. 


LUCIANO SCOZIERO 

PARZ DI NIMIS 


Un impresari di Nimis al à tirát dentri in te im- 
prese so fi apene diplomát. No sai parcé, dópo 
qualchi di, il zovin al cjape da di cun tun operaio. 
Stant ch al è un brâf lavorent l'impresari nol úl 
piardilu. Al clame il fi, al sint lis sós resons e po lu 
mande a domandáj scuse. “Jo, ch'o soi il fi dal pa- 
ron, — al dis il fi — varessio di là a domandáj scuse 
a un operaio?" 

“Viòt mo — j dis il pari — nó 'o sin parons, ma 
une volte sole, i operaios invecit a son parons dòs 
voltis!” "Parce?" J domande il fi. “Parceche nó o 
sin parons nome di restá te imprese, e lór invecit e 
son parons di restá o di là!" 

* ok * 

Zà fa qualchi an Pre” Vie al veve sintút a dî di 
Baltram che: “Par ch'e vadin ben lis robis, in Friùl, 
bisugnares che nol fos plui di un predi par provin- 
cie!" 

Ché altre di 'o voi a benedi propite là di lui e, 
framiez de discorsade, "o j domandi: "ise vere, 

Beltram, che, par fà lá ben lis robis in Friül, bisu- 
gnares vé no plui di un predi par provincie?" 

"Si, — mi dis lui — ma, ancje chel, vuarp di un vó- 
li!” 


* * * 

Li dal miedi ’e rive une anziane che si lagne di 
mil robis: “E po’, dotôr — 'e va indevant — 'o sint 
póc e *o viót simpri mancul!" 

“Al ûl di che à sintàt e viodüt za vonde!” la con- 
sole il miedi. 

+ * * 

Al jere za un més ch'al ploveve e duc’ si lagna- 
ve di tante umiditàt e, stant ch’e jere la stagjon, “e 
son tane’ di chei foncs dapardut — al diseve qual- 
chidun — ch’o lin a riscjo di cjatáju, a binòre, ancje 
tai cjalzùs!” 

Setimo di Cjalminis, però al racomandave: 
“Lassáit ch'al plovi! Al è miòr ch’al plovi cumò 
plui prest che quan’ch’al à di vignî soreli!” 


(Furlan di Nimis) 
PRE RIZIERI 

Mans di muradór 


Malta bagnada, 
cialzina viva, 

madons ruspis, 

buera e frét 

'e àn ridot 

lis mans dal muradór 
martoriadis tant che chés di Crist, 
inclaudadis su la Crós. 
Mans di lavór, 

mans strussiadis, 

mans di fadia, 

mans che, 

senza di nuja, 

a’ dein dut. 

Mans ca no puedin 
ciarezzá nissun. 


(Furlan di Migéa) 
ALDO GALLAS 

LIDRIC 


“Toni, ce biel lidric che tu às tal ort!”. 

"Ce? Ti plasial il lidric, Vigj?". 

"Orco! A mi mi plás dut il lidric: ch'al sedi rós, 
vert, romàn, cul póc, riz, salatós, ... ma lu mangj 
cun plui gust s'al é mascjo". 

"Ce? Se nol mostre nissune diferenze!" 

"Sint mo: se tu às pronte une plàdine di lidric 
ben cuinzát...” 

*E alore?" 

" Alore?... alore,... se il lidric al è cui ús dúrs... 
alore al è mascjo”. 


"ZUAN MIAN 

Sclips di storie ji 
CRAMARS, TIESSIDORS 
E SEDONERIS 


Al diseve ben il professôr Gri, une volte, che il 
mistîr dal tiessidôr al puartave a cirî lis nuvitâz, a 
jéssi curiôs, a sperimentá e a rasonáj parsore, a lá 
pal mont. I prins "a fòrin 1 cjargnei, ju cjatin tal 
Cincent a Gurizze, tant al é vér che lentilà par dí 
“tiessidór” 'a disevin “cjargnel”. 

Al sares biel cjalà tai archivis, par cjatà notiziis 
di dute la int che partive, d'indulà che vignive e 
dulà ch'e lave. Dai cramárs, dal tiessidórs, des se- 
doneris clautanis alc é stát scrit: e di cheialtris, ce 
savino? 

Par esempli, te Cjargne dal Sietcent 'a jerin 1 
zingars ch'a justavin cjalderiis; de int di Cimolais, 
Claut e dai país dulintór, si podevin comprá no do- 
me sedons, pirons e scudielis di len, ma ancje cro- 
sutis di leton, draz, crivéi e tamés di len. 

Chei di Tramonz `a fasevin e `a vendevin "zeg, 
e i gortans 'a cjaminavin par pais e valadis a netá e 
meti a puest 1 orlois. 

Che i clautans 'a làssin a vendi bronzins, ’za lu 
cognossevin, e cussi dal cumierz dal lór formadi, 

fat de int asine; ma che i asins 'a vendessin ancje 
aset, cheste `e parares une robe gnove. 
E chel predi che tal jugn dal 1712 al parti di Fie- 
lis par lá a cjoli vin “di S. Zuan di Chiasarse”? 
Poben, i furlans di une volte no stavin mai férs! 


PCB 

XII 


S. Eligjo 
S. Cromazi di Aquilée 
PRIME DI AVENT 


S. Barbure 

S. Dalmazi 

S. Nicolau di Bari 

S. Ambrós vescul E 
MADONE DI DECEMBAR 

S. Sir vescul 

SECONDE DI AVENT 


S. Damás pape 

S. Joane di Chantal 

S. Luzie 

S. Zuan de Crós 

S. Albine E 
S. Florean 

TIARZE DI AVENT 

S. Grazian 

S. Dario 

S. Libar pape 

S. Pieri Canîs 

S. Flavian e 
S. Francescje Cabrini 

QUARTE DI AVENT 


NADAL DAL SIGNÓR 

5. Stjefin martar 

S. Zuan apuestul 

Sanz Inocenz D 
S. Tomâs Becket 

S. Davit re 

5. SILVESTRI PAPE 

Le stagions a Claut 
L'Inviern 


Al e ora da polsa. 
Daiere al fornel 

una femena cul scapin. 
Canais a luoitha. 
Vuomes 

ch'i para fora macs. 
E, de fora, 

dut bianc 

dut citin. 

Gnuoth luongie. 
Dornade à par d'apiéde ò 
par chi c'al à bisuógn 
da polsasse anciamò. 


(Furlan di Claut) 
BIANCA BORSATTI 


“Scapin = pit dal cjalzut (lu tornavin a fà plui voltis). 

FURLANS, FEVELAIT FURLAN! 


Il frut, jessint l'ultim de covade, al jere une vore 
figoton e la mári, che lu vuleve invezzit plui 
braurós e no simpri tocát es cotulis sós, lu manda- 
ve di spes pes buteghis par ch'al imparás a vivi tal 
mont, che nol jere nome cjase só. 

Une di, in becjarie, biel spetant la só volte, al 
pesseave a remenasi in bocje ce ch'al veve di or- 
dená par no dismenteási, e cemüt ch'al veve di di- 
lu in bon talian. 

La vós dal becjár lu cjapà cussi di colp. biát frut, 
che di corse al butà-für: 

— Mi à dite la mame di cjoli... DUE ETTI DI 
FIATO! 


DINO PERESSON 

LA SIERADA 


Fuéis inzalidis dal soreli, a còlin balant ca e là 
coma una dolsa ciansón. A' soméa ch'à dedin l'ul- 
tin salüt, a l'arbul ch'a li à fatis nassi, e ch'a li à ti- 
gnudis cun lui fin a puc timp prima. 

La sierada `a si vistis da Arlechin cun chès fueis 
"zalis, rossis, moron, colours a voltis marcás a vol- 
tis lizeirs da essi squasin trasparens. A nol somea 
vera che il seil in chista stagión al podi essi cussi 
selest. A' sarà propit par fà risaltà chei biei colours 
che doma la natura a pos dani. 

Una tacia enciamo di vert a si disfranseea là in 
font, ch'a par un'isula in mies dal mar. Peró plan 
plan cul passà dai dis, encia ché 'a doventarà coma 
l'arc di San Marc, e dopo a' restaran doma arbui 
disvistis che a somearan preà cun ches ramassis al- 
zadis viers 1l seil. 


(Furlàn di Ciasarsa) 
ANELLINA COLUSSI 

Cjasarse, prins ains ‘50. 
(Colezion Begotti} 

IL CROT TE POLENTE 


Gjovanin al veve dis agn quanche pe prime vol- 
te al jere lòt tal Gail a vore te fornás cun so pari. 

Doi pars di bragons luncs fin sot il "zenoli e po 
cjalzuz, mais sot, tre cjamesis, mudantis, qualchi 
fazolet, un pár di zuculis pal viaz e pe fieste, a vo- 
re al lave discolz, dut chest j veve prontát só mari 
e metüt tal russac parie a mil racomandazions. 

— Daj tú dut al frut — j veve dite a Norine Gjl- 
do, il pari dal frut, — che jo ond ài avonde ce 
pensá —. 

Te fornás Gjldo al cjamave sui carei, cu la pale, 
l'argile ch'e jere tal zoc, i carei a’ rivavin li de ma- 
chine ch'e faseve madons, planelis e cops, Gjova- 
nin ju cjapave sü e ju meteve su la cariole di chei 
che ju menavin a cuei tal fór. 

Cussì a fasevin altris quatri fruz granc`come 
lui. Dis oris in di; a misdi une scudiele di migne- 
stre, pan neri, une sclese di formadi o une rodele di 
salam. 

Quanche 1 fruz a” disevin che si podeve viodi il 

Friùl traviars de slese di formadi, tant ’e jere sutil, 
1 lór paris a rispuindevin: — Ringraziait il Signór 
che us à dat une buine viste! — e duc’ a” bacanavin, 
cheste e” jere une gjle che durave di agnorum. 

La sere a turno 1 fornasárs a fasevin cuei la po- 
lente che cul so profum a Gjovanin j ricuardave la 
mame, la cjase, i nonos, 1 amis e la int dal pais. 

L'aghe par fà la polente a” lavin a cjolile in tune 
risultive dongje un sfueat dulá ch'a bondavin i 
Croz. 

Une sere j tocjà a Gjelmo di fâ la polente e s'in- 
vià a cjoli l'aghe ch'al jere "za scúr; al cjapà su l'a- 
ghe, il füc al jere 'za impiát, e dopo véle salade al 
scomenzà a butà la farine quanch'e sbuliave parce- 
che no fases grops. 

Mene che ti mene, savolte che ti savolte, cercje 
s'e jere juste di sal, finalmentri dopo un'ore la po- 
lente ’e jere cuete e il so profum si spandeve du- 
lintór. 

La polente no vignive strucjade e tajade cul fil, 
ma dopo vé fate la crós parsore, la cjapavin su de 
cjalderie cu la sedon e la pojavin sul plat, *Zuanut 
di Mene la cjapave in man, al strenzeve il pugn, la 
faseve jessi dai.déz e la slapave; al diseve ch'e ve- 

ve plui bon savór (si lavave di rár lis mans) e ancje 
par jéssi sigür di no gluti alc di strani, stant che 
unevolte al veve glutit une brucje. 

Gjovanin une sere al cjape su ancje lui la só part 
di polente e plen di fan al pare jú un toc grandut, 
ma subit al sint a crustá alc sot dai dinc”, al spude 
partiare e al viót un crot, stomeát al cór là di so pa- 
ri disintj: — Pari 'o ài cjatát un crot te polente! Dij 
alc a Gjelmo —. So pari lu cjale e serio j rispuint: 
Ringrazie il Signór che tu sés stát fortunát a vé une 
pietanze difarente, tás Gjovanin se no duc' a vue- 
lin véle —. 

Ancje cheste gjle di ringraziament, come ché de 
sclese dal formadi, le án contade par agnoruns tes 
fornás. 


SERGIO VISENTIN 

Sere invernal 


La buere cun borie 

'a sofle cun rabie 

sui bleons a suiá 
incrostás come cartóns. 
Ramàz neris di morár 
'a sgarfin il cîl scùr, 

i nemai inzuchis 

te stale cjalde 

cui veris sudaz, 

'a polsin, 'a rumiin 
tune pas dute lôr. 

Sot la lobie, 

' polse la uarzine 
dongje al cjarugjel, 

il cjár, la carete 

il jóf, la grape 

i solciz, il sapon, 

il canelón e il sclopón 
pojás sore l'incuin, 
cu la glace tal cúr. 

Puartát de buere, 

al rive dal cíl 

un sun lontán 

che ti puarte vie; 
l'ore di gnot, 

| Ave Marie... 

Tra i gragnei carulás 
dal rosari finit, 

tra pinsirs e ricuarz 
di un timp ‘za piardút, 
mi consoli, 

a cirí antigais 
fin ai ultins miei dis. 


LUIGI BEVILACQUA 








ROBIS CUL COTUL 


Meni Litro, cussì lu clamavin friz e viséi. Al je- 
re salt te zarde a inglóti clinto e merlot. Une di 
s’incuintrà cul miedi. 

“Orpo Meni tant ^o menais vore! Bisugne ogni 
tant polsá un póc, seno il fiat al va in cinzarelis! `Ô 
beveis masse! Ancje ché altre di la vuestre femine 
mi à dit ch'al è indificil cjatàus sancir!”. 

E Meni par nuje sustát: *Viodial dotór, no si ti- 
re-sú une femine di sest. Simpri protestá par mi- 
lante mutifs, par cagneris: mai par robis seriis! Si 
lamente ch'o béf masse e apene che viót il miedi o 
il predi... ju cuintri chel puar omp. Cussì cun duc’ 
i befei ch” o scugni glòti par cause só, mi ven une 
sét tant fuarte di no rivá adore a distudále. Viodial 
alore come ch'a stan lis cjossis!”. 

E il miedi riduzzant: “Meni, mancul `o beveis e 
plui ben "o stais! Ansit se `o smetessis di bévi o 
tornaressis salt e in salút!”. 

“Po folc, dotór, alore jo o sares malát!”, al sbotà 
Meni. 

“Sigúr — al priontà il miedi — "o ses come une 
bote di vin filát!”. 

‘O volevi ben di jo: se si trate dome di vin filát, 
di cumó indenant "o bevarai sòl vin di stropul!”. 


(Furlán di Vergná) 
TARCIS MUK 


Si diseve une volte 
(pinsir pe Nature) 


"Prin di Nadal, il frét nol fás mal!” 

IN CORIERA 


Una di, una siora, lant via in coriera, gi ’nd’à 
susseduti un fat. 

Biel che si ferma la coriera in una fermada, al 
monta sú un sior ch'al jera cjoc e si senta visin di 
Jé. 

Chist cjoc si met a fissála e chista siora, che gi 
secjava a essi fissada cussi, a gi domanda se ch'al 
à di cjalála e lui gi'nd'à rispundut: 

— Saja, siora, che jé a € bruta, ma veramentri 
bruta...???11! — 

E la siora veramentri secjada gi’nd’à rispundut: 

— Saja che lui al è cjoc, ma tant cjoc...???!!! = 

E al sior a gi'nda dit: 

— Però, siora a mi doman mi passa! — 


(Classe IV A, Flumisel) 
ANNA CECOT 

Ledre 


(corót par un frutin) 


Aghe de Ledre 
che tu vens ju 
frede e scure e pegre, 
va pai mulins 
a tigni in vore i róz, 
a fá ‘zirà lis parmulis, 
crizzá lis muelis. 
Va tai rojuz 
parmis duc i cunfins 
vie pes tavielis 
e quanche tante arsure 
e rint la tiare sute e dure, 
cór pai sclusez daviarz 
e slargjti a bombî 
chei púars agárs. 
Aghe de Ledre 
che tu puartis, vué? 
cussi lontan di chi 
parentri te? 
Si son roz i vues 
i nestris vons 





par fáti strade 

e se cumó a ' savessin 
ce ch'a son chei glons... 
lament di dute la contrade, 
pás no varessin plui 
lajú ta li" lôr fuessis. 

Tu ds fat di massariate 
a di ché brute ghigne 
cul falcet in man. 
Dibant lis fadis 

ti dn Gredt biel planc: 

— Cór vie ladine! 

No scoltá li ' striis 

ch'a párin dongje 
dome mál e afan. 
Cjampane sorde, 

parcé no séi plui buine? 
Tu ás distudat 

un curisin di frut 

ninin, 

tant biel 

come ch'a son i fruz 

e blanc e ros e molisin 
cul àur tai rizzotuz. 

Pal grimalut a flórs 

lu à grampát-ju 

la tó manate 

sclendare, sidrade. 

Tal ajar 

si à sintút ge bacanade... 
Scjampáz duc i uceluz! 
I griis tasé di pore: 

la bacanade 

da la tó parone 

cul falcet in vore. 


ALBERTO PICOTTI 





IL TAMÉS 


Co di fruz si scomenze a lá a scuele un bon 
tamés al vá di cane: si sfadie di mancul sul impara, 
si visisi di plui di chel che nus àn insegnát e si ten 
adamenz cetant. 

Po dopo, jo `o pensi che, se alc si intarde a vi- 
gni-für o al và in disméntie 'e sei dute colpe dal 
tamés, par qualchi passadorie tes busis pizzulis. 
Bon; duc" sa ce ch'al è il tamés. 

Nò, dentrivie, tal cjaf, `o vin un lavoratori mara- 
veós: la cjase dal inzen, il magazen dal nestri savé; 
che doprant la fantasie, *o intint fálu someá ad un 
imprest come il tamés. No si trate dal solit tamés 
semoliz, ma di un tamés dopli; ch'al à di une ban- 
de busonis grandonis e di ché altre busutis pizzulu- 
tis. 

Quanche si è 'zovins ce che si viót, si sint o si lei 
al jentre bielauál pes busis grandis, come zupát, e, 
co il tamés al è just, squasi dut al reste rimpinat di 
qualchi bande; e stant che ben póc al jés pes busu- 
tis, cul timp a... là, se il picjot al à tignüt, si po do- 

prâlu co `Ï covente. 

Invezzi co si è intimpáz ce che si viót, si sint o si 
lei, al jentre a fruzzons, a fuarze di vitis, pes busis 
pizzulis e, se no si è subit-pronz a fermà, a grampá 
ce ch'al jentre e impirálu in qualchi lúc, al scjam- 
pe-für di buride pes busis grandis; lassant cà e là 
dome qualchi sclipignade; a riscjo po ch'al vadi 
dut sü pal stec. 


"ZUAN MIAN 

Il stroput di barbe Min 


Al barbe Min — biadin — 

ch 'al é cence nissun, 

ch'al si quiste ché fete di polente 
girant a la covente 

di famée in famèe a dá une man, 

il puestin j puartá une cartuline; 

a lui che (biele cheste!) 

la só ultime pueste 

€ je stade la clamade di precet. 

“... di presentási joibe di matine 

a l'Uffizi des Tassis, secont plan! " 
J “tradúz” il plevan. 

E jù in citát, biadin 

di barbe Min, 

a spiegá a chei siórs 

che lui nancje di un stec nol é paron, 
che par vivi al va girant cussi e cussì... 
malafessi 

Che chei-là vuélin savé cun precision. 
“Anin cun calme, mò, diseimi dut: 

trope tiare véso?” 

“0 dispon di un stroput: 

doi metros par un, siorut.” 

“E trop us rindial?” 

Par di la veretát ancjemo nie 

— ridint, alore, il barbe Min — par vie 
che mi làssin plantá nome i miei vues, 
siché fin che no j mür 


 doprá no pues 


il gno stroput di tiare! ”. 


GIGI MESTRON 





Sclips di storie 


I MUARZ INFUMÁZ 


Puar "Zuan Clemente, o miór, Nanic Tomasic te 
só lenghe, al scriveve tes Memoriis che une volte a 
Resie no vevin glesiis. 

E, se la glesie 'e jere, no jerin i predis, parceche 
dutis lis funzions a vignivin fatis te plef di Nimis. 

Dome che, par lá a Nimis, i roseans 'a scugnivin 
traviarsá la mont di Musi, vignint jú par Pradielis, 
la Tór e Madone des Tavielis. 

Cul biel timp, "e podeve jessi une biele vinture: 
cuatri o cin dis für di cjase, cul muart invuluzzát in 
tun bleon e cjariát in tun cos e — si capis — cun tu- 
ne schirie di puesc’ "za stabilîz, par podé polsà e 
bevi alc par fâsi coragjo. 

Ma d’unviar, cu la nèf e la glace? 

Nuje pore. Dutis lis cjasis roseanis 'a vevin, so- 
re il fogolár, un gradiz, dulà ch'e pojavin a infumá 
la cjár e lis scuetis. 

Chel al jere il puest ancje dai muarz: ju lassavin 
sujá, secjà, deventá mumiis. 

E quant che tornave la viarte, i destináz a cjapa- 

vin sü la cjame e 'a tacavin il viaz. 

D’inchevolte, par domandáj a un cun buine ma- 
niere se j à muart qualchidun in cjase, j disin: 
"Alore lu véso puartát a Nimis?" 


PCB 

